ജില്ലയില് 732 പേര്‍ക്ക് കൂടി കോവിഡ് | Wayanad Vision\nവയനാട് ജില്ലയില് ഇന്ന് (28.04.21) 732 പേര്‍ക്ക് കൂടി കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ.ആര് രേണുക അറിയിച്ചു. 278 പേര് രോഗമുക്തി നേടി. 711 പേര്‍ക്ക് സമ്പര്‍ക്കത്തിലൂടെയാണ് രോഗബാധ.7ആരോഗ്യ പ്രവര്‍ത്തകര്‍ക്കും കോവിഡ് സ്ഥിരീകരിച്ചു. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 38606 ആയി. 30204 പേര് ഇതുവരെ രോഗമുക്തരായി. നിലവില് 7510 പേരാണ് ചികിത്സയിലുള്ളത്. ഇവരില് 6891 പേര് വീടുകളിലാണ് ഐസൊലേഷനില് കഴിയുന്നത്.\nകല്‍പ്പറ്റ സ്വദേശികള് 71 പേര്, നെന്മേനി 60 പേര്, മേപ്പാടി 55 പേര്, പനമരം 50 പേര്, വെള്ളമുണ്ട 45 പേര്, തവിഞ്ഞാല് 34 പേര്, എടവക 31 പേര്, ബത്തേരി 30 പേര്, അമ്പലവയല്, പുല്‍പ്പള്ളി 26 പേര് വീതം, മാനന്തവാടി 25 പേര്, മുട്ടില്, വൈത്തിരി 23 പേര് വീതം, പൂതാടി, പൊഴുതന, പടിഞ്ഞാറത്തറ 22 പേര് വീതം, നൂല്‍പ്പുഴ, തൊണ്ടര്‍നാട് 21 പേര് വീതം, മീനങ്ങാടി, കോട്ടത്തറ 20 പേര് വീതം, തിരുനെല്ലി 17 പേര്, കണിയാമ്പറ്റ 16 പേര്, മുള്ളന്‍കൊല്ലി 13 പേര്, മൂപ്പൈനാട്9പേര്, തരിയോട്6പേര്, വെങ്ങപ്പള്ളി സ്വദേശികളായ3പേരുമാണ് സമ്പര്‍ക്കത്തിലൂടെ രോഗബാധിതരായത്.\nഅസ്സമില് നിന്ന് വന്ന6തവിഞ്ഞാല് സ്വദേശികള്, ഡല്‍ഹിയില് നിന്ന് വന്ന ഒരു വെള്ളമുണ്ട സ്വദേശി, കര്‍നാടകയില് നിന്ന് വന്ന3മുള്ളന്‍കൊല്ലി സ്വദേശികള്,2മാനന്തവാടി സ്വദേശികള്, എടവക, കല്‍പ്പറ്റ, കോട്ടത്തറ, പടിഞ്ഞാറത്തറ, തവിഞ്ഞാല്, നെന്മേനി, പനമരം, മേപ്പാടി, ബത്തേരി, സ്വദേശികളായ ഓരോരുത്തരുമാണ് ഇതര സംസ്ഥാനങ്ങളില് നിന്നെത്തി രോഗ ബാധിതരായത്.\nനെന്മേനി സ്വദേശികള്5പേര്, മേപ്പാടി, ബത്തേരി, പുല്‍പ്പള്ളി, തിരുനെല്ലി, പൊഴുതന, പൂതാടി4പേര് വീതം, കണിയാമ്പറ്റ, മുട്ടില്, തൊണ്ടര്‍നാട്3പേര് വീതം, വൈത്തിരി, തരിയോട്, കല്‍പ്പറ്റ രണ്ടു പേര് വീതം, മീനങ്ങാടി, അമ്പലവയല് സ്വദേശികളായ ഓരോരുത്തരും, ഒരു കോഴിക്കോട് സ്വദേശിയും,4കണ്ണൂര് സ്വദേശികളും, രണ്ടു ബാംഗ്ലൂര് സ്വദേശികളും, വീടുകളില് ചികിത്സയിലായിരുന്ന 225 പേരുമാണ് രോഗം ഭേദമായി ഡിസ്ചാര്‍ജ് ആയത്.\n2935 പേര് പുതുതായി നിരീക്ഷണത്തില്\nകോവിഡുമായി ബന്ധപ്പെട്ട് ജില്ലയില് ഇന്ന് (28.04.21 ) പുതുതായി നിരീക്ഷണത്തിലായത് 2935 പേരാണ്. 489 പേര് നിരീക്ഷണകാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 22121 പേര്. ഇന്ന് പുതുതായി 89 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് ഇന്ന് 2993 സാമ്പിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 373782 സാമ്പിളുകളില് 362526 പേരുടെ ഫലം ലഭിച്ചു. ഇതില് 323920 നെഗറ്റീവും 38606 പോസിറ്റീവുമാണ്.\nചുവരെഴുത്ത് കാമ്പയിന് നടത്തി\nമുഖ്യമന്ത്രിയുടെ ദുരിതാശ്വസ ഫണ്ടിലേക്ക് സംഭാവന നല്‍കി…\nപുതിയ മന്ത്രിസഭയില് പുതുമുഖങ്ങളെ ഇറക്കി പരീക്ഷിക്കാന്…\nവോട്ടാവേശത്തിൽ കേരളം; പോളിംഗ് 50.3% കടന്നു\nജില്ലയില് 25 പേര്‍ക്ക് കൂടി കോവിഡ്; 23 പേര്‍ക്ക്…\nചാരായവും വാഷും കൈവശംവെച്ചതിന് അറസ്റ്റില്


In Congress, HD Kumaraswamy Seat-Sharing Talks, Flexibility The Key Word | കര്‍ണാടകയില് കോണ്‍ഗ്രസ്-ജെഡിഎസ് സീറ്റ് ചര്‍ച്ച തുടങ്ങി; 12 സീറ്റില് വാശിയില്ലെന്ന് ദേവഗൗഡ - Malayalam Oneindia\nകര്‍ണാടകയില് കോണ്‍ഗ്രസ്-ജെഡിഎസ് സീറ്റ് ചര്‍ച്ച തുടങ്ങി; 12 സീറ്റില് വാശിയില്ലെന്ന് ദേവഗൗഡ\nPublished: March42019, 17:20 [IST]\nബെംഗളൂരു: കര്‍ണാടകയില് കോണ്‍ഗ്രസ്-ജെഡിഎസ് സഖ്യം സീറ്റ് ചര്‍ച്ച തുടങ്ങി. സംസ്ഥാനത്തെ 28 ലോക്‌സഭാ മണ്ഡലങ്ങളില് 12 സീറ്റുകള് തങ്ങള്‍ക്ക് വേണമെന്നാണ് ജെഡിഎസിന്റെ ആവശ്യം. എന്നാല് പത്തില് താഴെ സീറ്റ് നല്‍കാനാണ് കോണ്‍ഗ്രസ് ആലോചിക്കുന്നത്. ഇതോടെ ചര്‍ച്ചയില് വേഗം തീരുമാനമുണ്ടാകുമോ എന്ന് വ്യക്തമല്ല.\nഅതേസമയം, തന്റെ പാര്‍ട്ടിക്ക് കടുംപിടുത്തമില്ലെന്ന് ജെഡിഎസ് ദേശീയ അധ്യക്ഷന് ദേവഗൗഡ അറിയിച്ചു. നിയമസഭാ തിരഞ്ഞെടുപ്പിന് ശേഷമാണ് കോണ്‍ഗ്രസും ജെഡിഎസും കര്‍ണാടകയില് സഖ്യമുണ്ടാക്കിയത്. നിയമസഭാ തിരഞ്ഞെടുപ്പില് ലഭിച്ച സീറ്റുകളുടെതിന് ആനുപാതികമായി ലോക്‌സഭാ തിരഞ്ഞെടുപ്പില് സീറ്റ് പങ്കുവെക്കാമെന്നാണ് പഴയ ധാരണ. ഇതു പ്രകാരം തങ്ങള്‍ക്ക് 12 സീറ്റ് ലഭിക്കാന് അര്‍ഹതയുണ്ടെന്ന് ജെഡിഎസ് പറയുന്നു.\nആദ്യഘട്ട ചര്‍ച്ച പൂര്‍ത്തിയായപ്പോള് ചില ധാരണകള് തയ്യാറാക്കിയിട്ടുണ്ട്. മൂന്നില് രണ്ട് സീറ്റുകള് കോണ്‍ഗ്രസിന് നല്‍കിയേക്കും. ജെഡിഎസിന് കൂടുതല് ബോര്‍ഡ് പദവികള് പകരമായി നല്‍കുമെന്നാണ് വിവരം. ലോക്‌സഭാ സീറ്റ് വിഭജനത്തിന്റെ കാര്യത്തില് അന്തിമ തീരുമാനം കോണ്‍ഗ്രസ് അധ്യക്ഷന് രാഹുല് ഗാന്ധിയും ജെഡിഎസ് ദേശീയ അധ്യക്ഷന് ദേവഗൗഡയും എടുക്കുമെന്ന് ജെഡിഎസ് നേതാവ് ഡാനിഷ് അലി പറഞ്ഞു.\nമാണ്ഡ്യ ലോക്‌സഭാ സീറ്റിന്റെ കാര്യത്തില് തര്‍ക്കം നിലനില്‍ക്കുന്നുണ്ട്. ദേവഗൗഡയുടെ വൊക്കലിഗ സമുദായത്തിന് ഭൂരിപക്ഷമുള്ള മണ്ഡലമാണിത്. എന്നാല് കോണ്‍ഗ്രസ് ഈ സീറ്റ് ആവശ്യപ്പെടുന്നു. നടി സുമലത കോണ്‍ഗ്രസ് ടിക്കറ്റില് ഇവിടെ മല്‍സരിക്കുമെന്നും പ്രചാരണമുണ്ട്.\ncongress jds lok sabha elections 2019 കോണ്‍ഗ്രസ് കര്‍ണാടക ജെഡിഎസ്\nStory first published: Monday, March 4, 2019, 17:20 [IST]


ചൂടപ്പം: Gurukulam | ഗുരുകുലം - രസകരങ്ങളായ സമസ്യാപൂരണങ്ങള്\nGurukulam | ഗുരുകുലം - രസകരങ്ങളായ സമസ്യാപൂരണങ്ങള്\nURL:http://malayalam.usvishakh.net/blog/archives/211 Published: 10/7/2006 2:26 AM\nപണ്ടു തൊട്ടേ സംസ്കൃതകവികള്‍ക്കിടയില് പ്രചാരത്തിലുണ്ടായിരുന്ന ഒരു വിനോദമായിരുന്നു സമസ്യാപൂരണം. പല ഭാഷകളിലും ഇതു പോലെയുള്ള വിനോദങ്ങള് ഉണ്ടായിട്ടുണ്ടെങ്കിലും, സംസ്കൃതത്തിലും അതിന്റെ ചുവടുപിടിച്ചു മലയാളത്തിലും ഉണ്ടായിട്ടുള്ളതുപോലെ മറ്റൊരു ഭാഷയിലും ഈ വിനോദം വ്യാപകമായിട്ടുണ്ടു് എന്നു തോന്നുന്നില്ല.\nഒരു ശ്ലോകത്തിന്റെ ഒരു ഭാഗം തന്നിട്ടു് ബാക്കി ഭാഗങ്ങളെഴുതി അതു പൂരിപ്പിക്കുവാനുള്ള പ്രശ്നമാണു സമസ്യാപൂരണം. തന്നിരിക്കുന്ന ഭാഗത്തിനെ “സമസ്യ” എന്നും പൂരിപ്പിക്കുന്ന ഭാഗത്തിനെ “പൂരണം” എന്നും വിളിക്കുന്നു.\nസമസ്യയുടെ വൃത്തത്തിനും ശൈലിയ്ക്കും മറ്റു രീതികള്‍ക്കും (ഉദാഹരണത്തിനു പ്രാസം) അനുസരിച്ചു്, അര്‍ത്ഥം ശരിയാകത്തക്ക വിധത്തില് പൂരിപ്പിക്കുന്നതാണു് ഇതിന്റെ രസം.\nനാലാമത്തെ വരി തന്നിട്ടു് ബാക്കി മൂന്നു വരികളും പൂരിപ്പിക്കുക എന്നതാണു് ഏറ്റവുമധികം കണ്ടുവരുന്ന സമസ്യ. ഇവിടെ കൊടുത്തിരിക്കുന്ന ഉദാഹരണങ്ങളധികവും ഈ വിഭാഗത്തില് പെടുന്നു.\nചിലപ്പോള് നാലാമത്തെ വരിയുടെ ഒരു ഭാഗം തന്നിട്ടു് പൂരിപ്പിക്കാന് പറയും. താഴെക്കൊടുത്തിരിക്കുന്നതില് “ഭ്രഷ്ടസ്യ കാന്യാഗതിഃ”, “സ്വര്‍ല്ലോകമാവില്ലയോ?” എന്നിവ ഉദാഹരണം.\nഅല്ലാത്തവയും കണ്ടിട്ടുണ്ടു്. ഉദാഹരണത്തിനു്, “കുസുമേ കുസുമോല്‍പത്തി ശ്രൂയതേ വാ ന ദൃശ്യതേ” എന്നതില് പൂര്‍വ്വാര്‍ദ്ധം തന്നിട്ടു് ഉത്തരാര്‍ദ്ധം എഴുതാനായിരുന്നു സമസ്യ.\nസമസ്യാപൂരണത്തില് ഏറ്റവും പ്രഗല്‌ഭനായി അറിയപ്പെടുന്നതു വിശ്വമഹാകവി കാളിദാസനാണു്. കാളിദാസന്റേതെന്നു പറയപ്പെടുന്ന അനവധി സമസ്യാപൂരണങ്ങള് പ്രസിദ്ധമാണു്. ഇവയില് പലതും കാളിദാസന്റേതു തന്നെയാണോ എന്നു സംശയമാണു്. നല്ല സമസ്യാപൂരണങ്ങളുടെയെല്ലാം കര്‍ത്തൃത്വം കാളിദാസനില് കെട്ടിവെയ്ക്കുന്നതു കണ്ടുവരുന്നുണ്ടു്.\nകാളിദാസന്റേതെന്നു പ്രസിദ്ധമായ ചില സമസ്യാപൂരണങ്ങള് താഴെച്ചേര്‍ക്കുന്നു. ഇവയിലേതെങ്കിലും കാളിദാസന്റേതല്ലെന്നു് ആര്‍ക്കെങ്കിലും അറിയാമെങ്കില് ദയവായി ഒരു കമന്റിടുക.\nഅര്‍ത്ഥശൂന്യമായ സമസ്യയ്ക്കു പോലും കാളിദാസന് നല്ല പൂരണങ്ങള് ഉണ്ടാക്കിയിരുന്നു എന്നതാണു് അദ്ദേഹത്തെപ്പറ്റി പറയുന്ന ഒരു മേന്മ. ചില ഉദാഹരണങ്ങള്:\nഒരര്‍ത്ഥവുമില്ലാത്ത ഈ സമസ്യ കാളിദാസന് പൂരിപ്പിച്ചതു് ഇങ്ങനെ:\nകപികമ്പിതശാഖാഭ്യാം (കുരങ്ങന്മാര് കുലുക്കുന്ന കൊമ്പുകളില് നിന്നു്) പക്വാനി ജാംബൂഫലാനി (പഴുത്ത ഞാവല്‍പ്പഴങ്ങള്) വിമലേ ജലേ പതന്തി (ശുദ്ധജലത്തില് വീഴുന്നു)-“ഗുളു ഗുഗ്ഗുളു ഗുഗ്ഗുളു”.\nഎന്തു മനോഹരമായ പൂരണം!\nടം ടം ടടം ടം ടടടം ടടംടം\nഇതാ മറ്റൊരെണ്ണം. ഇതെന്തു ശബ്ദമാണോ എന്തോ?\nഹസ്താച്ച്യുതോ ഹേമഘടോ യുവത്യാഃ\nസോപാനമാര്‍ഗ്ഗേഷു കരോതി ശബ്ദം\nരാജ-അഭിഷേകേ (രാജാവിന്റെ അഭിഷേകത്തിനു്) മദ-വിഹ്വലായാഃ യുവത്യാഃ (മദം കൊണ്ടു വലഞ്ഞ യുവതിയുടെ) ഹസ്താത് ച്യുതഃ ഹേമ-ഘടഃ (കയ്യില് നിന്നു വീണ സ്വര്‍ണ്ണക്കുടം) സോപാനമാര്‍ഗ്ഗേഷു (കൊണിപ്പടികളിലൂടെ) ശബ്ദം കരോതി (ഉണ്ടാക്കുന്ന ശബ്ദമാണു്)-“ടം ടം ടടം ടം ടടടം ടടംടം”!\nഇതിന്റെ അര്‍ത്ഥം “ഉറുമ്പു് ചന്ദ്രബിംബത്തെ ചുംബിക്കുന്നു” എന്നാണു്. ഇതെങ്ങനെ പൂരിപ്പിക്കും? കാളിദാസനാണോ ബുദ്ധിമുട്ടു്?\nകരോതി ദുസ്സാദ്ധ്യമപീഹ സാദ്ധ്യം\nഅസജ്ജനം (സജ്ജനം അല്ലാത്തവര്) സജ്ജന-സംഗി-സംഗാത് (സജ്ജനത്തോടു കൂട്ടുകൂടുന്നവരുടെ കൂട്ടുകൊണ്ടു്) ദുസ്സാദ്ധ്യം അപി സാദ്ധ്യം കരോതി (ചെയ്യാന് ബുദ്ധിമുട്ടുള്ള കാര്യങ്ങള് പോലും ചെയ്യുന്നു); പുഷ്പ-ആശ്രയാത് (പുഷ്പത്തിനെ ആശ്രയിച്ചിട്ടു്) ശംഭു-ശിരഃ-അധിരൂഢാ (ശിവന്റെ തലയില് കയറിയ) പിപീലികാ (ഉറുമ്പു്) ചന്ദ്രബിംബം (ചന്ദ്രബിംബത്തെ) ചുംബതി (ചുംബിക്കുന്നു).\nഎത്ര മനോഹരമായ പൂരണം! ശിവന്റെ തലയില് ചന്ദ്രനും കൈതപ്പൂവുമുണ്ടു് എന്ന സങ്കേതത്തെ അടിസ്ഥാനമാക്കിയുള്ള ഈ ശ്ലോകം ഒരു സമസ്യാപൂരണമാണെന്നു തോന്നില്ല.\nസജ്ജനത്തിന്റെ കൂട്ടുകെട്ടു കൊണ്ടല്ല, സജ്ജനത്തിന്റെ കൂട്ടുകാരുടെ കൂട്ടുകെട്ടു കൊണ്ടാണെന്നതു പ്രത്യേകം ശ്രദ്ധിക്കുക. ഒരു സുഭാഷിതം എന്ന നിലയ്ക്കാണു് ഇതിനു കൂടുതല് പ്രശസ്തി.\n“ക്രമം” എന്നൊരു അലങ്കാരമുണ്ടു സംസ്കൃതത്തില്. ക്രമത്തില് കുറേ കാര്യങ്ങള് പറഞ്ഞിട്ടു് അതുമായി ബന്ധപ്പെട്ട കുറേക്കാര്യങ്ങള് ക്രമമായി പിന്നീടു പറയുന്നതാണു് ഇതിന്റെ രീതി. മലയാളത്തില് ഇതു് അഭംഗിയാണെങ്കിലും സംസ്കൃതത്തില് ഇതു ഭംഗിയാണു്. തുളസി ചൊല്ലിയ ശ്ലോകം എന്ന ലേഖനത്തില് ഞാന് ഇതിനെപ്പറ്റി വിശദമായി പറഞ്ഞിട്ടുണ്ടു്.\nബുദ്ധിമുട്ടുള്ള ചില സമസ്യകള് പൂരിപ്പിക്കാന് കവികള് ഇതുപയോഗിച്ചിട്ടുണ്ടു്. കാളിദാസന്റെ തന്നെ ചില ഉദാഹരണങ്ങള്:\nഇതു് അപകടം പിടിച്ച ഒരു സമസ്യയാണു്. “ഉറുമ്പു് ആനയെ പ്രസവിക്കുന്നു” എന്നര്‍ത്ഥം. കാളിദാസനുപോലും ക്രമാലങ്കാരത്തെ ആശ്രയിക്കേണ്ടി വന്നു. മൂന്നു ചോദ്യങ്ങള് ചോദിച്ചു് അവയുടെ ഉത്തരങ്ങളായാണു് നാലാമത്തെ വരി.\nകാ ഖാദതേ ഭൂമിഗതാന് മനുഷ്യാന്?\nകരോതി കിം വാ പരിപൂര്‍ണ്ണഗര്‍ഭാ?\nഭൂമി-ഗതാന് മനുഷ്യാന് (ഭൂമിയില് നടക്കുന്ന മനുഷ്യരെ) കാ ഖാദതേ (എന്തു കടിക്കുന്നു?), സിംഹ-പ്രകട-പ്രഭാവഃ (സിംഹത്തിന്റെ പ്രകടമായ പ്രഭാവം) കം ഹന്തി (എന്തിനെയാണു കൊല്ലുന്നതു്?), പരിപൂര്‍ണ്ണ-ഗര്‍ഭാ (പൂര്‍ണ്ണഗര്‍ഭിണി) കിം കരോതി (എന്തു ചെയ്യുന്നു?) (എന്ന മൂന്നു ചോദ്യങ്ങളുടെ ഉത്തരം യഥാക്രമം) പിപീലികാ (ഉറുമ്പു്), ദന്തി-വരം (ശ്രേഷ്ഠനായ ആനയെ), പ്രസൂതേ (പ്രസവിക്കുന്നു) (എന്നിവയാണു്).\nഇതിനെക്കാള് മനോഹരമാണു് അടുത്തതു്.\n“വരുന്നു, വരുന്നില്ല, പോകുന്നില്ല, പോകുന്നു” (മലയാളസിനിമാനിര്‍മ്മാതാക്കള് കേള്‍ക്കണ്ട, അവരിതൊരു സിനിമാപ്പേരാക്കും ) എന്നാണു സമസ്യ. ഇതെന്തു കുന്തം? പൂരണം നോക്കുക.\nചേടീമവാദീദിഹ - ചിത്തജന്മാ\nവിരഹ-ആതുരാ സാ (വിരഹാതുരയായ അവള്) വീടീ-കര-അഗ്രാ (കയ്യില് മുറുക്കാനും പിടിച്ചു കൊണ്ടു്) ചേടീം (തോഴിയോടു്) അവാദീത് (പറഞ്ഞു): ചിത്ത-ജന്മാ പ്രാണേശ്വരഃ ജീവിതം അര്‍ദ്ധ-രാത്രം (കാമദേവനും പ്രാണേശ്വരനും ജീവിതവും അര്‍ദ്ധരാത്രിയും) ആയാതി, ന ആയാതി, ന യാതി, യാതി (വരുന്നു, വരുന്നില്ല, പോകുന്നില്ല, പോകുന്നു).\nപ്രാണേശ്വരനെ കാത്തിരിക്കുകയാണു പാവം, കയ്യില് അയാള്‍ക്കു കൊടുക്കാന് മുറുക്കാനും പിടിച്ചുകൊണ്ടു്. കാമവികാരം വരുന്നു, പ്രാണേശ്വരന് വരുന്നില്ല, രാത്രി പൊയ്ക്കൊണ്ടിരിക്കുന്നു, ജീവിതം പോകുന്നുമില്ല (മരിക്കുകയാണു് ഇതില് ഭേദമെന്നു വ്യംഗ്യം) എന്നാണു തോഴിയൊടു പറയുന്നതു്.\nക്രമം ഉപയോഗിച്ചുള്ള സമസ്യാപൂരണങ്ങളുടെ പരമകാഷ്ഠയാണു് താഴെക്കൊടുക്കുന്നതു്.\n“വീര-മര്‍ക്കട-കമ്പിതാ” എന്നു വെച്ചാല് “വീരനായ കുരങ്ങന് വിറപ്പിച്ചതു്” എന്നര്‍ത്ഥം. സമസ്യ പൂരിപ്പിച്ച ആള് ഈ അര്‍ത്ഥം കൂടാതെ ഇതിനെ പലതായി മുറിച്ച അര്‍ത്ഥവും പരിഗണിച്ചു.\nവീരമര്‍ക്കടകമ്പിതാഃ = വിഃ + രമാ + ഋക് + കടകം + പിതാ\nകഃ ഖേ ചരതി, കാ രമ്യാ\nകിം ജപ്യം, കിന്തു ഭൂഷണം,\nകോ വന്ദ്യഃ, കീദൃശീ ലങ്കാ,\nകഃ ഖേ ചരതി (ആരാണു് ആകാശത്തു സഞ്ചരിക്കുന്നതു്?), കാ രമ്യാ (ആരാണു രമ്യ?), കിം ജപ്യം (എന്താണു ജപിക്കേണ്ടതു്?), കിം തു ഭൂഷണം (എന്താണു് അലങ്കാരം?), കഃ വന്ദ്യഃ (ആരെയാണു വന്ദിക്കേണ്ടതു്?), ലങ്കാ കീദൃശീ (ലങ്കാ എങ്ങനെയുള്ളതാണു്?); (ഉത്തരങ്ങള്:) വിഃ (പക്ഷി), രമാ (ലക്ഷ്മീദേവി), ഋക് (ഋഗ്വേദസൂക്തം), കടകം (വള), പിതാ (അച്ഛന്), വീരമര്‍ക്കടകമ്പിതാഃ (വീരനായ കുരങ്ങന്-ഹനുമാന്-വിറപ്പിച്ചതു്)!\nഇതു് ആരുടേതെന്നു് അറിയില്ല.\nകാളിദാസന്റെ മറ്റു പല സമസ്യാപൂരണങ്ങള് താഴെച്ചേര്‍ക്കുന്നു.\n“ഭ്രഷ്ടനു വേറേ എന്തു വഴി?” എന്നര്‍ത്ഥം.\n“ഭിക്ഷോ, മാംസനിഷേവണം കിമുചിതം?”, “കിം തേന മദ്യം വിനാ?”;\n“മദ്യം ചാപി തവ പ്രിയം?”, “പ്രിയമഹോ വാരാംഗനാഭിസ്സമം.”;\n“വാരസ്ത്രീരതയേ കുതസ്തവ ധനം?”, “ദ്യൂതേന ചൌര്യേണ വാ.”;\n“ചൌര്യദ്യൂതപരിശ്രമോऽസ്തി ഭവതഃ?”, “ഭ്രഷ്ടസ്യ കാന്യാ ഗതിഃ?”\nഅര്‍ത്ഥത്തിനും പരിഭാഷയ്ക്കും “ഷോലേ സിനിമയും കാളിദാസനും” എന്ന ലേഖനം നോക്കുക.\nഇതൊരു സമസ്യയാണെന്നും, അല്ല ഒരു ബ്രാഹ്മണനെഴുതിയ ശ്ലോകം കാളിദാസന് പൂരിപ്പിച്ചതാണെന്നും രണ്ടു കഥയുണ്ടു്.\nഭോജനം ദേഹി രാജേന്ദ്ര,\nരാജേന്ദ്ര (രാജാക്കന്മാരുടെ രാജാവേ,) ഘൃത-സൂപ-സമന്വിതം (നെയ്യും പരിപ്പും ചേര്‍ത്ത) ഭോജനം (ഭക്ഷണം) ദേഹി (തന്നാലും).\nഎന്നതാണു ശ്ലോകത്തിന്റെ പൂര്‍വ്വാര്‍ദ്ധം (സമസ്യ). പൂരണത്തില് കാളിദാസന് അത്യാവശ്യം വേണ്ട ഒരു സാധനം കൂടി ചേര്‍ത്തു.\nചന്ദ്രികാ-ധവളം (നിലാവു പോലെ വെളുത്ത) മാഹിഷം ദധി ച (എരുമത്തൈരും) (വേണം)\nഅപ്പോള് “നെയ്യും പരിപ്പും നിലാവുപോലെ വെളുത്ത എരുമത്തൈരും കൂട്ടി ഭക്ഷണം തരിക” എന്നര്‍ത്ഥം. രാജാവു് ഈ പൂരണത്തില് വളരെ തൃപ്തനായി എന്നാണു് ഐതിഹ്യം.\nഒരു സമസ്യാപൂരണമാണു കാളിദാസന്റെ മരണത്തിനിടയാക്കിയതെന്നും ഒരു കഥയുണ്ടു്. അജ്ഞാതവാസത്തിലായിരുന്ന കാളിദാസനെ കണ്ടുപിടിക്കാന് വേണ്ടി ഒരു രാജാവു് (അദ്ദേഹത്തിനു് ഈ സമസ്യ കാളിദാസനു മാത്രമേ നന്നായി പൂരിപ്പിക്കാന് പറ്റൂ-അല്ലെങ്കില്, കാളിദാസന്റെ പൂരണം കണ്ടാല് അദ്ദേഹത്തിനു മനസ്സിലാകും എന്നു്-ഉറപ്പുണ്ടായിരുന്നത്രേ!) താഴെപ്പറയുന്ന സമസ്യ പ്രസിദ്ധീകരിച്ചു:\nശ്രൂയതേ വാ ന ദൃശ്യതേ\nകുസുമേ (പൂവിനുള്ളില്) കുസുമ-ഉത്‌പത്തിഃ (പൂവുണ്ടാകുന്നു) ന ശ്രൂയതേ വാ ന ദൃശ്യതേ (കേട്ടിട്ടുമില്ല, കണ്ടിട്ടുമില്ല) എന്നര്‍ത്ഥം.\nഇതു് ആദ്യത്തെ രണ്ടു വരിയാണു്. ബാക്കി രണ്ടു വരികള് പൂരിപ്പിക്കണം.\nകാളിദാസന് എഴുതിയ ഉത്തരാര്‍ദ്ധം ഇങ്ങനെ:\nബാലേ, തവ മുഖാംഭോജാ-\nബാലേ (പെണ്ണേ), തവ (നിന്റെ) മുഖ-അംഭോജാത് (മുഖമാകുന്ന താമരയില് നിന്നു്) അക്ഷിഃ (കണ്ണുകളാകുന്ന) ഇന്ദീവര-ദ്വയം (കരിം‌കൂവളപ്പൂവുകള്) (ഉണ്ടായതു കാണാമല്ലോ!)\nപൂവില് നിന്നു പൂവുണ്ടായതു കണ്ടല്ലോ. മുഖം താമര പോലെ ചുവന്നതും മൃദുലവുമാണെന്നും, കണ്ണുകള് കരിം‌കൂവളപ്പൂവിതള് പോലെ കറുത്തതും നീണ്ടതുമാണെന്നു വ്യംഗ്യം.\nഇതു പൂരിപ്പിച്ച സമയത്തു കാളിദാസന് വേഷപ്രച്ഛന്നനായി ഒരു വേശ്യയുടെ കൂടെ താമസിക്കുകയായിരുന്നു എന്നും,സമസ്യാപൂരണത്തിനു വാഗ്ദാനം ചെയ്തിരുന്ന സമ്മാനം കിട്ടാന് അവള് ആളറിയാതെ അദ്ദേഹത്തെ കൊന്നിട്ടു് ശ്ലോകവുമായി രാജസന്നിധിയില് പോയെന്നും, രാജാവു് അതു കണ്ടുപിടിച്ചെന്നുമാണു് ഐതിഹ്യം. എത്രത്തോളം വാസ്തവമാണെന്നറിയില്ല. എന്തായാലും കാളിദാസനെയും പുഷ്കിനെയും പോലെയുള്ള പല കവികളും പെണ്ണു മൂലം നശിച്ചിട്ടുണ്ടു് എന്നു കഥകള് പറയുന്നു. “ഇന്തിരന് കെട്ടതും പെണ്ണാലേ, ചന്തിരന് കെട്ടതും പെണ്ണാലേ,…”\nമറ്റു ചില സംസ്കൃതസമസ്യാപൂരണങ്ങള്:\nഭസ്മീചകാര ഗിരിശം കില ചിത്തജന്മാ\n“കാമദേവന് ശിവനെ ചുട്ടുകരിച്ചു പോലും” എന്നാണു സമസ്യ. ഇതെന്തു കാര്യം, തിരിച്ചാണല്ലോ കേട്ടിരിക്കുന്നതു്?\nവൈക്കത്തു പാച്ചുമൂത്തതിന്റെ പൂരണം:\nക്രുദ്ധാമുവാച ഗിരിശോ ഗിരിരാജകന്യാം:\n“മഹ്യം പ്രസീദ ദയിതേ, ത്യജ വൈപരീത്യം;\nനോ ചേദ് ഭവിഷ്യതി ജഗത്യധുനൈവ വാര്‍ത്താ\nഭസ്മീചകാര ഗിരിശം കില ചിത്തജന്മാ”\nഗിരിശഃ (ശിവന്) ക്രുദ്ധാം ഗിരി-രാജ-കന്യാം (ദേഷ്യപ്പെട്ടു നില്‍ക്കുന്ന പാര്‍വ്വതിയോടു) ഉവാച (പറഞ്ഞു): ദയിതേ (പ്രിയേ), മഹ്യം പ്രസീദ (എന്നില് പ്രസാദിക്കണം), വൈപരീത്യം ത്യജ (ഈ എടങ്ങേടു കളയണം). നോ ചേത് (അല്ലെങ്കില്) ജഗതി (ഭൂമിയില്) അധുനാ (ഇപ്പോള്) വാര്‍ത്താ ഭവിഷ്യതി ഏവ (ഇങ്ങനെയൊരു വാര്‍ത്ത ഉണ്ടാകും): “ചിത്ത-ജന്മാ (കാമദേവന്) ഗിരിശം (ശിവനെ) ഭസ്മീചകാര കില (ചാമ്പലാക്കി പോലും)!”\nനീ കനിഞ്ഞില്ലെങ്കില് ഞാന് ചത്തുപോകും എന്നു വ്യംഗ്യം. രസികന് പൂരണം!\nസമുദ്രത്തിന്റെ ആറു പര്യായങ്ങള് പറഞ്ഞിരിക്കുകയാണു സമസ്യയില്-അംബോധി, ജലധി, പയോധി, ഉദധി, വാരാന്നിധി, വാരിധി. ഈ സമസ്യ എങ്ങനെ പൂരിപ്പിക്കും?\nശിവനും മകന് സുബ്രഹ്മണ്യനുമായുള്ള ഒരു സംഭാഷണമായി ഒരു കവി ഇതു പൂരിപ്പിച്ചു:\n“അംബാ കുപ്യതി താത, മൂര്‍ദ്ധ്നി വിധൃതാ ഗംഗേയമുത്സൃജ്യതാം”\n“വിദ്വന്, ഷണ്മുഖ, കാ ഗതിര്‍മ്മയി ചിരാദഭ്യാഗതായാ വദ”\nരോഷാവേശവശാദശേഷവദനൈഃ പ്രത്യുത്തരം ദത്തവാന്\nസുബ്രഹ്മണ്യന്: താത (അച്ഛാ), അംബാ കുപ്യതി (അമ്മ ദേഷ്യപ്പെടുന്നു). മൂര്‍ദ്ധ്നി വിധൃതാ (തലയില് ധരിച്ചിരിക്കുന്ന) ഇയം ഗംഗാ ഉത്സൃജ്യതാം (ഈ ഗംഗയെ എടുത്തു കളയൂ).\nശിവന്: വിദ്വന്, ഷണ്മുഖ! (ആറു മുഖമുള്ള മിടുക്കാ) മയി ചിരാത് അഭി-ആഗതായാഃ (എന്നെ വളരെക്കാലമായി ആശ്രയിക്കുന്ന അവള്‍ക്കു്) കാ ഗതിഃ (പിന്നെ എന്താണു ഗതി)? വദ (പറയൂ)\n(സുബ്രഹ്മണ്യന്) രോഷ-ആവേശ-വശാത് (കോപവും ആവേശവും കലര്‍ന്നു്) അശേഷവദനൈഃ (എല്ലാ മുഖങ്ങളും ഉപയോഗിച്ചു്) പ്രത്യുത്തരം ദത്തവാന് (മറുപടി പറഞ്ഞു):\nസുബ്രഹ്മണ്യന്: 1) അംബോധിഃ 2) ജലധിഃ 3) പയോധിഃ 4) ഉദധിഃ 5) വാരാന്നിധിഃ 6) വാരിധിഃ (ഓളു കടലിലോ കടലിലോ കടലിലോ കടലിലോ കടലിലോ കടലിലോ പൊയ്ക്കോട്ടേ!)\nആറു മുഖങ്ങളില് ഓരോന്നു കൊണ്ടും “സമുദ്രം” എന്നു പറഞ്ഞതാണു് നാം അവസാനത്തെ വരിയില് കേട്ടതെന്നാണു സമസ്യ പൂരിപ്പിച്ച ആളിന്റെ അഭിപ്രായം.\nഏതായാലും, സമുദ്രത്തിന്റെ പര്യായങ്ങള് വേണമെങ്കില് ഈ ശ്ലോകം ഓര്‍ത്താല് മതി. “സമുദ്രോऽബ്ധിരകൂപാരഃ പാരാവാരഃ സരിത്‌പതിഃ” എന്നു് അമരകോശം.\nഇതൊരു സമസ്യാപൂരണമല്ല. ഇതിന്റെ പൂര്‍വ്വാര്‍ദ്ധം വൃദ്ധനായ ചേലപ്പറമ്പു നമ്പൂതിരി ഉണ്ടാക്കിയപ്പോള് ഉത്തരാര്‍ദ്ധം മനോരമത്തമ്പുരാട്ടി ഉണ്ടാക്കിച്ചൊല്ലിയതാണു്.\nപലിതാനി (നരച്ച മുടികള്) ശശാങ്ക-രോചിഷാം (ചന്ദ്രകിരണങ്ങളുടെ) ശകലാനി ഇതി (കഷണങ്ങളാണു്) അഹം വിതര്‍ക്കയാമി (എന്നാണു് എന്റെ സംശയം)\nമൂപ്പര് കണ്ണാടിയില് നോക്കി നരച്ച മുടികള് പിഴുതുകൊണ്ടിരിക്കുമ്പോള് ചൊല്ലിയതാണത്രേ. അതു കേട്ടുകൊണ്ടു വന്ന മനോരമത്തമ്പുരാട്ടി ഇങ്ങനെ പൂരിപ്പിച്ചു:\nഅത ഏവ വിതേനിരേതരാം\nഅതഃ ഏവ (ചുമ്മാതല്ല) സുദൃശാം (സുന്ദരിമാരുടെ) ലോചന-പദ്മ-മീലനം വിതേനിതേതരാം (കണ്ണുകളാകുന്ന താമരകള് കൂമ്പിപ്പോകുന്നതു്!)\nഉരുളയ്ക്കു് ഉപ്പേരി പോലെയുള്ള ഉത്തരം!\nഇതൊരു സമസ്യാപൂരണമല്ലെങ്കിലും ഇവിടെ ചേരുമെന്നു തോന്നുന്നു.\nസംസ്കൃതത്തിന്റെ ചുവടുപിടിച്ചു് മലയാളത്തില് ധാരാളം സമസ്യാപൂരണങ്ങള് ഉണ്ടായിട്ടുണ്ടു്. വെണ്മണിപ്രസ്ഥാനത്തിന്റെ കാലമായിരുന്നു ഇതിന്റെ സുവര്‍ണ്ണകാലം. വെണ്മണി നമ്പൂതിരിമാര്, ഒറവങ്കര, കുഞ്ഞിക്കുട്ടന് തമ്പുരാന്, പന്തലം കേരളവര്‍മ്മ, കെ. സി. കേശവപിള്ള, കുണ്ടൂര് നാരായണമേനോന് തുടങ്ങിയവര് ഇതില് വിദഗ്ദ്ധരായിരുന്നു.\nമലമകളേ, ജാതകം ജാതിതന്നെ\nസ്രഗ്ദ്ധരയിലുള്ള ഒരു ശ്ലോകത്തിന്റെ നാലാം വരിയുടെ ഭാഗം മാത്രം കൊടുത്തിരിക്കുന്നു. പാര്‍വ്വതിയെപ്പറ്റിയാണെന്നു വ്യക്തം. വളരെയധികം സാദ്ധ്യതയുള്ള ഒരു സമസ്യ. പാര്‍വ്വതിയുടെ കുടുംബത്തിന്റെ സ്ഥിതി വിസ്തരിച്ചാല്‍ത്തന്നെ മതിയാകും. എങ്ങനെ ചെയ്യുന്നു എന്നതാണു പ്രധാനം. മൂന്നു പൂരണങ്ങള് താഴെ:\nമുപ്പാരും കാക്കുവാനില്ലപര,നൊരു മകന് ഭുക്തിയില് തൃപ്തിയില്ലാ-\nതെപ്പോഴും വന്നലട്ടും, പരിണയമണയാപ്പെണ്‍കിടാവുണ്ടൊരുത്തി,\nവില്‍പ്പാനുള്ളോരു പണ്ടം നഹി, പകലുദധൌ സോദരന്, തെണ്ടി ഭര്‍ത്താ-\nവിപ്പാടാര്‍ക്കുള്ളു വേറേ? തവ മലമകളേ, ജാതകം ജാതി തന്നെ!\nഎല്ലായ്പോഴും കളിപ്പാന് ചുടല, വിഷമഹോ ഭക്ഷണത്തിന്നു, മെന്ന-\nല്ലുല്ലാസത്തോടു മെയ്യാഭരണമരവമാ, യിങ്ങനേ തീര്‍ന്നു കാന്തന്,\nചൊല്ലേറും മക്കളാനത്തലവനൊരു മകന്, ഷണ്മുഖന്; വിസ്തരിച്ചി-\nന്നെല്ലാം നോക്കുന്ന നേരം തവ മലമകളേ, ജാതകം ജാതിതന്നെ!\nമെയ്യില്‍പ്പാമ്പുണ്ടനേകം ഗളമതില് വിലസും കാളകൂടം കഠോരം,\nകയ്യില് ശൂലം, കഠാരം, തിരുമിഴിയിതു തീക്കട്ട, വേഷം വിശേഷം,\nഅയ്യോ! നിന്‍കാന്തനൊത്തുള്ളൊരു പൊറുതി മഹാദുര്‍ഘടം തന്നെ, യോര്‍ത്താല്\nവയ്യേ! മറ്റാര്‍ക്കുമില്ലിങ്ങനെ മലമകളേ! ജാതകം ജാതി തന്നെ!\nപെറ്റോരാ മക്കളെല്ലാമപകട, മൊരുവന്നാറു മോറുണ്ടു കഷ്ടേ!\nമറ്റേവന് കൂറ്റനാനത്തലയ, നയി മണാളന് മഹാപിച്ചതെണ്ടി;\nചിറ്റം മറ്റൊന്നിനോടുണ്ടവ, നൊരുനനമുണ്ടെങ്കിലും ചുറ്റുവാനായ്–\nപ്പറ്റീട്ടില്ലിത്രനാളും, തവ മലമകളേ, ജാതകം ജാതിതന്നെ!\nകെ. സി. കേശവപിള്ളയുടെ പൂരണം:\nഉള്‍ക്കാമ്പിനേറീടിന ബാധ നല്‍കും\nതീര്‍ക്കായ്കില് വേഗത്തില് വളര്‍ന്നുകൂടും\nഉള്‍ക്കാമ്പു് = മനസ്സിന്റെ കാമ്പെന്നും അകവശമെന്നും, ശയ്യ = കാവ്യഗുണമെന്നും കിടക്കയെന്നും.\nഈ പൂരണം കേശവപിള്ളയെ ഒരു മത്സത്തില് സമ്മാനാര്‍ഹനാക്കിയതാണു്.\nപ്രാണന് ത്യജിക്കിലതു തന്നെ ഗുണം മഹാത്മന്!\nഓണത്തിനും വിഷുവിനും തിരുവാതിരയ്ക്കും\nവാണീവരന് മമ ശിരസ്സില് വരച്ചതോര്‍ത്താല്\nവെണ്‍മണി അച്ഛന്റെ പൂരണം:\n“ചെറുപ്പകാലത്തു തനൂരുഹങ്ങള്…” എന്നു തുടങ്ങുന്ന ഒരു പൂരണം കൊച്ചുനമ്പൂതിരിയുടേതായിട്ടുണ്ടു്. “ഐതിഹ്യമാല” കയ്യിലുള്ളവര് അതിലെ “കൊച്ചുനമ്പൂതിരി” എന്ന ലേഖനത്തില് നിന്നു് ഈ ശ്ലോകം കണ്ടെടുത്തു് കമന്റായി ഇടാന് അപേക്ഷ.\nപലപ്പോഴും സമസ്യാകര്‍ത്താവുദ്ദേശിക്കാത്ത അര്‍ത്ഥം പൂരിപ്പിക്കുന്നവര് കണ്ടുപിടിക്കാറുണ്ടു്. ചില ഉദാഹരണങ്ങള്:\n“ശ്രീയേശുവിജയം” എന്ന മനോഹരമായ മഹാകാവ്യമെഴുതി മഹാകവികളുടെ ഗണനത്തില് സ്ഥിരപ്രതിഷ്ഠ നേടിയ കട്ടക്കയം ചെറിയാന് മാപ്പിളയെ അഭിനന്ദിക്കാന് ഒരാള് ഇട്ട സമസ്യയാണിതു്. അദ്ദേഹത്തെ പ്രകീര്‍ത്തിച്ചു കൊണ്ടു ധാരാളം പൂരണങ്ങള് വരുകയും ചെയ്തു. അവയെല്ലാം എല്ലാവരും മറന്നു പോയിട്ടും, ഇപ്പോഴും ആരും മറക്കാത്ത ഒരു പൂരണമുണ്ടു്. ഒരു പരിഹാസം. ആരെഴുതിയതെന്നു് എനിക്കറിയില്ല.\nപൊട്ടക്കുളത്തില് പുളവന് ഫണീന്ദ്രന്;\nകാട്ടാളരില് കാപ്പിരി കാമദേവന്;\nആഖു = എലി.\nകട്ടക്കയം ഈ പൂരണം വായിച്ചിട്ടു കുലുങ്ങിച്ചിരിച്ചു എന്നാണു കഥ.\nകാലക്കേടു വരുമ്പൊഴൊക്കെയൊരുമിച്ചാണെന്നു വിദ്വന്മതം\nതവനൂര് നിന്നു പുറപ്പെടുന്ന “ധര്‍മ്മകാഹളം” എന്ന ആദ്ധ്യാത്മികമാസികയില് രാവണപ്രഭു എന്ന സരസകവി എണ്‍പതുകളുടെ ആദ്യത്തില് പ്രസിദ്ധീകരിച്ചതാണു് ഈ സമസ്യ. ഇതിന്റെ വാച്യാര്‍ത്ഥത്തില് കൂടുതല് അദ്ദേഹം ഉദ്ദേശിച്ചതു തന്നെയില്ല. അദ്ദേഹത്തിന്റെ പൂരണം ഇങ്ങനെയായിരുന്നു:\nപാലക്കാട്ടൊരു യോഗമുണ്ടതിനു ഞാന് പോകാന് പുറപ്പെട്ടതാ-\nണാലത്തൂര് വരെ വണ്ടി കിട്ടി, യവിടുന്നങ്ങോട്ടു കാല്‍യാത്രയായ്,\nശീലക്കേടു തുടങ്ങിയെന്റെ വയറും-കക്കൂസുമില്ലെങ്ങുമേ\nകാലക്കേടു വരുമ്പൊഴൊക്കെയൊരുമിച്ചാണെന്നു വിദ്വന്മതം!\nപക്ഷേ, ഇതു പൂരിപ്പിച്ച യശോദാമ്മ എന്ന കവയിത്രി അങ്ങനെയല്ല അര്‍ത്ഥം കല്പിച്ചതു്. “കാലം എന്ന സങ്കല്പത്തിനു കേടു വരുമ്പോള് എല്ലാം ഒരുമിച്ചാണു്” എന്നൊരു വേദാന്തതത്ത്വം ഇതില് നിന്നു് ഉണ്ടാക്കി അവര്. യശോദാമ്മയുടെ പൂരണം:\nകാലേലൊന്നു തൊടേണമെന്നു കരുതിക്കാത്തങ്ങു നിന്നീടവേ\nമേലും കീഴുമുണര്‍ന്നുയര്‍ന്നനലനൊന്നൂണാക്കിനാന് സര്‍വ്വതും-\nകാലക്കേടു വരുമ്പൊഴൊക്കെയൊരുമിച്ചാണെന്നു വിദ്വന്മതം.\nആറും പിന്നെയൊരാറുമുണ്ടിവ ഗണിച്ചീടുമ്പൊഴേഴായ് വരും\nസമസ്യയില്‍ത്തന്നെ അപകടമുണ്ടു്. ആറും ആറും കൂട്ടിയാല് ഏഴാകുമത്രേ! എങ്കിലും രണ്ടുപേര് രണ്ടു വിധത്തില് ഇതു പൂരിപ്പിച്ചു.\nആറു സാധനവും പിന്നെ ആറും (നദിയും)\nനീറും തീപ്പൊരി കണ്ണിലും, നിറമെഴും ചന്ദ്രന് ശിരസ്സിങ്കലും,\nചീറും പാമ്പു കഴുത്തിലും ചെറുപുലിത്തോല് നല്ലരക്കെട്ടിലും,\nസാരംഗം മഴുവും കരങ്ങളിലുമങ്ങീശന്നു ചേരും പടി–\nയ്ക്കാറും പിന്നെയൊരാറുമുണ്ടിവ ഗണിച്ചീടുമ്പൊളേഴായ് വരും.\nഗണിതം തന്നെ ഉപയോഗിച്ചു്:\nകൂറും നന്മയുമേറിടും പ്രിയതമേ, പൊന്‍പണ്ടമുണ്ടാക്കിയാല്\nമാറും സങ്കടമെങ്കിലോ പുനരിതാ നാലുണ്ടിതൊറ്റപ്പവന്\nഏറും ഭംഗി കലര്‍ന്നു കാണ്, പവനിതാ കാല്‍കാലതായ് കയ്യിലി-\nന്നാറും പിന്നെയൊരാറുമുണ്ടിവ ഗണിച്ചീടുമ്പൊളേഴായ് വരും.\nആദ്യത്തേതിന്റെ അര്‍ത്ഥം വ്യക്തമാണു്. ശിവനുള്ള ആറു കാര്യങ്ങള് പറഞ്ഞിരിക്കുന്നു-തീക്കണ്ണു്, ചന്ദ്രക്കല, കഴുത്തില് പാമ്പു്, അരയില് പുലിത്തോല്, മാന്, മഴു എന്നിവ. പിന്നെ ഗംഗ എന്ന ആറും (നദിയും) കൂടി കൂട്ടിയാല് ഏഴു സാധനങ്ങളായി. രണ്ടാമത്തേതിന്റെ അര്‍ത്ഥം മനസ്സിലാക്കാന് ഞാന് കുറേ ശ്രമിച്ചിട്ടും നടന്നില്ല. ആര്‍ക്കെങ്കിലും അറിയാമെങ്കില് ദയവായി പറയുക. സ്വര്‍ണ്ണം തൂക്കുന്ന എന്തോ ക്രിയയാണു് ഉദ്ദേശിച്ചിരിക്കുന്നതെന്നു തോന്നുന്നു.\nദ്വിതീയാക്ഷരപ്രാസവാദം (മലയാളകവിതയില് ദ്വിതീയാക്ഷരപ്രാസം വേണമെന്നും വേണമെന്നില്ലെന്നും ഉള്ള തര്‍ക്കം-ഇന്നതു വളരെ ബാലിശമായിത്തോന്നും) കൊടുമ്പിരിക്കൊണ്ടിരുന്ന കാലത്തു്, ദ്വിതീയാക്ഷരപ്രാസത്തിനെതിരായിരുന്ന കെ. സി. കേശവപിള്ള രണ്ടു സമസ്യകള് പ്രസിദ്ധീകരിച്ചു-ദുഷ്ഷന്തനും നൈഷധനും സമാനര് എന്നും കാര്‍ത്സ്ന്യേന കാണാന് കഴിയാ ജഗത്തില് എന്നുമായിരുന്നു അവ. ദുഷ്കരങ്ങളായ ഷ്ഷ, ര്‍ത്സ്ന്യേ എന്നീ അക്ഷരങ്ങള് ഉപയോഗിച്ചു് ഇതു പൂരിപ്പിക്കാന് ആര്‍ക്കും കഴിയില്ല എന്ന കണക്കുകൂട്ടലിലായിരുന്നു ഇവ പ്രസിദ്ധീകരിച്ചതു്. പ്രാസപക്ഷപാതിയായിരുന്ന കേരളവര്‍മ്മ വലിയ കോയിത്തമ്പുരാന് അവ ഇങ്ങനെ പൂരിപ്പിച്ചു.\nയഷ്ഷണ്ഡമേവന് സമരത്തില് വെന്നു\nദുഷ്ഷന്തനും നൈഷധനും സമാനര്\nമാര്‍ത്സ്ന്യേകയാ മണ്ണിനു ഭംഗിയേകും\nമാര്‍ത്സ്ന്യേക താനോ വിളവിന് വിഭൂതി?\nകാര്‍ത്സ്ന്യേന കാണാന് കഴിയാ ജഗത്തില്\nഇവയ്ക്കു ദ്വിതീയാക്ഷരപ്രാസമില്ലാതെയും ഓരോ പൂരണം തമ്പുരാന് പ്രസിദ്ധീകരിച്ചു. അവ ഇവയെക്കാള് നന്നായിരുന്നു താനും. ഫലത്തില് രണ്ടു കൂട്ടരുടെയും വാദത്തിനു താങ്ങായി-കഴിവുള്ളവര്‍ക്കു പ്രാസത്തോടു കൂടി എഴുതാന് കഴിയും എന്നതിന്റെയും, പ്രാസമില്ലാതെ എഴുതിയാല് അര്‍ത്ഥഭംഗി കൂടും എന്നും. എനിക്കു് ആദ്യത്തേതിന്റെ പൂരണം മാത്രമേ ഓര്‍മ്മയുള്ളൂ.\nദുഷ്ഷന്തനും നൈഷധനും സമാനര്.\nസമസ്യയുടെ കാലം കഴിഞ്ഞും പൂരിപ്പിക്കപ്പെടുന്ന ചില സമസ്യകളുമുണ്ടു്. സിനിമാ-നാടകനടനും കവിയുമായിരുന്ന തിക്കുറിശ്ശി സുകുമാരന് നായര് മംഗളത്തില് ഒരിക്കല് പ്രസിദ്ധീകരിച്ച സമസ്യയാണു് കുലമണേ, ലെമണേഡു കുടിച്ചു ഞാന് എന്നതു്. ദ്രുതവിളംബിതവൃത്തത്തില് സാധാരണ ഉപയോഗിക്കുന്ന യമകത്തെ പരിഹസിക്കുവാന് കൂടി എഴുതിയതാണിതു്. മംഗളത്തില്‍ത്തന്നെ ധാരാളം പൂരണങ്ങള് വന്നിരുന്നു. അതിനു ശേഷവും ധാരാളം പേര് ഇതു പൂരിപ്പിച്ചിട്ടുണ്ടു്. രണ്ടു സരസകവികള് ഈയിടെ കവനകൌതുകത്തില് പ്രസിദ്ധീകരിച്ച പൂരണങ്ങള് നോക്കുക:\nഡോക്ടര് ആര്. രാജന്\nഅധികരിച്ച രുജയ്ക്കഥ ഹോമിയോ-\nവിധിയിലുള്ള മരുന്നു കഴിക്കവേ\nനലമെഴുന്നൊരു കാപ്പി വെടിഞ്ഞു പെണ്-\nഅലമിതെന്തൊരു ശങ്ക, വരാംഗനാ–\nഅക്ഷരശ്ലോകസദസ്സിനു വേണ്ടി കഴിഞ്ഞ വര്‍ഷം രാജേഷ് വര്‍മ്മയും ഞാനും ഇതു പൂരിപ്പിച്ചിട്ടുണ്ടു്.\nപല വിധത്തിലുമുണ്ടു കുടിക്കുവാന്\nവിലയെഴും മധുരം; ബത ദോഹദേ\nപുളിയെനിക്കു ഹിതം, രസികോത്തമര്-\nക്കുലമണേ, ലെമണേഡു കുടിച്ചു ഞാന്!\n(ദോഹദം = ഗര്‍ഭകാലം)\nലളിതമാണിതു കൂട്ടുവതിന്നു, മെയ്\nവളരെ വൈറ്റമിനു, ണ്ടതിനാല് ഭിഷക്-\nകുലമണേ, ലെമണേഡു കുടിച്ചു ഞാന്!\nഏതാനും ദശാബ്ദങ്ങള്‍ക്കു മുമ്പു് സമസ്യകളും പൂരണങ്ങളും പ്രസിദ്ധീകരിച്ചിരുന്ന പല പ്രസിദ്ധീകരണങ്ങളുമുണ്ടായിരുന്നു. അടുത്ത കാലത്തായി അവ കുറവാണു്.\nകേരളശാസ്ത്രസാഹിത്യപരിഷത്തിന്റെ പ്രസിദ്ധീകരണമായ ശാസ്ത്രകേരളത്തില് ശാസ്ത്രസമസ്യാപൂരണങ്ങള് വരാറുണ്ടായിരുന്നു എഴുപതുകളില്. “ശാസ്ത്രം പിഴച്ചോ, മനുജന് പിഴച്ചോ?”, “നരനില് നിന്നു ജനിച്ചു വാനരന്”, “മര്‍ത്ത്യന് മരിക്കുന്നു മരുന്നു മൂലം” എന്നീ സമസ്യകള് ഓര്‍മ്മയുണ്ടു്. പൂരണങ്ങളൊന്നും ഓര്‍മ്മയില്ല.\nതവനൂര് നിന്നു പ്രസിദ്ധീകരിച്ചിരുന്ന ആദ്ധ്യാത്മികമാസികയായ ധര്‍മ്മകാഹളത്തില് സ്ഥിരമായി സമസ്യകള് വരുമായിരുന്നു. അതു നടത്തിയിരുന്ന ശ്രീ പി. ആര്. നായര് അന്തരിച്ചതോടുകൂടി മാസികയും സമസ്യയും നിന്നു.\n“കാലക്കേടു വരുമ്പൊഴൊക്കെയൊരുമിച്ചാണെന്നു വിദ്വജ്ജനം” ധര്‍മ്മകാഹളത്തില് വന്നതാണു്.\nഎഴുപതുകളിലും എണ്‍പതുകളിലും ഭാഷാപോഷിണിയില് സമസ്യാപൂരണങ്ങളുണ്ടായിരുന്നു. മലയാളത്തിലെ ഏറ്റവും നല്ല സമസ്യാപൂരണങ്ങള് വന്നിരുന്നതു് ഇവിടെയാണു്.\nഭാഷാപോഷിണിയെ ഈയിടെ പെങ്കിളിസ്റ്റൈലിലേക്കു പറിച്ചുനട്ടപ്പോള് സമസ്യയെ വിട്ടു.\nഒരു ഉദാഹരണം: സ്വര്‍ല്ലോകമാവില്ലയോ?\nആവും മട്ടു പരിശ്രമിച്ചിടുകയാലീയേറ്റുമാനൂരെഴും\nദേവന് തന് മുതല് കട്ട കള്ളനൊടുവില് പെട്ടൂ വലയ്ക്കുള്ളിലായ്;\n“ദൈവത്തിന്നൊരു കാവലെന്തി?”നിദമോര്‍ത്തീടാതെ പോലീസുകാ-\nരീവണ്ണം നിജ ജോലി ചെയ്കിലിവിടം സ്വര്‍ല്ലോകമാവില്ലയോ?\nഏറ്റുമാനൂര് അമ്പലത്തിലെ വിഗ്രഹം സ്റ്റീഫന് എന്നൊരാള് മോഷ്ടിച്ചതും, അന്നു മുഖ്യമന്ത്രിയായിരുന്ന ഇ. കെ. നായനാര് വേറൊരു സന്ദര്‍ഭത്തില് “ഭഗവാനെന്തിനാ പാറാവു്?” എന്നു ചോദിച്ചതും, വിഗ്രഹം ഇളക്കാന് ഉപയോഗിച്ച പാര പൊതിഞ്ഞിരുന്ന കടലാസ് നാഗര്‍കോവിലോ മറ്റോ ഉള്ള ഒരു സ്കൂള്‍വിദ്യാര്‍ത്ഥിനിയുടെ കോമ്പോസിഷന് ബുക്കിലെയാണെന്നു കണ്ടുപിടിച്ചു് (ആ കുട്ടിയുടെ വിലാസം ആ കടലാസിലുണ്ടായിരുന്നു-ഒരു കത്തായിരുന്നു ആ പേജിലെ കോമ്പോസിഷന്) അവിടെ പോയി അന്വേഷിച്ചു് കേരളാ പോലീസ് സ്തുത്യര്‍ഹമായ രീതിയില് മോഷ്ടാവിനെ പിടികൂടിയതും ആണു് ഈ ശ്ലോകത്തിന്റെ അവലംബമായ സംഭവങ്ങള്.\nനാട്ടില്‍ത്തല്ലു, വഴ, ക്കഴുക്കു, ഭരണിപ്പാട്ടും, മനം നൊന്തു തന്\nവീട്ടില്‍ക്കൂട്ടിനിരിപ്പവള്‍ക്കു ഹൃദയത്തീ, യെന്നതും മാത്രമോ\nനോട്ടിന് പോ, ക്കഭിമാനനഷ്ട, മിവയും സൃഷ്ടിക്കുമാ മദ്യപ-\nക്കൂട്ടം മന്നില് മറഞ്ഞുപോകിലിവിടം സ്വര്‍ല്ലോകമാകില്ലയോ?\nമംഗളം വാരികയില് എണ്‍പതുകളില് സമസ്യാപൂരണമുണ്ടായിരുന്നു. ഇപ്പോഴില്ല.\n“കുലമണേ, ലെമണേഡു കുടിച്ചു ഞാന്” എന്നതു മംഗളത്തില് വന്നതാണു്.\nഇപ്പോള് സമസ്യാപൂരണങ്ങള് പ്രസിദ്ധീകരിക്കുന്ന ഒരേയൊരു മാസിക കേരള അക്ഷരശ്ലോകപരിഷത്തിന്റെ മുഖപത്രമായ കവനകൌതുകം മാത്രമാണെന്നു തോന്നുന്നു.\nഇനിയുമുണ്ടു് ഒരുപാടു സമസ്യാപൂരണങ്ങളെപ്പറ്റി പറയാന്. വിസ്തരഭയത്താല് തത്‌കാലം നിര്‍ത്തുന്നു. കൂടുതല് ഇനി വേറേ ലേഖനങ്ങളില് എഴുതാം.\nഈയിടെ തുടങ്ങിയ “ബുദ്ധിപരീക്ഷ” ബ്ലോഗില് സമസ്യകളും ഉള്‍പ്പെടുത്തുന്നതിനെപ്പറ്റി എന്തു പറയുന്നു?\nposted by സ്വാര്‍ത്ഥന് at 2:21 PM


മരം മുറി വിവാദം; ഇ.ചന്ദ്രശേഖരനേയും കെ.രാജുവിനേയും സി പി ഐ സംരക്ഷിക്കും – News18 Malayalam\nഎല്ലാവരുടേയും താത്പര്യ പ്രകാരമിറക്കിയ ഉത്തരവിനെ ദുർവ്യാഖ്യാനിച്ചെന്ന് സി പി ഐ\nLast Updated : June 15, 2021, 05:17 IST\nതിരുവനന്തപുരം: മരം മുറി വിവാദത്തിൽ മുൻ മന്ത്രിമാരായ ഇ.ചന്ദ്രശേഖരനേയും കെ.രാജുവിനേയും സംരക്ഷിക്കാൻ സി പി ഐ തീരുമാനം. റവന്യൂ വകുപ്പിൻ്റെ ഉത്തരവിൽ അപാകതയില്ലന്നും റവന്യു മന്ത്രി കെ.രാജൻ, ഇ.ചന്ദ്രശേഖരൻ, കെ.രാജു എന്നിവരുമായി കാനം രാജേന്ദ്രൻ നടത്തിയ ചർച്ചയിൽ വിലയിരുത്തലുണ്ടായി. പട്ടയഭൂമിയിൽ മരം മുറിക്കാൻ അനുവദിക്കണമെന്ന കർഷകരുടെ ആവശ്യത്തിൽ വിശദമായ കൂടിയാലോചനകൾക്കു ശേഷം തീരുമാനം മതിയെന്നാണ് ധാരണ.\nവിവാദ ഉത്തരവിറക്കാനായ സാഹചര്യത്തെ കുറിച്ച് വിശദമായ ചർച്ചയാണ് എം എൻ സ്മാരകത്തിൽ നടന്നത്. ഉത്തരവിൻ്റെ പേരിലുള്ള വിവാദം അനാവശ്യമാണ്. 2005 മുതൽ ഉയർന്നു വന്ന ആവശ്യമാണ് സർക്കാർ പരിഗണിച്ചത്. അതും പല തലങ്ങളിൽ നടത്തിയ കൂടിയാലോചനയ്ക്കു ശേഷം . സർവകക്ഷി യോഗവും മതമേലധ്യക്ഷരുടെ യോഗവും ഇക്കാര്യം ആവശ്യപ്പെട്ടു. ആർക്കും എതിരഭിപ്രായം ഉണ്ടായിരുന്നില്ല. എല്ലാ പട്ടയഭൂമിയിലും മരം മുറിക്കാൻ അവകാശം നൽകിയിട്ടില്ലെന്ന വിലയിരുത്തൽ ശരിയല്ലെന്നും വസ്തുതകൾ മറച്ചു വച്ച് വിവാദമുണ്ടാക്കുകയാണെന്നും ഇ.ചന്ദ്രശേഖരൻ വിശദീകരിച്ചു.\nസദുദ്ദേശ്യത്തോടെയുള്ള ഉത്തരവിനെ ദുർവ്യാഖ്യാനം ചെയ്തവർക്കെതിരെ നടപടി വേണമെന്നും സർക്കാർ ഇപ്പോൾ പ്രഖ്യാപിച്ചിട്ടുള്ള അന്വേഷണത്തിലൂടെ ക്രമക്കേട് നടത്തിയവരുടെ പങ്ക് വെളിച്ചത്തു വരുമെന്നും നേതാക്കൾ പ്രത്യാശ പ്രകടിപ്പിച്ചു. അതു വരെ സി പി ഐ നേതാക്കളുടെ ഭാഗത്തുനിന്ന് വിവാദ പ്രസ്താവനകൾ പാടില്ലെന്ന് കാനം നിർദ്ദേശിച്ചു. ലോക്ക് ഡൗണിനു ശേഷം സംസ്ഥാന എക്സിക്യുട്ടീവ് ചേർന്ന് പാർട്ടി നിലപാട് പ്രഖ്യാപിക്കും. അതുവരെ നേതാക്കളുടെ ഭാഗത്തു നിന്ന് കാര്യമായ പ്രതികരണങ്ങൾ ഉണ്ടാകില്ല.പട്ടയഭൂമിയിൽ മരം മുറിക്കാൻ അനുമതി നൽകണമെന്നത് കർഷകരുടെ ദീർഘകാല ആവശ്യമാണ്. അത് അവഗണിക്കാനാകില്ല. എങ്കിലും ഇത്തരവിറക്കുന്നത് വിശദമായ ചർച്ചകൾക്കും നിയമോപദേശത്തിനും ശേഷം മതിയെന്നും ചർച്ചയിൽ ധാരണയായി.\nExplained: കാട്ടിലെ തടി; മുട്ടിലിലെ വെട്ട്; 100 കോടി കവർന്ന 100 ദിന പരിപാടി\n2020 ഒക്ടോബര് 24 ന് സംസ്ഥാന റവന്യു വകുപ്പ് ഇറക്കിയ ഉത്തരവാണ് വിവാദത്തിനു വഴി തുറന്നത്. പട്ടയഭൂമിയിലെ ചന്ദനമൊഴികെയുള്ള മരങ്ങള് വൃക്ഷവില അടച്ച് മറ്റനുമതിയുമില്ലാതെ മുറിക്കാമെന്നായിരുന്നു ആ ഉത്തരവ്. വിചിത്രമായൊരു നിർദേശവും അതിൽ ഉണ്ടായിരുന്നു. മരംമുറി തടസ്സപ്പെടുത്തുന്നവര്‍ക്കെതിരെ നടപടിയെടുക്കണം എന്നായിരുന്നു അത്. 2020 ഒക്ടോബര് 24 ലെ ഉത്തരവ് റദ്ദാക്കിക്കൊണ്ട് 2021 ഫെബ്രുവരിയില് റവന്യുവകുപ്പ് മറ്റൊരു ഉത്തരവിറക്കി.\nഎന്തായാലൂം ആദ്യം ഇറക്കിയ ഉത്തരവിന്റെ മറവില് 100 ദിവസത്തിനിടെ വയനാട്, തൃശൂർ, എറണാകുളം, ഇടുക്കി പത്തനംതിട്ട എന്നീ അഞ്ചു ജില്ലകളിലായി 100 കോടിയിലേറെ മരംകൊള്ള നടന്നതായാണ് കരുതുന്നത്. എന്നാൽ പിടികൂടാനായത് വയനാട് മുട്ടിലിലെ 15 കോടിയുടെ ഈട്ടിമരങ്ങളും. പല ജില്ലാ കലക്ടര്‍മാരുടെയും വനം വകുപ്പിന്റെയും എതിര്‍പ്പ് അവഗണിച്ചാണ് റവന്യു പ്രിന്‍സിപ്പല് സെക്രട്ടറി ജയതിലക് ഇങ്ങനെയൊരു ഉത്തരവ് ഇറക്കിയത്. 2020 ഒക്ടോബര് ഉത്തരവ് റദ്ദാക്കിക്കൊണ്ട് 2021 ഫെബ്രുവരിയില് മറ്റൊരു ഉത്തരവിറക്കി. എന്നാൽ നേരത്തെ ഇറക്കിയ ഉത്തരവ് നിലനിന്ന നാലു മാസം കൊണ്ട് ഒട്ടേറെ കൂറ്റന് മരങ്ങള് മുറിച്ച് എത്തേണ്ട ഇടത്ത് എത്തിക്കഴിഞ്ഞിരുന്നുവെന്നാണ് പരിസ്ഥിതി പ്രവർത്തകരുടെ അനുമാനം.\nCPI to protect E Chandrashekharan and K Raju in the Muttil tree felling controversy\nFirst published: June 15, 2021, 05:15 IST


Covid 19 | കോവിഡ് ബാധിച്ചതിന് ശേഷം ശരീരഭാരം കൂടുന്നുണ്ടോ? അമിതവണ്ണം നിയന്ത്രിക്കാൻ ചെയ്യേണ്ടത് | How to manage weight gain after Covid recovery – News18 Malayalam\nകൊറോണ വൈറസ് ബാധിച്ച ശേഷം സാധാരണ ജീവിതത്തിലേക്ക് തിരിച്ചെത്തിയ പല രോഗികൾക്കും മുമ്പുള്ളതിനേക്കാൾ ശരീരഭാരം വർദ്ധിച്ചു\nLast Updated : November 26, 2021, 07:44 IST\nമധ്യ ചൈനയിലെ വുഹാനിൽ (Wuhan) നിന്നും പൊട്ടിപ്പുറപ്പെട്ട കൊറോണ വൈറസ് (Corona Virus) ലോകത്തെയാകമാനം നിശ്ചലമാക്കിയ വർഷങ്ങളാണ് കടന്നുപോയത്. മഹാമാരിയുടെ കാലത്ത് ആളുകൾ നേരിട്ട ഏറ്റവും വലിയ പ്രശ്നങ്ങളിലൊന്ന് ശരീരഭാരം അമിതമായി വർദ്ധിക്കുന്നതായിരുന്നു (Weight Gain). കുറഞ്ഞ വ്യായാമവുംഇടക്കിടെ ഭക്ഷണം കഴിക്കുന്നതുമാണ് ശരീരഭാരം വർദ്ധിക്കുന്നത്തിന്റെ പ്രധാന കാരണങ്ങൾ. കൊറോണ വൈറസ് ബാധിച്ച ശേഷം സാധാരണ ജീവിതത്തിലേക്ക് തിരിച്ചെത്തിയ പല രോഗികൾക്കും മുമ്പുള്ളതിനേക്കാൾ ശരീരഭാരം വർദ്ധിച്ചു.\nപ്രശസ്തരായ നിരവധി വ്യക്തികളാണ് കോവിഡ് (Covid 19) ബാധിച്ചതിന്ശേഷം ശരീരഭാരം വർധിക്കുന്നതിനെക്കുറിച്ച് തുറന്നു പറഞ്ഞിട്ടുള്ളത്. കൊറോണയ്ക്ക് ശേഷം തന്റെ ശരീരഭാരം വർധിച്ചപ്പോൾ ആളുകൾ പ്രതികരിച്ചത് വളരെ മോശമായാണെന്ന് ടെലിവിഷൻ താരം റുബീന ദിലൈക് പറയുന്നു. തന്റെ ശരീരഭാരം വർധിച്ചപ്പോൾ ആളുകളിൽ നിന്ന് വിദ്വേഷ മെയിലുകളും കമന്റുകളുമാണ് തനിക്ക് ലഭിച്ചതെന്ന് നടി വ്യക്തമാക്കുന്നു.\nതനിക് കോവിഡ് ബാധിച്ചിരുന്നതായും കോവിഡിൽ നിന്നും സുഖം പ്രാപിച്ചതിന് ശേഷം7കിലോ ഭാരം കൂടിയതായും റുബീന നേരത്തെ വെളിപ്പെടുത്തിയിരുന്നു. തനിക്ക് വണ്ണം വെച്ചപ്പോൾ പ്രേക്ഷകരുടെ ഭാഗത്തു നിന്നും വളരെ മോശമായ പ്രതികരണമാണ് ഉണ്ടായതെന്നും തന്റെ ഇത്രയും കാലത്തെ അധ്വാനമോ തന്റെ കഴിവോ അല്ല അവർ കണക്കിലെടുത്തതെന്നും, അതിൽ വിഷമം തോന്നുന്നുവെന്നും തന്റെ ഒരു ഇൻസ്റ്റഗ്രാം പോസ്റ്റിൽ റുബീന വ്യക്തമാക്കി.\nകോവിഡ് ഭേദമായ ഭൂരിഭാഗം പേരിലും ശരീരഭാരം വർധിക്കുന്നുണ്ട്. കോവിഡിന് ശേഷം ശരീരഭാരം വർധിക്കുന്നത് തടയാൻ നിങ്ങൾ ശ്രദ്ധിക്കേണ്ട ചില കാര്യങ്ങൾ പരിചയപ്പെടാം. ഭക്ഷണം ഒഴിവാക്കുന്നത് തടി കുറയ്ക്കാൻ ഉചിതമായ മാർഗമല്ല. മാത്രമല്ല അത് നിങ്ങളെ കൂടുതൽ രോഗങ്ങളിലേക്ക് തള്ളി വിടുകയേയുള്ളു. നിങ്ങൾ പ്രഭാത ഭക്ഷണം ഒരിക്കലും ഒഴിവാക്കാൻ പാടില്ല. ഉച്ചയ്ക്ക് അന്നജം അടങ്ങിയ ഭക്ഷണം കഴിച്ചാലും രാത്രി അവ പൂർണമായും ഒഴിവാക്കി പഴങ്ങളോ പച്ചക്കറികളോ ശീലിക്കുക. ഉച്ചയ്ക്കത്തെ ഭക്ഷണത്തിനു മുൻപും ശേഷവും സ്നാക്സുകൾ കഴിക്കാവുന്നതാണ്. എന്നാൽ ജങ്ക് ഫുഡ് ഒഴിവാക്കുക.\nമാംസാഹാരങ്ങൾ ഒഴിവാക്കുന്നതും നല്ലതാണ്. ഭക്ഷണത്തിൽ കൂടുതൽ പച്ചക്കറികൾ ഉൾപ്പെടുത്തുക. സസ്യാഹാരം ശീലിക്കുന്നത് ശരീരഭാരം കുറയ്ക്കാൻ നല്ലതാണ്. കൊഴുപ്പും കലോറിയും നിറഞ്ഞ ആഹാരങ്ങൾ പൂർണമായി ഒഴിവാക്കുക. പച്ചക്കറികളും പഴങ്ങളും കഴിക്കുക. ഭക്ഷണത്തിൽ നാരുകളടങ്ങിയ പച്ചക്കറികൾ കൂടുതലായി ഉൾപ്പെടുത്തുക. പച്ചക്കറികളിലും പഴങ്ങളിലും കലോറി വളരെ കുറവാണെങ്കിലും അവ പോഷകസമ്പുഷ്ടമാണ്.\nധാരാളം വെള്ളം കുടിക്കാനും പ്രത്യേകം ശ്രദ്ധിക്കണം, പ്രത്യേകിച്ച് ശൈത്യകാലത്ത്. തണുത്ത കാലാവസ്ഥ കാരണം തണുപ്പുകാലത്ത് ആളുകൾക്ക് ദാഹം അനുഭവപ്പെടില്ല. അങ്ങനെ വരുമ്പോൾ ആവശ്യത്തിന് വെള്ളം കുടിക്കാത്തത് തലവേദന, നിർജ്ജലീകരണം എന്നിവയ്ക്ക് കാരണമാകുന്നു. ഭക്ഷണത്തോടൊപ്പം വ്യായാമവും ശീലമാക്കണം. ജിമ്മിൽ വ്യായാമം ചെയ്യുന്നതും യോഗ ചെയ്യുന്നതുമെല്ലാം ശരീരഭാരം കുറയ്ക്കാൻ സഹായിക്കും.\nSummary: Weight gain has been one of the biggest issues for people post COVID-19 recovery and during pandemic\nFirst published: November 26, 2021, 07:44 IST


ജോളിക്ക് 'ഏലസ്' നല്‍കിയ മന്ത്രിവാദി ഒളിവില്? ജോളി പണത്തിനായി ആഭിചാര കര്‍മ്മങ്ങള് ചെയ്യിച്ചെന്ന് | Koodathai murder; astrologer missing - Malayalam Oneindia\nPublished: October92019, 17:58 [IST]\nകോഴിക്കോട്: ആഡംബര ജീവിതവും പണത്തോടുള്ള അത്യാര്‍ത്തിയുമാണ് ജോളി ജോസഫിനെ കൊലപാതക പരമ്പരയിലേക്ക് നയിച്ചതെന്നാണ് പോലീസ് കണ്ടെത്തല്. എത്രകിട്ടിയാലും പണം തികയാറില്ലെന്ന പരാതിക്കാരിയാണ് ജോളിയെന്ന് സ്വന്തം വീട്ടികാരും വെളിപ്പെടുത്തിയിരുന്നു. പണത്തിനായി ജോളി ആഭിചാര കര്‍മ്മങ്ങള് നടത്തിയോ എന്നുള്ള സൂചനകളാണ് ഇപ്പോള് അന്വേഷണ സംഘം മുന്നോട്ട് വെയ്ക്കുന്നത്.\n6 അല്ല പൊന്നാമറ്റത്തെ മറ്റ്2മരണത്തിലും ജോളിക്ക് പങ്ക്? ദുരൂഹത.. ജോളിക്ക്3മൊബൈലെന്ന് ഷാജു\nജോളിയുടെ ഭര്‍ത്താവായ കൊല്ലപ്പെട്ട റോയിയുടെ ശരീരത്തില് കണ്ടെത്തിയ തകിടും അതിലെ പൊടിയുമെല്ലാം ഇത്തരം സംശയങ്ങള്‍ക്ക് ബലമേറ്റുകയാണ്. അതേസമയം ഈ ഏലസ് ജപിച്ച് നല്‍കിയെന്ന് കരുതപ്പെടുന്ന ജ്യോത്സനെ പോലീസ് സംഘം അന്വേഷിച്ചിറങ്ങിയെങ്കിലും കണ്ടെത്താനായില്ല. ഇയാള് കട്ടപ്പനയിലെ വീട്ടില് നിന്ന് മുങ്ങിയതായാണ് വിവരം. വിശദാംശങ്ങളിലേക്ക്\nഭര്‍ത്താവ് റോയിയെ കൊലപ്പെടുത്താന് ജോളി സ്വന്തം നാടായ കട്ടപ്പനയില് നിന്നുള്ള ഒരു മന്ത്രവാദിയുടെ സഹായം തേടിയോ എന്ന സംശയം പോലീസ് ഉയര്‍ത്തിയിരുന്നു. റോയിയുടെ ശരീരത്തില് നിന്നും കണ്ടെടുത്ത തകിടാണ് ഇതിന് കാരണം. റോയ് തോമസ് മരിക്കുമ്പോള് ധരിച്ചിരുന്ന പാന്‍റ്സിന്‍റെ പോക്കറ്റില് നിന്നും ഒരു തകിടും അതില് കുറച്ച് പൊടിയും കണ്ടെത്തിയിരുന്നു.\nഅസ്വാഭാവിക മരണത്തിന് കേസെടുത്ത പോലീസ് അന്ന് ഇത് ശേഖരിച്ചുവിരുന്നെങ്കിലും പിന്നീട് ജോളിയുടെ അപേക്ഷ പ്രകാരം ഇത് വിട്ട് നല്‍കുകയായിരുന്നു. കട്ടപ്പനയിലെ മന്ത്രവാദിനിയാണ് ഈ തകിട് നല്‍കിയതെന്നാണ് വിവരം.ഇത് അനുസരിച്ച് കട്ടപ്പനയിലെ കൃഷ്ണ കുമാര് എന്ന ജ്യോത്സനെ തേടി മാധ്യമപ്രവര്‍ത്തകര് ഇറങ്ങിയെങ്കിലും ഇയാളെ വീട്ടില് കണ്ടെത്താനായില്ലെന്ന് ഏഷ്യാനെറ്റ് ന്യൂസ് റിപ്പോര്‍ട്ട് ചെയ്തു.\nകൂടത്തായി മരണങ്ങള് കൊലപാതകമാണെന്ന വാര്‍ത്തകള് വന്ന പിന്നാലെ ഇയാള് ഒളിവില് പോയെന്നാണ് ലഭിച്ച വിവരം. അതേസമയം രാവിലെ ഇയാള് കൂടത്തായി വാര്‍ത്തകള് ടിവിയില് കണ്ട് കൊണ്ടിരുന്നതായി കൃഷ്ണകുമാറിന്‍റെ പിതാവ് പറഞ്ഞു. എന്നാല് പിന്നീട് വീട്ടില് നിന്ന് പോയെന്നാണ് വീട്ടുകാര് പറയുന്നത്.\nഇയാള്‍ക്ക് മൂന്ന് ഫോണുകള് ഉണ്ടെങ്കിലും രണ്ടെണ്ണവും ഓഫാണ്. ഓണായ നമ്പറില് വിളിക്കുമ്പോഴും ആരും ഫോണ് എടുക്കിന്നില്ലെന്നാണ് റിപ്പോര്‍ട്ട്. അതേസമയം കൃഷ്ണകുമാറിന്‍റെ രീതികള് തീര്‍ത്തും ദുരൂഹമായിരുന്നുവെന്ന് നാട്ടുകാരും സമ്മതിക്കുന്നു.\nപലപ്പോഴും ആഭിചാര കര്‍മ്മകള് കൃഷ്ണകുമാര് ചെയ്തിരുന്നുവെന്നാണ് നാട്ടുകാര് ആരോപിക്കുന്നത്. ജോളിക്കും ഭര്‍ത്താവ് റോയിക്കും ഇയാളുമായി അടുത്ത ബന്ധമുണ്ടെന്നും കണക്കാക്കപ്പെടുന്നുണ്ട്. റോയിയും ജോളിയും ചേര്‍ന്ന് കൃഷ്ണകുമാറിനെ കാണാന് എത്തിയിരുന്നുവെന്ന സംശയങ്ങളും ഉയരുന്നുണ്ട്.\nഇരുവരും എത്തിയപ്പോഴാകാം തകിട് മന്ത്രിച്ച് ജ്യോത്സന് നല്‍കിയിട്ടുണ്ടാകുകയെന്നാണ് കണക്കാക്കപ്പെടുന്നത്. അതേസമയം ജോളി പണത്തിനായി ആഭിചാര കര്‍മ്മങ്ങള് നടത്തിയോ എന്ന സംശയം നാട്ടുകാരു പങ്കുവെയ്ക്കുന്നു. ഒരിക്കല് പൊന്നാമറ്റത്തെ വീട്ടിലും ഇത്തരത്തില് ആഭിചാര കര്‍മ്മങ്ങള് നടത്തിയതായി അയല്‍വക്കക്കാരും ആരോപിക്കുന്നുണ്ട്.\nപൊന്നാമറ്റം തറവാടിന് വാസ്തു ദോഷമുണ്ടെന്നും അതുകൊണ്ടാണ് കുടുംബാംഗങ്ങള് മരണപ്പെടുന്നതെന്നുമാണ് ജോളി അയല്‍ക്കാരോട് ധരിപ്പിച്ചിരുന്നത്. മൂന്ന് പേര് കൂടി മരിക്കാന് സാധ്യത ഉണ്ടെന്നും ജോളി അയല്‍ക്കാരം പറഞ്ഞ് ധരിപ്പിച്ചിരുന്നു.\nഅതേസമയം കൂടത്തായി കേസില് അറസ്റ്റിലായ ജോളിക്ക് വേണ്ടി അഭിഭാഷകന് ബിഎ ആളൂര് തന്നെ ഹാജരാകും. ഇതിന്‍റെ ഭാഗമായി ആളൂര് കേസിന്‍റെ വക്കാലത്ത് ഒപ്പിട്ടു. ജോളിക്ക് വേണ്ടി ഹാജരാകാന് ആവശ്യപ്പെട്ട് ജോളിയുടെ അടുത്ത ബന്ധുക്കള് തന്നെ സമീപിച്ചതായി ആലൂര് പറഞ്ഞിരുന്നു.\nകൂട്ടക്കൊലയില് മന്ത്രവാദിനിക്കും പങ്ക്?തറവാടിന് ദോഷം..3 പേര് കൂടി മരിക്കുമെന്നും ജോളി പറഞ്ഞുവെന്ന്\nKoodathai murder; astrologer missing\nStory first published: Wednesday, October 9, 2019, 17:58 [IST]


നാസ പറയുന്നു, ട്രോളല്ല; സൂര്യനിൽ നിന്നും ശബ്ദം പുറപ്പെടുമെന്നത് വാസ്തവം | NASA identifiedaunique sound emanating from sun way back in 2018 mm – News18 Malayalam\nനാസ പറയുന്നു, ട്രോളല്ല; സൂര്യനിൽ നിന്നും ശബ്ദം പുറപ്പെടുമെന്നത് വാസ്തവം\nNASA identifiedaunique sound emanating from sun way back in 2018 | നാസയുടെ കണ്ടെത്തൽ 2018ൽ\nസൂര്യൻ ശബ്ദം പുറപ്പെടുവിക്കുമെന്ന് നാസ\nLast Updated : January 04, 2020, 17:19 IST\nസൂര്യൻ നിശബ്ദനല്ല. ഇത് വാസ്തവമാണ്. നാസയുടെ ഹീലിയോ ഫിസിക്സ് സയൻസ് ഡിവിഷന്റെ അസ്സോസിയേറ്റ് ഡയറക്ടർ ഫോർ സയൻസ് ആയ അലക്സ് യംഗ് ആണ് സൂര്യനിൽ നിന്നും പ്രത്യേകതരം ശബ്ദം പുറപ്പെടുമെന്ന് വാദിച്ചത്. ഇത് റെക്കോർഡ് ചെയ്ത് നാസയുടെ ഔദ്യോഗിക ട്വീറ്റായി 2018ൽ പോസ്റ്റ് ചെയ്തിട്ടുമുണ്ട്.\nഏതൊരു വസ്തുവും ചലിക്കുമ്പോൾ തരംഗങ്ങൾ സൃഷ്‌ടിക്കപെടുന്നു. സൂര്യന്റെ ഉള്ളിലും അത് സംഭവിക്കുന്നു. ഈ തരംഗങ്ങൾ ചലിക്കുകയും സൂര്യന്റെ ഉള്ളിൽ കുതിക്കുകയും ചെയ്യുന്നു. നഗ്നനേത്രങ്ങൾക്ക് അത്രയും ശക്തിയുണ്ടായിരുന്നെങ്കിൽ ഈ ചലനം കാണാൻ സാധിക്കുമായിരുന്നേനെ. ഇപ്പോൾ ശാസ്ത്രജ്ഞർ ഇതിനെ ശബ്ദ രൂപത്തിലാക്കിയിരിക്കുകയാണ്. പല ഫ്രീക്വൻസികളിലായി സൂര്യന്റെ ഉള്ളിൽ ഇവ പ്രകമ്പനം കൊള്ളുന്നു. ഈ തരംഗങ്ങളിലൂടെ സൂര്യന്റെ ഉള്ളിലേക്ക് നോക്കാനും സാധിക്കുമെന്ന് നാസ അവകാശപ്പെടുന്നു.\nരണ്ട് ദിവസം മുമ്പ് പുതുച്ചേരി ലഫ്റ്റനന്റ് ഗവർണർ കിരൺ ബേദി ട്വിറ്ററിൽ പോസ്റ്റ് ചെയ്ത ഒരു വീഡിയോ പ്രചരിച്ച ശേഷമാണ് സൂര്യന്റെ ശബ്ദം 'ഓം' എന്നത് വിവാദമായത്. വിരമിച്ച ഐപിഎസ് ഉദ്യോഗസ്ഥ കൂടിയായ കിരണിനെ ട്രോളുകൾ വളഞ്ഞു. ഒരു വർഷത്തോളം മുൻപ് സോഷ്യൽ മീഡിയയിൽ പ്രചരിച്ച് നാസയുടെ പേരിലുള്ള ഒരു വ്യാജ വീഡിയോ ആയിരുന്നത്.\nപക്ഷെ നാസ ശബ്ദം റെക്കോർഡ് ചെയ്തെങ്കിലും ഇത് ഓം ആണെന്ന് പറഞ്ഞിട്ടില്ല. വീഡിയോ ലിങ്ക് ചുവടെ:\nFirst published: January 04, 2020, 17:19 IST\nnasasound of sun


സൗദി ഇന്ത്യൻ ബിസിനസ് നെറ്റ്വർക് ജിദ്ദയിൽ ഭക്ഷ്യ മേള സംഘടിപ്പിച്ചു\n1 Jun 2018 12:26 AM GMT\nമൂന്നു ദിവസങ്ങളിലായി നടന്ന മേളയിൽ ഇന്ത്യയുടെ വിവിധ സംസ്ഥാനങ്ങളിൽ നിന്നുള്ള പത്തൊമ്പത് റെസ്റ്റാറന്റുകൾ പങ്കെടുത്തു\nജിദ്ദ ഇന്ത്യൻ കോണ്സുലേറ്റിനു കീഴിൽ പ്രവർത്തിക്കുന്ന സൗദി ഇന്ത്യൻ ബിസിനസ് നെറ്റ്വർക് ജിദ്ദയിൽ ഭക്ഷ്യ മേള സംഘടിപ്പിച്ചു. മൂന്നു ദിവസങ്ങളിലായി നടന്ന മേളയിൽ ഇന്ത്യയുടെ വിവിധ സംസ്ഥാനങ്ങളിൽ നിന്നുള്ള പത്തൊമ്പത് റെസ്റ്റാറന്റുകൾ പങ്കെടുത്തു. കോൺസുലേറ്റ് അങ്കണത്തിൽ സംഘടിപ്പിച്ച മേള കോൺസൽ ജനറൽ മുഹമ്മദ് നൂർ റഹ്മാൻ ശൈഖ് ഉദ്ഘാടനം ചെയ്തു.\nബംഗ്ലാദേശ്, തായ്ലൻറ് കോൺസൽ ജനറൽമാർ, മറ്റു സ്വദേശി വിദേശി പ്രമുഖർ എന്നിവർ കുടുംബ സഹിതം ഉദ്ഘാടന ചടങ്ങിൽ പങ്കെടുത്തു. ഇന്ത്യയുടെ വിവിധ ഭാഗങ്ങളിലെ രുചി വൈവിധ്യങ്ങൾ ഒന്നിച്ചനുഭവിച്ചറിയാനായി എസ്. ഐ. ബി എൻ ഇത് മൂന്നാം തവണയാണ് ഭക്ഷ്യ മേള സംഘടിപ്പിക്കുന്നത്.\nജിദ്ദയിൽ പ്രവർത്തിക്കുന്ന പത്തൊമ്പത് റെസ്റ്റാറന്റുകളിലെയും വീടുകളിലുണ്ടാക്കിയ നാടൻ വിഭവങ്ങളുമായി അറുപതോളം ഇനങ്ങളാണ് മേളയിൽ ഒരുക്കിയിരുന്നത്. കേരളത്തിൽ നിന്നുള്ള രണ്ടു റെസ്റ്റോറന്റ്കളും മേളയിൽ പങ്കെടുത്തിരുന്നു. കഴിഞ്ഞ മൂന്നു ദിവസങ്ങളിൽ രാത്രി7മണി മുതൽ 11.45 വരെ നടന്ന മേളയിൽ സ്വദേശികളടക്കം ആയിരത്തോളം ആളുകളാണ് സന്ദർശകരായെത്തിയത്. ഭക്ഷ്യമേളയോടനുബന്ധിച്ചു കോൺസുലേറ്റ് കോൺഫറൻസ് ഹാളിൽ കാലിഗ്രാഫി പ്രദർശനവും മറ്റു കലാപരിപാടികളും അരങ്ങേറി.


Payippad Protest | പായിപ്പാട് അതിഥി തൊഴിലാളികളുടെ പ്രതിഷേധം: ബംഗാൾ സ്വദേശി അറസ്റ്റിൽ – News18 Malayalam\nബംഗാള് സ്വദേശിയായ മുഹമ്മദ് റിഞ്ചുവാണ് അറസ്റ്റിലായത്.\nLast Updated : March 30, 2020, 11:04 IST\nകോട്ടയം: ലോക്ക് ഡൗൺ ലംഘിച്ച് പായിപ്പാട് അതിഥി തൊഴിലാളികൾ തെരുവിലിറങ്ങി പ്രതിഷേധിച്ച സംഭവത്തില് ഒരാൾ അറസ്റ്റിൽ. ബംഗാള് സ്വദേശിയായ മുഹമ്മദ് റിഞ്ചുവാണ് അറസ്റ്റിലായത്. പായിപ്പാട് അതിഥി തൊഴിലാളികളെ വിളിച്ചുവരുത്തി കൂട്ടം ചേരാന് ആഹ്വാനം ചെതെന്ന കുറ്റമാണ് ഇയാൾക്കെതിരെ ചുമത്തിയിരിക്കുന്നത്.\nസംഭവവുമായി ബന്ധപ്പെട്ട് നിരോധനം ലംഘിച്ച് സംഘം ചേർന്നെന്ന കുറ്റത്തിന് പൊലീസ് കേസെടുത്തിരുന്നു. ഞായറാഴ്ച രാത്രി തൊഴിലാളികള് താമസിക്കുന്ന ക്യാംപുകളില് പൊലീസ് പരിശോധന നടത്തുകയും ചെയ്തു. എറണാകുളം റേഞ്ച് ഐജി മഹേഷ്‌കുമാര് കാളിരാജിന്റെ നേതൃത്വത്തിൽ നിരവധി തൊഴിലാളികളെ ചോദ്യം ചെയ്തു. ഇതിനു പിന്നാലെയാണ് ഒരാളുടെ അറസ്റ്റ് രേഖപ്പെടുത്തിയത്.\nYou may also like:Coronavirus Pandemic LIVE Update: മഹാരാഷ്ട്രയിൽ 12 പേർക്ക് കൂടി കോവിഡ്: രാജ്യത്ത് രോഗബാധിതരുടെ എണ്ണം 1,024 [NEWS]കോട്ടയം ജില്ലയില് നിരോധനാജ്ഞ; രാവിലെ ആറുമണി മുതൽ [NEWS]അടുത്ത രണ്ടാഴ്ച്ച മരണനിരക്ക് ഇരട്ടിക്കുമെന്ന് ട്രംപ്; അമേരിക്കയിൽ സമ്പർക്ക് വിലക്ക് ഏപ്രിൽ 30 വരെ നീട്ടി [NEWS]\nഭക്ഷണം ലഭിക്കുന്നില്ലെന്നും നാട്ടിലേക്ക് പോകാന് വാഹനം ഏര്‍പ്പെടുത്തണം എന്നാവശ്യപ്പെട്ടായിരുന്നു തൊഴിവാളികളുടെ പ്രതിഷേധം. ആയിരക്കണക്കിനു പേരാണ് സംഘടിച്ചത്. പത്തനംതിട്ട, കോട്ടയം ജില്ലകളില് നിന്ന് കൂടുതല് പൊലിസെത്തിയാണ് സ്ഥിഗതികൾ ശാന്തമാക്കിയത്.\nപ്രതിഷേധം സംഘടിപ്പിച്ചത് ആസൂത്രിതമായാണെന്ന് മന്ത്രി പി.തിലോത്തമന് ഇന്നലെ വ്യക്തമാക്കിയിരുന്നു. പ്രതിഷേധത്തിൽ പങ്കെടുക്കാൻ പത്തനംതിട്ട ജില്ലയിലെ തൊഴിലാളികള് വരെയെത്തി. സംഭവത്തെ കുറിച്ച് അന്വേഷിക്കാന് പൊലീസിന് നിര്‍ദേശം നല്‍കിയിട്ടുണ്ടെന്ന് മന്ത്രി പറഞ്ഞിരുന്നു.\nFirst published: March 30, 2020, 11:04 IST\nCorona death tollCorona In IndiaCorona outbreakCorona virusCorona Virus Indiacorona virus spreadCoronaviruscoronavirus italycoronavirus symptomscoronavirus updateCovid 19COVID19donald trumpsymptoms of coronavirus


ജാഗ്രത: ജീവകാരുണ്യ പ്രവർത്തനങ്ങളിലെ നിറസാന്നിധ്യം; കോട്ടയത്തിന്റെ വി എൻ വാസവൻ\nജീവകാരുണ്യ പ്രവർത്തനങ്ങളിലെ നിറസാന്നിധ്യം; കോട്ടയത്തിന്റെ വി എൻ വാസവൻ\nവി എൻ വാസവൻ (65). സിപിഐ എം കോട്ടയം ജില്ലാ സെക്രട്ടറി, കോട്ടയം മുൻ എംഎൽഎ. സിഐടിയു ദേശീയ ജനറൽ കൗൺസിൽ അംഗവും റബ്കോ മുൻ ചെയർമാനും. വിദ്യാർഥി–-യുവജന പ്രസ്ഥാനങ്ങളിലൂടെ സംഘടനാരംഗത്തെി. 1974ൽ സിപിഐ എം അംഗമായി. 1991ൽ പാർടി ജില്ലാ കമ്മിറ്റിയിലും 97ൽ ജില്ലാസെക്രട്ടറിയറ്റിലുമെത്തി. സിഐടിയു ജില്ലാ സെക്രട്ടറി, ഡിവൈഎഫ്ഐ സംസ്ഥാന സമിതി അംഗം, കോട്ടയം ജില്ലാ സഹകരണ ബാങ്ക് പ്രസിഡന്റ്, സംസ്ഥാന സഹകരണ ബാങ്ക് ഡയറക്ടർ എന്നീ നിലകളിൽ പ്രവർത്തിച്ചു. കോട്ടയത്തെ ഏറ്റവും വലിയ ജീവകാരുണ്യ പ്രസ്ഥാനമായ "അഭയം' ചാരിറ്റബിൾ സൊസൈറ്റി രൂപീകരിക്കാൻ മുൻകൈയെടുത്തു. മറ്റക്കരയിൽ വെള്ളേപ്പള്ളിൽ നാരായണന്റെയും കാർത്യായനിയുടെയും മകൻ. ഭാര്യ: ഗീത. മക്കൾ: ഡോ. ഹിമ വാസവൻ, ഗ്രീഷ്മ വാസവൻ. മരുമകൻ: ഡോ. നന്ദകുമാർ.\nകോട്ടയത്ത‌് രാഷ‌്ട്രീയ–-സാംസ‌്കാരിക–-സാമൂഹ്യ മണ്ഡലങ്ങളിൽ നിറസാന്നിധ്യമാണ‌് വി എൻ വാസവൻ. ജീവകാരുണ്യ പ്രവർത്തനങ്ങളിൽ സമർപ്പിതമായും വികസന സങ്കൽപ്പങ്ങളിൽ ദൂരക്കാഴ‌്ചയോടെയും ഇടപെടുന്ന വ്യക്തിത്വം. നിരവധി ജീവൻ പൊലിഞ്ഞ പാലാ ഐങ്കൊമ്പ് ബസപകടം, കുമരകം ബോട്ട് ദുരന്തം, ശബരിമല മണ്ണിടിച്ചിൽ, പുല്ലുമേട് ദുരന്തം, തേക്കടി ദുരന്തം, താഴത്തങ്ങാടി അപകടം, പ്രളയം എന്നിവയിലെല്ലാം രക്ഷാപ്രവർത്തനത്തിൽ പ്രകടിപ്പിച്ച സമർപ്പണ പാടവം ആരെയും അത‌്ഭുതപ്പെടുത്തുന്നതായിരുന്നു. ബസപകടത്തിൽ കത്തിക്കരിഞ്ഞ മൃതദേഹങ്ങൾ കൈകൊണ്ട‌് കോരിയെടുത്ത‌് വാഹനത്തിൽ കയറ്റിയ വാസവനെ ആരും മറക്കില്ല.\nഈ സാധുജന സേവന സന്നദ്ധതയാണ‌് "അഭയം' ചാരിറ്റബിൾ സൊസൈറ്റിയുടെ രൂപീകരണത്തിന‌് അദ്ദേഹത്തെ പ്രചോദിപ്പിച്ചത‌്. ചുരുങ്ങിയ നാളുകൾ കൊണ്ടുതന്നെ ആയിരക്കണക്കിന‌് അശരണർക്ക‌് ആശ്വാസമായി ഈ ജനകീയ പ്രസ്ഥാനം.\nരക്ഷാപ്രവർത്തനത്തിന് നേതൃത്വം നൽകുന്നതിൽ വാസവന്റെ പാടവം ജനം വീണ്ടും അനുഭവിച്ചറിഞ്ഞത‌് പ്രളയകാലത്താണ‌്. വെള്ളപ്പൊക്കത്തിൽ ഒറ്റപ്പെട്ട പടിഞ്ഞാറൻ പ്രദേശങ്ങളിൽ വാസവന്റെ നേതൃത്വത്തിൽ സിപിഐ എമ്മിന്റെയും അഭയത്തിന്റെയും വളണ്ടിയർമാരെത്തി. ടൺ കണക്കിന‌് അരിയും പലചരക്ക‌് സാധനങ്ങളുമാണ‌് സിപിഐ എമ്മിന്റെയും അഭയത്തിന്റെയും നേതൃത്വത്തിൽ പ്രളയബാധിതർക്ക‌് വിതരണംചെയ‌്തത‌്. എംഎൽഎയായിരിക്കെ കാരാപ്പുഴ പാലം 74 ദിവസം കൊണ്ട് പൂർത്തീകരിച്ച് പുതുചരിത്രം രചിച്ചു.\nLabels: തെരഞ്ഞെടുപ്പ് 2019\nഅനുഭവത്തിന്റെ കരുത്തുമായി വയനാട് പി പി സുനീർ\nനാട്യങ്ങളില്ലാത്ത ജനസേവകനായി ചിറ്റയം ഗോപകുമാർ\nതൃശൂരിന്റെ രാജാജി മാത്യു തോമസ‌് ; ലോകഭാഷകൾ അറിയുന്...\nവിദ്യാർഥി മുന്നേറ്റങ്ങളുടെ നായകൻ വി പി സാനു\nമലനാടിന്റെ വികസന നായകൻ; ഇടുക്കിയുടെ ജോയ്‌സ് ജോർജ്ജ്\nപൊന്നാനിയിൽ വിസ‌്മരിക്കാനാകാത്ത സാന്നിധ്യം പി വി അൻവർ\nമാതൃകാ എംപിയായി ചാലക്കുടിയുടെ ഇന്നസെന്റ് രണ്ടാമൂഴ...\nമികവുതെളിയിച്ച‌് പുതിയ ദൗത്യവുമായി വീണാ ജോർജ് പത്...\nആലപ്പുഴയുടെ "നന്മ നക്ഷത്രം' എ എം ആരിഫ്\nരാജ്യശ്രദ്ധ നേടിയ ആലത്തൂരിലെ വികസന മാതൃകയുമായി പി ...\nപാലക്കാടിന്റെ ജനകീയൻ എം ബി രാജേഷ് മൂന്നാമങ്കത്തിന‌്\nനാടിന്റെ സമ്പത്ത‌് , നേട്ടങ്ങളുടെ വലിയ പട്ടികയുമായ...\nകാസർഗോഡ് ചെങ്കോട്ട കാക്കാൻ ഖദറിട്ട പോരാളി കെ പി ...\nജീവകാരുണ്യ പ്രവർത്തനങ്ങളിലെ നിറസാന്നിധ്യം; കോട്ടയത...\nവികസന കയ്യൊപ്പുമായി ജനസമക്ഷം കോഴിക്കോടിന്റെ ജനകീയമ...\nനിസ്വാർഥനായ സാന്ത്വനദായകൻ പി ജയരാജൻ\nകൊല്ലത്തിന്റെ ബാലഗോപാൽ; ഇനി ഞങ്ങൾ ലോക‌്സഭയിലെത്തിക...\n‘പാർലമെന്റിൽ അനിവാര്യം’ എറണാകുളത്തിന്റെ സ്വന്തം പി...\nഇതാ, ഏവരുടേയും എംപി'; കണ്ണൂരിന്റെ പി കെ ശ്രീമതി\nഇന്ത്യന് പാര്‍ലമെന്റില് ഇടതുപക്ഷം എന്തിന്, എന്തു...\nകെ എൻ ബാലഗോപാലിനെപ്പറ്റി\nകിഫ‌്ബി വഴി 533 പ്രവൃത്തി; 42,363 കോടി രൂപയുടെ വിക...\nസമീപകാല രാഷ്‌ട്രീയ കൊലപാതകങ്ങള്: സ്ഥിതിവിവരക്കണക്...\nസാഭിമാനം: ജനകീയതയുടെയും അനുഭവ സമ്പന്നതയുടെയും കരുത്ത്


Rajasthan Royals 7-wicket win over Kings XI Punjab തകര്‍ത്ത് സ്റ്റോക്‌സും സഞ്ജുവും; പഞ്ചാബിനെ ഏഴ് വിക്കറ്റിന് പരാജയപ്പെടുത്തി രാജസ്ഥാന്\nഐപിഎല്ലില് കിംഗ്‌സ് ഇലവന് പഞ്ചാബിനെ ഏഴ് വിക്കറ്റിന് തകര്‍ത്ത് രാജസ്ഥാന് റോയല്‍സ്. പഞ്ചാബ് ഉയര്‍ത്തിയ 186 റണ്‍സ് വിജയലക്ഷ്യം 17.3 ഓവറില് മൂന്നുവിക്കറ്റ് നഷ്ടത്തില് രാജസ്ഥാന് നേടി. ബെന് സ്‌റ്റോക്‌സിന്റെയും സഞ്ജു സാംസണിന്റെയും ബാറ്റിംഗ് കരുത്തിലായിരുന്നു രാജസ്ഥാന്റെ വിജയം. 50 റണ്‍സെടുത്ത സ്‌റ്റോക്‌സും 48 റണ്‍സെടുത്ത സഞ്ജുവും രാജസ്ഥാനെ വിജയത്തിലേക്ക് നയിച്ചു.\nരാജസ്ഥാന് വേണ്ടി മികച്ച തുടക്കമാണ് ബെന് സ്‌റ്റോക്‌സും റോബിന് ഉത്തപ്പയും നല്‍കിയത്. ഇരുവരും ചേര്‍ന്ന് 4.2 ഓവറില് സ്‌കോര് 50 കടത്തി. എന്നാല് സ്റ്റോക്‌സിനെ മടക്കി ക്രിസ് ജോര്‍ദാന് കളി പഞ്ചാബിന് അനുകൂലമാക്കി. പിന്നാലെ എത്തിയ സഞ്ജുവും തകര്‍പ്പന് ഇന്നിംഗ്‌സ് പുറത്തെടുത്തതോടെ രാജസ്ഥാന്റെ സ്‌കോര് ഉയര്‍ന്നു.\nരാജസ്ഥാന് ടോസ് നേടിയെങ്കിലും പഞ്ചാബിനെ ബാറ്റിംഗിന് അയക്കുകയായിരുന്നു. നിശ്ചിത ഓവറില് 185 റണ്‍സാണ് പഞ്ചാബ് നേടിയത്. ക്രിസ് ഗെയ്‌ലിന്റെ തകര്‍പ്പന് ബാറ്റിംഗിന്റെ കരുത്തിലാണ് പഞ്ചാബ് 185 റണ്‍സ് നേടിയത്. ഗെയ്ല് 63 പന്തില് 99 റണ്‍സെടുത്തു. പഞ്ചാബിന്റെ തുടക്കം തകര്‍ച്ചയോടെയായിരുന്നു. ആദ്യ ഓവറില് തന്നെ ഓപ്പണര് മന്‍ദീപ് സിംഗ് പുറത്തായി. മന്‍ദീപിന് പകരം ക്രീസിലെത്തിയത് ക്രിസ് ഗെയ്‌ലാണ്. തുടര്‍ന്ന് രാഹുലും ഗെയ്‌ലും ചേര്‍ന്ന് സ്‌കോര് ഉയര്‍ത്തി. ഗെയ്‌ലിനൊപ്പം രാഹുലും തകര്‍ത്ത് കളിക്കാന് തുടങ്ങിയതോടെ സ്‌കോര് ഉയര്‍ന്നു. ഇരുവരും ചേര്‍ന്ന് 121 റണ്‍സിന്റെ കൂട്ടുകെട്ടാണുണ്ടാക്കിയത്.\nStory Highlights – Rajasthan Royals 7-wicket win over Kings XI Punjab\nഐപിഎല്ലില് ഇന്ന് രണ്ട് തീപാറും പോരാട്ടങ്ങള്; ഡല്‍ഹി-മുംബൈ, പഞ്ചാബ്-ബാംഗ്ലൂര് മത്സരം Cricket\nഐപിഎല്; ഫൈനലില് മുംബൈ ഇന്ത്യന്‍സിന്റെ എതിരാളി ആരാണെന്ന് ഇന്നറിയാം Cricket\nമുംബൈ ഇന്ത്യന്‍സിനെ 10 വിക്കറ്റിന് തകര്‍ത്ത് ഹൈദരാബാദ് പ്ലേ ഓഫില് Cricket


‘മരക്കാർ അറബിക്കടലിൻ്റെ സിംഹം’ വിശേഷങ്ങൾ പങ്കുവച്ച് പ്രിയദർശൻ..!!\nകുഞ്ഞാലി മരയ്ക്കാർ എന്ന സിനിമ ഉണ്ടാകാനുള്ള കാരണം തുറന്ന് പറഞ്ഞ് സംവിധായകൻ പ്രിയദർശൻ. ദി ക്യൂ എന്ന യൂട്യൂബ് ചാനലിനു നൽകിയ അഭിമുഖത്തിലാണ് ഇക്കാര്യം തുറന്നു പറഞ്ഞത്.…\nഗൾഫിൽ അറുപതു ദിനം പിന്നിടുന്ന മൂന്നാമത്തെ മലയാള ചിത്രമായി ലൂസിഫർ; മുന്നിൽ പുലി മുരുകനും ദൃശ്യവും..!\nമോഹൻലാൽ നായകനായി എത്തിയ ലൂസിഫർ എന്ന ചിത്രം മലയാള സിനിമയിലെ എക്കാലത്തെയും വലിയ രണ്ടാമത്തെ ആഗോള ഗ്രോസ്സർ ആയി കഴിഞ്ഞു. കേരളത്തിൽ നിന്നും എഴുപതു കോടിയോളം നേടിയ…\nലൂസിഫറിൽ ലാലേട്ടനെ ഇത്രയും ഭംഗിയായി അവതരിപ്പിച്ചതിന് പ്രിഥ്വിരാജിനെ അഭിനന്ദിച്ച് സൂര്യ..!!\nസെല്‍വരാഘവന് സംവിധാനം ചെയ്യുന്ന ‘എന്‍ജികെ’ എന്ന തന്റെ പുതിയ ചിത്രത്തിന്റെ പ്രചാരണ പരിപാടികളുടെ ഭാഗമായി സൂര്യ കൊച്ചിയില് എത്തി. ഗോകുലം കണ്‍വെന്‍ഷന് സെന്ററില് പ്രൊമോഷൻ പരിപാടിയിൽ സൂര്യയെ…\nസോഷ്യൽ മീഡിയ കീഴടക്കി ലാലേട്ടൻ്റെ പുതിയ വർക്ക്ഔട്ട് വീഡിയോ..!!\nഒരിക്കൽ കൂടി സോഷ്യൽ മീഡിയയിൽ കൊടുംകാറ്റ് സൃഷ്ടിക്കുകയാണ് മോഹൻലാൽ എന്ന മലയാള സിനിമയുടെ താര ചക്രവർത്തി. തന്റെ പുതിയ ജിം വർക്ക് ഔട്ട് വീഡിയോ പോസ്റ്റ് ചെയ്താണ്…\nലാലേട്ടനെക്കുറിച്ചു ‘സൂര്യ’ കൊച്ചിയിൽ നടന്ന എൻ ജി കെ പ്രെസ്സ് മീറ്റിൽ..! വീഡിയോ കാണാം..!!\nമോഹൻലാൽ എന്ന ഇതിഹാസ നടനൊപ്പമാണ് അഭിനയിക്കുന്നതെന്ന് ആദ്യം വിശ്വസിക്കാനായില്ലെന്ന് സൂര്യ. തന്റെ പുതിയ സിനിമയായ എൻജികെയുടെ പ്രൊമോഷനായി കൊച്ചിയിൽ എത്തിയപ്പോഴാണ് ‘കാപ്പാൻ’ സിനിമയിൽ മോഹൻലാലിനൊപ്പം അഭിനയിച്ചപ്പോഴുണ്ടായ അനുഭവത്തെക്കുറിച്ച്…\nലാലേട്ടനോടൊപ്പം അഭിനയിച്ച എല്ലാ അവസരവും ആഹ്ലാദകരം; വിവേക് ഒബ്റോയി..!!\nനടൻ മോഹൻ ലാലിനൊപ്പം അഭിനയിക്കാൻ ലഭിച്ച എല്ലാ അവസരവും ആഹ്ലാദകരമാണെന്ന് പ്രമുഖ ഹിന്ദി താരം വിവേക് ഒബ്റോയി. നല്ല റോൾ ലഭിച്ചാൽ ഇനിയും മലയാളത്തിൽ അഭിനയിക്കാൻ താൽപര്യമുണ്ടെന്നും…\nലൂസിഫറിലെ ജയിൽ ഫൈറ്റും, കിടിലൻ ഡയലോഗും..!! വീഡിയോ കാണാം..!!\nതീയേറ്ററുകളില് വിജയകരമായി പ്രദര്‍ശനം തുടരുമ്പോള്‍ത്തന്നെ ഓണ്‍ലെെന് പ്ലാറ്റ്‌ഫോമില് സ്ട്രീം ചെയ്ത് പുതുമ സൃഷ്ടിച്ച സിനിമയാണ് ‘ലൂസിഫര്’. 200 കോടി ക്ലബ്ബില് പ്രവേശിച്ച ചിത്രം റിലീസിന്റെ അന്‍പതാം ദിനത്തിലാണ്…\nമലയാളത്തിൻ്റെ ഹാസ്യ സാമ്രാട്ടിൻ്റെ തിരിച്ചുവരവ്..!! കയ്യടികളാൽ നിറഞ്ഞു സദസ്സ് ..!!\nചിരിയുടെ തമ്പുരാന് സ്വാഗതം എന്ന വചനങ്ങള്‍ക്കു മുന്നിലൂടെ വീല്‍ചെയറില് ജഗതി ശ്രീകുമാര് വേദിയിലേക്ക് കടന്നുവരുമ്പോള് ഓര്‍മകളുടെ തിരശ്ശീലകളായിരുന്നു എല്ലാ മനസ്സുകളിലും ഉയര്‍ന്നത്. ‘യോദ്ധ’യിലെ അരശുംമൂട്ടില് അപ്പുക്കുട്ടനും ‘ഉദയനാണ്…\nകിടിലൻ ലുക്കിൽ ലാലേട്ടൻ എത്തിയ മനോരമ കലണ്ടർ ഫോട്ടോഷൂട്ട് വീഡിയോ പുറത്തിറങ്ങി..!\nആരാധകർ ഏറ്റെടുത്ത് സൂപ്പർതാരം മോഹൻലാലിന്റെ സ്റ്റൈലിഷ് ഫോട്ടോഷൂട്ട് വിഡിയോ. മനോരമ സെലിബ്രിറ്റി കലണ്ടർ 2019–നു വേണ്ടി നടത്തിയ ഫോട്ടോഷൂട്ടിന്റെ പിന്നണിയിലെ കാഴ്ചകളാണ് ഫെയ്സ്ബുക്ക് പേജിലൂടെ മോഹൻലാൽ പുറത്തിറക്കിയത്.…\nലോകത്തൊരു നടനും ചെയ്യാൻ മനസ്സ് കാണിക്കാത്ത ഒരു ഷോട്ട്: മോഹൻലാലിൻ്റെ ആത്മാർത്ഥത കണ്ട് കെട്ടി പിടിച്ചു കരഞ് അമരീഷ് പുരി..!!\nപ്രശസ്ത മാധ്യമ പ്രവർത്തകനും നിരൂപകനുമായ മനീഷ് നാരായണൻ പ്രിയദർശനുമായി തന്റെ യൂട്യൂബ് ചാനലായ ദി ക്യൂവിന് വേണ്ടി നടത്തിയ അഭിമുഖം ഇപ്പോൾ സോഷ്യൽ മീഡിയയിൽ വൈറൽ ആവുകയാണ്.…


കോവിഡ് സാഹചര്യം ചര്‍ച്ചചെയ്യാന് ഇന്ന് സര്‍വകക്ഷിയോഗം; നിയന്ത്രണങ്ങൾ കടുപ്പിക്കുമോ ? – newspeople\nസംസ്ഥാനത്ത് കോവിഡ് നിയന്ത്രണങ്ങള് കര്‍ശനമാക്കുന്നതും വാക്സിനേഷന് വേഗത്തിലാക്കുന്നതും ചര്‍ച്ച ചെയ്യാന് സര്‍വകക്ഷിയോഗം ഇന്ന്. വോട്ടെണ്ണല് ദിനത്തിലെ നിയന്ത്രണങ്ങള്‍ക്കൊപ്പം ആരാധനാലയങ്ങളിലെ ക്രമീകരണത്തിലും തീരുമാനമാകും. സമ്പൂര്‍ണ ലോക്ഡൗണ് വേണ്ടെന്നും നിയന്ത്രണങ്ങള് കടുപ്പിക്കാമെന്നുമാണ് പ്രമുഖ കക്ഷികളുടെയെല്ലാം നിലപാട്. വാക്സീന് വിലയ്ക്ക് വാങ്ങുന്നതില് തീരുമാനമെടുക്കാന് ചീഫ് സെക്രട്ടറിയുടെ നേതൃത്വത്തിലെ ഉദ്യോഗസ്ഥയോഗവും ഇന്ന് ചേരും.\nഒരാഴ്ചകൊണ്ട് ഒരും ലക്ഷത്തി എണ്‍പതിനായിരത്തിലേറെ പേര്‍ക്കാണ് സംസ്ഥാനത്ത് കോവിഡ് ബാധിച്ചത്. രാത്രികാല കര്‍ഫ്യൂവും വാരാന്ത്യനിയന്ത്രണങ്ങളൊക്കെ ഏര്‍പ്പെടുത്തിയിട്ടും രോഗവ്യാപനം കൂടിക്കൊണ്ടേയിരിക്കുന്നു. വാക്സീന് ദൗര്‍ലഭ്യവും വിതരണത്തിലെ പാകപ്പിഴയും തുടരുന്നു. ഇങ്ങിനെ പ്രതിസന്ധി ഗുരുതരമാകുന്ന സാഹചര്യത്തിലാണ് സര്‍വകക്ഷിയോഗം. കൂടുതല് നിയന്ത്രണങ്ങള് പ്രധാന ചര്‍ച്ചയാകും. ആരാധനാലയങ്ങളിലെ പ്രവേശനം പരിമിതപ്പെടുത്തുക, ബീച്ചുകള്, ടൂറിസം കേന്ദ്രങ്ങള് പോലെ ആളുകള് കൂടുന്നയിടങ്ങള് അടക്കുകയൊക്കെയാണ് പ്രാഥമികമായി പരിഗണിക്കുന്നത്.\nരോഗവ്യാപനം തടയാനായി സര്‍ക്കാര് സ്വീകരിക്കുന്ന എല്ലാ നടപടികള്‍ക്കും പൂര്‍ണപിന്തുണയെന്നതാണ് കോണ്‍ഗ്രസ്, സി.പി.എം, ബി.ജെ.പി പോലുള്ള പ്രധാനകക്ഷികളുടെയെല്ലാം നിലപാട്. എന്നാല് സമ്പൂര്‍ണ ലോക്ഡൗണിനെ ഇവരാരും അംഗീകരിക്കുന്നില്ല. തിരഞ്ഞെടുപ്പ് ഫലം വരുന്ന രണ്ടാം തീയതി ലോക്ഡൗണ് വേണോയെന്ന കാര്യവും ചര്‍ച്ചയാകും. വോട്ടെണ്ണല് ദിനത്തിലും ലോക്ഡൗണ് എന്ന ആവശ്യം രാഷ്ട്രീയകക്ഷികളാരും മുന്നോട്ട് വയ്ക്കില്ല. പകരം ആള്‍ക്കൂട്ട ആഘോഷം ഒഴിവാക്കുന്ന തരത്തില് കര്‍ശന നിയന്ത്രണമെന്നതാണ് നിര്‍ദേശം. ഇക്കാര്യത്തില് അന്തിമ തീരുമാനമെടുത്ത ശേഷമാവും ലോക്ഡൗണ് വേണമെന്ന് ആവശ്യപ്പെട്ടുള്ള ഹൈക്കോടതിയിെല ഹര്‍ജിയില് സര്‍ക്കാര് നിലപാട് അറിയിക്കുക. വാക്സിനേഷന് വേഗത്തിലാക്കാനുള്ള നടപടികളും ചര്‍ച്ചയാകും.\nവാക്സീന് പൂര്‍ണമായും കേന്ദ്രം സൗജന്യമായി നല്‍കണമെന്ന നിലപാടാണ് സി.പി.എമ്മിനും കോണ്‍ഗ്രസിനും. എന്നാല് കേന്ദ്രനയം െതറ്റായി വ്യാഖ്യാനിക്കുകയാണ് സംസ്ഥാനം എന്ന് ആരോപിക്കുന്ന ബി.ജെ.പി, പണംകൊടുത്ത് വാക്സീന് എടുക്കാന് ശേഷിയുള്ളവര്‍ക്ക് അത്തരത്തിലുള്ള മാര്‍ഗനിര്‍ദ്ദേശം നല്‍കണമെന്നും നിര്‍ദേശിക്കും. സര്‍വകക്ഷിയോഗത്തിന് മുന്നോടിയായി വാക്സീന് വിലയ്ക്ക് വാങ്ങുന്ന നടപടികളേക്കുറിച്ച് ചീഫ് സെക്രട്ടറിയുടെ നേതൃത്വത്തിലുള്ള ചര്‍ച്ചയും ഇന്നുണ്ട്. ഇതിലെ തീരുമാനങ്ങള് മുഖ്യമന്ത്രി സര്‍വകക്ഷിയോഗത്തില് അറിയിച്ചേക്കും\nഓസ്ക്കറിൽ നേട്ടം കൊയ്ത് ഏഷ്യാ വൻകര


വിഷുവിനുമുണ്ട് ഐതിഹ്യവും ചരിത്രവും\nThread: വിഷുവിനുമുണ്ട് ഐതിഹ്യവും ചരിത്രവും\n04-15-2011, 06:44 AM #1\nഓണം കഴിഞ്ഞാല്* കേരളീയരുടെ പ്രധാന ആഘോഷമാണ്* വിഷു. വിഷു വസന്തകാലമാണ്*. ഋതുരാജനാണ്* വസന്തം. വസന്തകാലാരംഭമാണ്* ഈ ഉത്സവദിനത്തിന്റെ കവാടം. പ്രകൃതി പുഷ്പാഭരണങ്ങള്* ചാര്*ത്തി വിഷു ദിനം കാത്തിരിക്കുന്നു. വിഷുവിന്റെ വരവിന്* ദിവസങ്ങള്*ക്ക്* മുന്*പ്* തന്നെ നാടെങ്ങും കണിക്കൊന്നകള്* പൂത്തുലഞ്ഞ്* നില്*ക്കും. കിളികളുടെ പാട്ട്*, വൃക്ഷങ്ങള്* നിറയെ ഫലങ്ങള്*, പ്രസന്നമായ പകല്* എവിടെയും സമൃദ്ധിയും സന്തോഷവും.\nസൂര്യന്* മീനം രാശിയില്* നിന്ന്* മേടം രാശിയിലേക്ക്* സംക്രമിക്കുന്ന ദിവസമാണ്* വിഷു സംക്രാന്തി. അതിന്* പിറ്റേന്നാണ്* വിഷു. കര്*ഷകന്* വയലിലേക്കിറങ്ങാം എന്ന അറിയിപ്പുമായാണ്* വിഷു വരുന്നത്*. വിഷു കഴിയുമ്പോഴേക്കും വയലുകളില്* കാര്*ഷകന്* നിലമൊരുക്കി വിത്തിടല്* തുടങ്ങുന്നു.\nഭൂമിശാസ്ത്രപരമായും ജ്യോതിശ്ശാസ്ത്രപരമായും വളരെയധികം പ്രാധാന്യമാണ്* വിഷുവിനുള്ളത്*. 'വിഷു' എന്ന പദത്തിനര്*ത്ഥം തുല്യാവസ്ഥയോടു കൂടിയത്* എന്നാണ്*. രാവും പകലും തുല്യമായി വരുന്ന ദിനങ്ങളാണ്* വിഷുദിനങ്ങള്*. ഓരോ വര്*ഷവും ഇപ്രകാരം രണ്ട്* ദിവസങ്ങളുണ്ട്*. മേടം ഒന്നാം തീയതിയും തുലാം ഒന്നാം തീയതിയും. ഈ ദിവസങ്ങളില്* ഭൂമിയുടെ ഏതു ഭാഗത്തുള്ളവര്*ക്കും ദിനവും രാത്രിയും തുല്യമായിരിക്കും. വിഷുവിന്* സൂര്യന്* ഭൂമധ്യരേഖയ്ക്ക്* നേരേ മുകളില്* വരുന്നു.\nഭാസ്ക്കര രവിവര്*മ്മന്റെ തൃക്കൊടിത്താനത്തുള്ള പൂര്*ണ്ണമല്ലാത്ത ഒരു ശാസനത്തില്* 'ചിത്തിര വിഷു' വിനെക്കുറിച്ച്* പരാമര്*ശമുണ്ട്*. ഭാസ്ക്കര രവിവര്*മ്മന്റെ കാലം എഡി 962 - 1021 ആണ്*. അദ്ദേഹത്തിന്റെ ഭരണകാലത്ത്* വിഷു അംഗീകൃതമായ ഒരാഘോഷമായിക്കഴിഞ്ഞിരിക്കണം. എന്നാല്* എ.ഡി. 844 - 855 കാലഘട്ടം കേരളം ഗണിതശാസ്ത്രത്തില്* വളരെ പുരോഗമിച്ചിരുന്നുവെന്നതിന്റെ തെളിവാണ്*. 'ശങ്കരനാരായണീയം' എന്ന ഗണിതഗ്രന്ഥം. ഈ ഗ്രന്ഥം സ്ഥാണു രവിയെന്ന രാജാവിന്റെ കാലത്താണുണ്ടായത്*. ഈ കാലഘട്ടത്തിലാണ്* വിഷുവാഘോഷം ആരംഭിച്ചത്* എന്നും ഒരു വിശ്വാസമുണ്ട്*.\nKeywords: Vishu festival special, vishu'smythology\n04-15-2011, 06:47 AM #2\nമലബാര്* മാന്വലില്* വില്യം ലോഗന്* വിഷുവിനെക്കുറിച്ച്* ഇങ്ങിനെ പറയുന്നു - ‘ഗണിതശാസ്ത്രപരമായി വിഷു നവവര്*ഷദിനമാണ്*. അന്ന്* സൂര്യന്* നേരെ കിഴക്കുദിക്കുന്ന ദിവസമാണെന്ന്* വച്ചിരിക്കുന്നു. ഐശ്വര്യത്തിന്റെ സന്ദേശമാണ്* വിഷു. കേരളത്തില്* ഇത്* നവവത്സരാരംഭമാണ്*. ഇതിന്* ആണ്ടുപിറപ്പ്* എന്നാണ്* പറയുന്നത്*. തമിഴ്*നാട്ടിലും വിഷുദിനമാണ്* നവവത്സരമായി കൊണ്ടാടുന്നത്*. കലിവര്*ഷവും ശകവര്*ഷവും ആരംഭിക്കുന്നത്* മേടവിഷു മുതലാണ്*. വിഷു മേടവിഷുവെന്നും തുലാവിഷുവെന്നും രണ്ടുണ്ട്*. മേടവിഷുവാണ്* മലയാളികള്*ക്ക്* പ്രധാനം.’\nവിഷുവിനെ സംബന്ധിച്ച്* രണ്ട്* ഐതിഹ്യങ്ങളാണുള്ളത്*. അഹങ്കാരിയും അത്യന്തം ശക്തനുമായ നരകാസുരന്റെ ഉപദ്രവം സഹിക്കവയ്യാതെ ശ്രീകൃഷ്ണന്*, സത്യഭാമയുമൊത്ത്* ഗരുഡാരൂഢനായി പ്രാഗ്* ജ്യോതിഷത്തിലേക്ക്* പ്രവേശിച്ചു. നരാകാസുരന്റെ നഗരമാണ്* പ്രാഗ്* ജ്യോതിഷം. അവിടെച്ചെന്ന്* നഗരത്തിന്റെ ഉപരിതലത്തില്* കൂടി ചുറ്റിപ്പറന്ന്* നഗരസംവിധാനങ്ങളെല്ലാം നേരില്*ക്കണ്ട്* മനസ്സിലാക്കി. അതിനുശേഷം യുദ്ധമാരംഭിച്ചു.\nശ്രീകൃഷ്ണനും സത്യഭാമയും ഗരുഡനും അസുരന്മാരോട്* യുദ്ധം ചെയ്തു. മുരന്*, താമ്രന്*, അന്തരീക്ഷന്*, ശ്രവണന്*, വസു വിഭാസു, നഭസ്വാന്*, അരുണന്* ആദിയായ അസുരശ്രേഷ്ഠന്മാരെയെല്ലാം അവര്* നിഗ്രഹിച്ചു. ഒടുവില്* നരകാസുരന്* തന്നെ പടക്കളത്തിലേക്ക്* പുറപ്പെട്ടു. തുടര്*ന്നു നടന്ന അത്യുഗ്രമായ യുദ്ധത്തില്* നരകാസുരന്* വധിക്കപ്പെട്ടു. ഈ വധം നടക്കുന്നത്* വസന്ത കാലാരംഭത്തോടെയാണ്*. ഈ ദിനമാണ്* വിഷുവെന്ന്* അറിയപ്പെടുന്നത്*.\nമറ്റൊരു ഐതീഹ്യം രാവണനുമായി ബന്ധപ്പെട്ടതാണ്*. രാക്ഷസ രാജാവായ രാവണന്* ലങ്ക ഭരിക്കുന്ന കാലത്ത്* അയാള്* സൂര്യനെ നേരേ ഉദിക്കാന്* അനുവദിച്ചിരുന്നില്ല. രാവണന്* ഇഷ്*ടപ്പെടാതിരുന്ന കാലത്ത്* വെയില്* കൊട്ടാരത്തിനകത്ത്* കടന്നു ചെന്നു എന്നതാണിതിന്* കാരണം. ശ്രീരാമന്* രാവണനെ നിഗ്രഹിച്ചതിനുശേഷമേ സൂര്യന്* നേരേ ഉദിച്ചുള്ളൂ. ഈ സംഭവത്തില്* ജനങ്ങള്*ക്കുള്ള ആഹ്ലാദം പ്രകടിപ്പിക്കുന്നതിനാണ്* വിഷു ആഘോഷിക്കുന്നത്*.\nവിഷുവിന്റെ തലേന്ന്* ഗൃഹപരിസരങ്ങളിലെ ചപ്പും ചവറുമെല്ലാം അടിച്ച്* വാരി കത്തിക്കുന്നത്* രാവണവധം കഴിഞ്ഞ്* ലങ്കാനഗരം ദഹിപ്പിക്കുന്നതിന്റെ പ്രതീകമായിട്ടാണെന്ന്* വിശ്വസിക്കുന്നു.\nvishu festival special, vishu'smythology


അഫ്ഗാന് പ്രതിസന്ധി: ഇന്ത്യയില് ഡ്രൈ ഫ്രൂട്ടുകളുടെ വില കുതിച്ചുയരും | Afghan crisis the price of dry fruits will go up in india – News18 Malayalam\nഅഫ്ഗാന് പ്രതിസന്ധി: ഇന്ത്യയില് ഡ്രൈ ഫ്രൂട്ടുകളുടെ വില കുതിച്ചുയരും\nഡ്രൈ ഫ്രൂട്ടിസ് 80 ശതമാനവും രാജ്യത്ത് ഇറക്കുമതി ചെയ്യുന്നത് അഫ്ഗാനസ്ഥാനില് നിന്നാണ്.\nLast Updated : August 20, 2021, 14:58 IST\nന്യൂഡല്‍ഹി: അഫ്ഗാനില് താലിബാന് അധികാരം പിടിച്ച സാഹചര്യത്തില് ഇന്ത്യയില് ഡ്രൈ ഫ്രൂട്ടിന്റെ വില ഉയരും. ഇന്ത്യലേക്കുള്ള കയറ്റുമതി താലിബാന് നിര്‍ത്തിയതാണ് ഈ പ്രതിസന്ധിക്ക് കാരണം. രാജ്യത്ത് ഡ്രൈ ഫ്രൂട്ടിന്റെ വലിയ ലഭ്യത കുറവുണ്ട് എന്നാണ് പുറത്ത് വരുന്ന റിപ്പോര്‍ട്ടുകള്.\nഡ്രൈ ഫ്രൂട്ടിസ് 80 ശതമാനവും രാജ്യത്ത് ഇറക്കുമതി ചെയ്യുന്നത് അഫ്ഗാനസ്ഥാനില് നിന്നാണ്. അതുകൊണ്ട് തന്നെ അഫ്ഗാനുമായുള്ള വ്യാപരം നിലക്കുന്ന സാഹചര്യത്തില് രാജ്യത്ത് ഡ്രൈ ഫ്രൂട്ടിന്റെ ലഭ്യത വലിയ രീതിയില് കുറയുന്നതിന് കാരണമാകും.ലഭ്യത കുറവ് ഉത്സവകാലത്ത് വില വര്‍ധവിനും കാരണമാകുമെന്ന് വ്യാപരികള് പറയുന്നു.\n39-ാം വയസ്സില് ഇന്ത്യന് ആര്‍മിയില് ചേര്‍ന്ന സോഫ്റ്റ്വെയര് എഞ്ചിനീയര്\nസ്വപ്നങ്ങള്‍ക്ക് പ്രായപരിധിയില്ലെന്നാണ് പലരും പറയുന്നത്. ബെംഗളൂരുവില് നിന്നുള്ള ഒരു സോഫ്റ്റ്‌വെയര് എഞ്ചിനീയറുടെ ലിങ്ക്ഡ്ഇന് അക്കൗണ്ടില് വന്ന ഒരു പോസ്റ്റ് ആ വാക്കുകൾ അന്വർത്ഥമാക്കുന്നതാണ്. ഒരു വ്യക്തി 30-ല് എത്തുമ്പോള് ജീവിതത്തില് 'സെറ്റില്' ആവണം അഥവാ ജോലിയൊക്കെ നേടി ഒരു വഴിക്കാവണമെന്നാണ് നമ്മുടെ സമൂഹത്തിലെ ഭൂരിഭാഗം ആളുകളും വിശ്വസിക്കുന്നത്. ഈയൊരു സാഹചര്യത്തിലാണ് സതീഷ് കുമാര് എന്ന് ഈ മുന് സോഫ്റ്റ്‌വെയര് എഞ്ചിനീയർ 39-ാം വയസ്സില് ഇന്ത്യന് ടെറിട്ടോറിയല് ആര്‍മിയില് ലെഫ്റ്റനന്റായി ചേർന്ന് ഇന്ത്യന് സൈന്യത്തിന്റെ ഭാഗമായി മാറിയത്.\nഅദ്ദേഹത്തിന്റെ ജീവിതം ആര്‍മിയുടെ ഭാഗമാകാന് ആഗ്രഹിക്കുന്ന പലര്‍ക്കും പ്രചോദനമായിത്തീരും. അദ്ദേഹം പങ്കുവച്ച പോസ്റ്റില് പറയുന്നതിങ്ങനെയാണ്, “സഹപ്രവര്‍ത്തകരെ നോക്കുമ്പോള്, അവരില് നല്ലൊരു വിഭാഗവും 30 വയസ്സിന് താഴെയുള്ളവരാണ്. അവിടെ 37 വയസ്സുള്ള ഞാന്, ഏറ്റവും പ്രായം കൂടിയവരില് ഒരാളായിരുന്നു. ആര്‍മി അഭിമുഖം ഒരു ഔപചാരികത മാത്രമാണോ എന്നതില് സ്വയം സംശയം ഇഴയാന് തുടങ്ങി. എന്റെ പ്രായത്തെ മാത്രം അടിസ്ഥാനമാക്കി ഞാന് നിരസിക്കപ്പെടുമെന്നുള്ള തോന്നലുകളായിരുന്നു മനസ്സില്.”\nസതീഷ് കുമാറിന്റെ പോസ്റ്റില് നിന്നുള്ള പ്രധാന ഭാഗങ്ങള്:\nഎഴുത്തുപരീക്ഷ: രണ്ട് മണിക്കൂര് വീതമുള്ള രണ്ട് പേപ്പറുകളിലായി, ഗണിതം, പൊതുവിജ്ഞാനം, ലോജിക്കല് റീസണിംഗ്, ഇംഗ്ലീഷ് എന്നിവയില് നമ്മുടെ ശേഷി പരിശോധിക്കുന്നു.\nഅഭിമുഖം: ഒരു സൈക്കോളജിസ്റ്റിനൊപ്പം മേജര് ജനറല് റാങ്കിലുള്ള ഒരു ഉദ്യോഗസ്ഥനും ലെഫ്റ്റനന്റ് കേണല് റാങ്കിലുള്ള രണ്ട് ഓഫീസര്‍മാരും നേതൃത്വം നല്‍കുന്നതാണ് അഭിമുഖ പാനല്. അഭുമുഖത്തിൽ ചോദിക്കാൻ സാധ്യതയുള്ള ചോദ്യങ്ങളും അദ്ദേഹം പങ്കുവയ്ക്കുന്നു.\n- എന്തുകൊണ്ടാണ് ഞാന് പ്രാദേശിക ടെറിട്ടോറിയല് ആര്‍മിയില് ചേരാന് ആഗ്രഹിച്ചത്?\n- ടെറിട്ടോറിയല് ആര്‍മിയില് ഒരു ഉദ്യോഗസ്ഥനാകുന്നതില് നിന്ന് ഞാന് എന്താണ് പ്രതീക്ഷിച്ചത്?\n- കോര്‍പ്പറേറ്റിലെ എന്റെ നിലവിലെ അനുഭവം എങ്ങനെ പ്രയോജനപ്പെടുത്താനും സൈന്യത്തിന് സംഭാവന നല്‍കാനും എനിക്ക് കഴിയും?\nസര്‍വീസ് സെലക്ഷന് ബോര്‍ഡ് (SSB): അഭിമുഖത്തിന് ശേഷം, 2079 അപേക്ഷകരുണ്ടായിരുന്നത് 816 പേരായി കുറഞ്ഞു. അത് 200 പേരുടെ ബാച്ചുകളായി വിഭജിക്കപ്പെട്ടു. ഓരോ ബാച്ചിനും എസ്എസ്ബി-യ്ക്ക് വ്യത്യസ്തമായ റിപ്പോര്‍ട്ടിംഗ് തീയതിയാണ് നല്‍കിയത്. 172 പേരാണ് 21-എസ്എസ്ബി ഭോപ്പാലില് ആദ്യ ദിവസം റിപ്പോര്‍ട്ട് ചെയ്തത്. ആറ് നീണ്ട മണിക്കൂറുകളും ഒരു സ്‌ക്രീനിംഗ് ടെസ്റ്റും കഴിഞ്ഞപ്പോള് ആ സംഖ്യ 16 ആയി ചുരുങ്ങി. അടുത്ത നാല് ദിവസങ്ങളിലായി ഞങ്ങളുടെയെല്ലാം നേതൃത്വം, ടീം വര്‍ക്ക്, യുക്തിസഹമായ ചിന്ത എന്നിവയെല്ലാം സാഹചര്യ പ്രതികരണത്തിന്റെ വിവിധ പരിശോധനകളുടെയും ഗ്രൂപ്പ് ഒബ്‌സ്റ്റാക്കളിലൂടെയും വ്യക്തിഗത അഭിമുഖങ്ങളുടെയും അടിസ്ഥാനത്തില് വിലയിരുത്തി. എസ്എസ്ബി ഒരു ആജീവനാന്ത അനുഭവമാണ്. അവിടെ അഞ്ച് കഠിനമായ ദിവസങ്ങളിലൂടെ നമ്മള് പരീക്ഷിക്കപ്പെടും. വളരെ കുറച്ച് പേര് മാത്രമേ അവിടെ വിജയിക്കൂ.\nതിരിച്ചടി: എസ്എസ്ബിയുടെ അഞ്ചാം ദിവസത്തെ കോണ്‍ഫറന്‍സിന്റെ അവസാനം പതിനാറില് നാലുപേരെ ശുപാര്‍ശ ചെയ്തു. ആര്‍മി ഡോക്ടര്‍മാര്‍ക്ക് സ്ഥാനാര്‍ത്ഥികളെ വിലയിരുത്തുന്നതിന് കര്‍ശനമായ മാര്‍ഗ്ഗനിര്‍ദ്ദേശങ്ങളുണ്ട്. ഞങ്ങള് നാല് പേര് പല കാരണങ്ങളാല് നിരസിക്കപ്പെട്ടു. പക്ഷേ ഞങ്ങളെ നിരസിച്ചതിനെതിരെ ഇഷ്ടമുള്ള സൈനിക ആശുപത്രികളില് അപ്പീല് നല്‍കാനും ഞങ്ങള്‍ക്ക് അവസരമുണ്ടായിരുന്നു. ഞാന് ബെംഗളൂരിലെ കമാന്‍ഡ് ഹോസ്പിറ്റല് തിരഞ്ഞെടുക്കുകയും 2020 സെപ്റ്റംബറില് മെഡിക്കല് ക്ലിയര് ചെയ്യുകയും ചെയ്തു.\nഡോക്യൂമെന്റേഷന്: അടുത്തത് ഡോക്യുമെന്റേഷന് ആയിരുന്നു. ഗസറ്റഡ് ഓഫീസര് വെരിഫിക്കേഷന്, പോലീസ് വെരിഫിക്കേഷന്, സ്റ്റേറ്റ് ഇന്റലിജന്‍സ് ഡിപ്പാര്‍ട്ട്‌മെന്റ് വെരിഫിക്കേഷന് ഇങ്ങനെ പോകുന്നു. എല്ലാ ഡോക്യുമെന്റേഷനുകളും 4-6 ആഴ്ചകള്‍ക്കുള്ളില് പൂര്‍ത്തിയാക്കി, ഡിസംബര് -2020-ഓടെ ഒരു സൈനിക ഉദ്യോഗസ്ഥനായി നിയോഗിക്കപ്പെടുമെന്നാണ് അന്ന് കരുതിയത്.\nഅവസാനം വിജയം: ഒടുവില് 2021 ഏപ്രിലില് എനിക്ക് കമ്മീഷന് കത്ത് ലഭിച്ചു. ഗ്രനേഡിയേഴ്‌സ് റെജിമെന്റിന്റെ 118 ഇന്‍ഫന്‍ട്രി (ഠഅ) ബറ്റാലിയനിലേക്ക് എന്നെ നിയമിച്ചു.\nടെറിട്ടോറിയല് ആര്‍മിയില് ചേരുന്നതിനുള്ള കൂടുതല് വിവരങ്ങള്‍ക്ക്, https://www.jointerritorialarmy.gov.in എന്ന വെബ്‌സൈറ്റ് പരിശോധിക്കാം. അവര് നിലവില് ഓഗസ്റ്റ് വരെ അപേക്ഷകള് സ്വീകരിക്കുന്നു.\nFirst published: August 20, 2021, 14:58 IST


രാജിയാണ് അനിവാര്യം; തോമസ് ചാണ്ടിയുടെ ഹര്‍ജി ഹൈക്കോടതി തള്ളി - കേന്ദ്ര നേതൃത്വം തീരുമാനിക്കുമെന്ന് എന്‍സിപി | Webdunia Malayalam\nമന്ത്രിക്കസേരയില് നിന്നും ഇറങ്ങിവന്ന് സാധാരണ മനുഷ്യനായി നിയമത്തെ നേരിടണം, രാജിയാണ് ഉത്തമം; തോമസ് ചാണ്ടിയോട് ഹൈക്കോടതി\nകായൽ കൈയേറ്റ ആരോപണത്തിൽ ആലപ്പുഴ ജില്ലാ കലക്ടറുടെ റിപ്പോർട്ടിനെതിരെ മന്ത്രി തോമസ് ചാണ്ടി നൽകിയ ഹർജി ഹൈക്കോടതി ഡിവിഷൻ ബെഞ്ച് തള്ളി. ജസ്റ്റിസുമാരായ പിഎന് രവീന്ദ്രനും ദേവന് രാമചന്ദ്രനും അടങ്ങിയ ബഞ്ചാണ് ഹര്‍ജി തള്ളിയത്. രണ്ട് ജഡ്ജിമാരും പ്രത്യേകം വിധി പ്രസ്താവങ്ങളാണ് നടത്തിയത്.\nമന്ത്രിയുടെ രാജി അനിവാര്യമാണെന്നും കോടതി വ്യക്തമാക്കി. ഭരണസംവിധാനത്തെയും ഭരണഘടനയേയും വെല്ലുവിളിച്ച മന്ത്രിയുടെ നടപടി കൂട്ടുത്തരവാദിത്തത്തിന്റെ ലംഘനമാണെന്ന് ഡിവിഷന് ബഞ്ച് ഉത്തരവില് പറയുന്നു.\nചാണ്ടിക്കെതിരെ രാവിലെ രൂക്ഷവിമർശനങ്ങളാണ് കോടതി നടത്തിയത്. പിന്നാലെ വേണമെങ്കിൽ ഹർജി പിൻവലിക്കാമെന്നു ഹൈക്കോടതി അറിയിച്ചിരുന്നു. എന്നാൽ ഹർജി പിൻവലിക്കാതിരുന്നപ്പോഴാണു ഹൈക്കോടതി കടുത്ത പരാമർശങ്ങൾ നടത്തിയത്.\nസർക്കാരിനെതിരെ മന്ത്രിക്ക് കോടതിയെ സമീപിക്കാനാവില്ലെന്ന് ജസ്റ്റിസ് ദേവൻ രാമചന്ദ്രൻ വിധിന്യായത്തിൽ വ്യക്തമാക്കി. മന്ത്രി കോടതിയെ സമീപിച്ചതോടെ മന്ത്രിസഭയിൽ കൂട്ടുത്തരവാദത്തിന്റെ ലംഘനമുണ്ടായി. സർക്കാരിനെതിരെ മന്ത്രി ഹർജി നൽകുന്നത് കേട്ടുകേൾവി ഇല്ലാത്ത് കാര്യവും ഭരണഘടനാവിരുദ്ധമാണ്. അതിന് മന്ത്രിക്ക് അവകാശമില്ലെന്നും അദ്ദേഹം പറഞ്ഞു.\nറിപ്പോർട്ടിൽ പിഴവുണ്ടെങ്കിൽ തോമസ് ചാണ്ടിക്ക് കളക്ടറെ സമീപിക്കാമെന്ന് ജസ്‌റ്റീസ് രവീന്ദ്രന് പറഞ്ഞു. 15 ദിവസത്തിനുള്ളിൽ കളക്ടർ തോമസ് ചാണ്ടിയുടെ പരാതി കേൾക്കണം. എന്നാൽ അദ്ദേഹത്തിന്റെ വിധിയിൽ തോമസ് ചാണ്ടിക്കെതിരെ പരാമർശങ്ങളൊന്നും തന്നെ ഉണ്ടായിരുന്നില്ല.\nമന്ത്രി ദന്തഗോപുരത്തിൽനിന്നു താഴെയിറങ്ങണമെന്ന് അഭിപ്രായപ്പെട്ട കോടതി അദ്ദേഹം സാധാരണക്കാരനെപ്പോലെ വിഷയത്തെ സമീപിക്കണമെന്നു വ്യക്തമാക്കിയിരുന്നു.\nഅതേസമയം, തോമസ് ചാണ്ടിയുടെ രാജിക്കാര്യം കേന്ദ്രനേതൃത്വം തീരുമാനിക്കുമെന്ന് എന്‍സിപി സംസ്ഥാന പ്രസിഡന്റ് ടിപി പീതാംബരന് മാസ്റ്റര് വ്യക്തമാക്കി. പാര്‍ട്ടി മന്ത്രിയോടൊപ്പമാണ്. എന്നാല് മുഖ്യമന്ത്രി പറഞ്ഞാല് രാജിവെക്കും. ചര്‍ച്ചയ്ക്കിടെ ഉയര്‍ന്ന് വന്ന പൊതുവികാരം ദേശീയ നേതൃത്വത്തെ അറിയിക്കുമെന്നും എന്‍സിപി എക്‌സിക്യൂട്ടിവ് യോഗത്തിന് ശേഷം അദ്ദേഹം പറഞ്ഞു.\nതോമസ് ചാണ്ടി വിഷയത്തിൽ തക്കസമയത്ത് ഉചിതമായ തീരുമാനമുണ്ടാകുമെന്ന് മുഖ്യമന്ത്രി പിണറായി ...\nഭൂമി കൈയ്യേറ്റ വിഷയത്തില് ഗതാഗതമന്ത്രി തോമസ് ചാണ്ടിയോട് രാജിവെയ്ക്കുന്നതാണ് ഉചിതമെന്ന് ...


രസകരമായ ഒരു സാങ്കല്‍പിക കഥയുണ്ട്. ദൂരെ ഒരു ഗ്രാമത്തില് ജീവിച്ചിരുന്ന ഒരാളുടെ കഥ. ഇയാളുടെ വീടിനോട് ചേര്‍ന്ന് ഒരു പാമ്പിന് മാളം ഉണ്ടായിരുന്നത്രെ. പക്ഷേ, ഇദ്ദേഹം ആ പാമ്പിന്റെ സാന്നിധ്യത്തില് അതീവ സന്തുഷ്ടനായിരുന്നു. കാരണം, ആ പാമ്പിന്റെ മുട്ടകള് അങ്ങാടിയില് കൊണ്ട്‌പോയി ഉയര്‍ന്ന വിലയ്ക്ക് വിറ്റ് ഇയാള് ഒരുപാട് ലാഭം നേടിയിട്ടുണ്ട്.\nഒരു ദിവസം ഇദ്ദേഹത്തിന്റെ വീട്ടിലെ കറവയുള്ള ആടിനെ പാമ്പ് കടിച്ചു. കൊത്തേറ്റ മാത്രയില് ആട് പിടഞ്ഞു ചത്തു. പക്ഷേ, ചത്ത ആടിനെ നോക്കി ഗൃഹനാഥനും ഭാര്യയും പറഞ്ഞതിങ്ങനെ: ''ആടിന്റെ പാല് വിറ്റ് കിട്ടുന്ന കാശിനേക്കാള് ഈ പാമ്പിന്റെ മുട്ടകളാണ് നമ്മെ സമ്പന്നരാക്കിയത്''. പാമ്പിനെ വീണ്ടും മാളത്തിലേക്ക് പോകാന് വിട്ടയച്ചു. താരതമ്യത്തില് പാമ്പ് ആടിനേക്കാള് മെച്ചം!\nമറ്റൊരിക്കല്, വീട്ടുകാര് വാഹനമായി ഉപയോഗിച്ചിരുന്ന കഴുതയെയും പാമ്പ് കടിച്ചു. കഴുതയുടെ ശവം കണ്ടിട്ടും വീട്ടുകാര്‍ക്ക് തോന്നിയതിങ്ങനെ: ''ഒരു കഴുത ചത്താലും പാമ്പില് നിന്ന് കിട്ടുന്ന വരുമാനം മുടക്കാന് തുനിയണ്ട''. പാമ്പിനെ കൊല്ലേണ്ടതില്ലെന്നവര് തീരുമാനിച്ചു.\nരണ്ടു വര്‍ഷം കഴിഞ്ഞു. പാമ്പില് നിന്നുള്ള വരുമാനം ഇരട്ടിയായി. എന്നാല് ഇത്തവണ പാമ്പ് കടിച്ചത് വീട്ടിലെ വേലക്കാരനെ. വേലക്കാരന്റെ മരണവും ഇക്കൂട്ടര്‍ക്ക് നഷ്ടമായി തോന്നിയില്ല. കാരണം വരുമാനം തന്നെ.\nഅവസാനം ഇവരുടെ മകനെ തന്നെ പാമ്പ് കടിച്ചു. മകന്റെ മരണത്തെ തുടര്‍ന്ന് പാമ്പിനെ കൊല്ലാന് അവര് പദ്ധതിയിട്ടു. അപ്പോഴേക്കും പാമ്പ് സ്ഥലം കാലിയാക്കിയിരുന്നു. മകനെ കുറിച്ച ദുഃഖങ്ങള് മാറിയപ്പോള് തങ്ങളുടെ വരുമാനം അവരുടെ ഓര്‍മയില് തിരിച്ചെത്തി. പാമ്പിനെ തേടി അടുത്തുള്ള കാട്ടിലേക്ക് അവര് ചെന്നു. ഇനിയൊരിക്കലും നിന്നെ ഞങ്ങള് ഉപദ്രവിക്കില്ലെന്നുള്ള ഉറപ്പിന്മേല് പാമ്പിനെ അവര് വീട്ടിലേക്ക് തിരിച്ചു വിളിച്ചു.\nപിന്നീടുള്ള രണ്ടു വര്‍ഷം കാര്യമായ ഉപദ്രവം പാമ്പിന്റെ ഭാഗത്തുനിന്ന് ഉണ്ടായില്ല. എന്നാല് അധികം താമസിയാതെ തന്നെ പാമ്പ് ഇവര് രണ്ടു പേരുടെയും കൂടി ഘാതകനായിത്തീര്‍ന്നു!\nഅത്ഭുതമെന്ന് പറയട്ടെ, ഈ കഥയിലെ ഗൃഹനാഥനും ഭാര്യയും പാമ്പിനോട് അനുവര്‍ത്തിച്ച അതേനയം തന്നെയാണ് നമ്മില് പല മാതാപിതാക്കളും അവരുടെ മക്കളുമായി ഇടപെടുന്നിടത്ത് സ്വീകരിച്ചു കാണുന്നത്. നാളെ തിരിച്ചു കിട്ടേണ്ട പണച്ചാക്കുകളായി മാത്രം മക്കളെ കരുതി യാതൊരുവിധ നന്മയും അക്കൂട്ടരില് നട്ടുവളര്‍ത്താന് ശ്രമിക്കാത്തവര്. വീട്ടിലെ കാറിനെക്കുറിച്ചും ഭൂസ്വത്തുക്കളെക്കുറിച്ചും താന് ചേര്‍ന്ന സമ്പാദ്യപദ്ധതിയെക്കുറിച്ചും മാത്രമുള്ള ചര്‍ച്ചകള് മുഴങ്ങുന്ന കുടുംബാന്തരീക്ഷം. ചെറുപ്രായത്തില് തന്നെ ഏതുവിധേനയും പണമുണ്ടാക്കാന് ശ്രമിക്കുന്ന പിതാവിനെ കണ്ടു വളരുന്ന മകന് തന്റെ ഏകലക്ഷ്യമായി പണസമ്പാദനത്തെ ഏറ്റെടുക്കുകയും ചെയ്യുന്നു.\nമക്കളുടെ ഭാവിയെക്കരുതി പോളിസികളും കരുതല് മുതലുകളും കൈയിലുള്ള മാതാപിതാക്കള് ഓര്‍ക്കാത്ത ഒന്നുണ്ട്, അവരുടെ സംസ്‌കരണ പ്രക്രിയയില് ഭാഗഭാക്കാകാന് കഴിഞ്ഞില്ലെങ്കില് ദുരന്തത്തിന്റെ വിത്താണ് തങ്ങള് നടുന്നതെന്ന്.\nധനസമ്പാദനത്തിനായി ഓടിനടന്ന പിതാവിന്റെ അസാന്നിധ്യം ഗുരുതരമായ പ്രത്യാഘാതങ്ങളിലേക്ക് മക്കളെ നയിക്കുകയും ചെയ്യുന്നു. ചെറുപ്പത്തില് തന്നെ പിതാവില് നിന്നും മാതാവില് നിന്നും കിട്ടുന്ന അവഗണന വളര്‍ന്ന് വലുതാകുമ്പോള് അവര് ഇരട്ടിയായി തിരിച്ചു കൊടുക്കുകയും ചെയ്യും.\nഎന്തിനാണ് നമ്മള് മക്കളെ വളര്‍ത്തുന്നത്? എത്ര ഉദാത്തമായ ലക്ഷ്യത്തിനാണതെന്ന് പലര്‍ക്കുമറിയാമെങ്കിലും പ്രായോഗിക മേഖലയില് ഭൂരിഭാഗവും പരാജയപ്പെടുന്നതിന്റെ കാരണമെന്ത്? പ്രശ്‌നങ്ങളെക്കാളേറെ പരിഹാരം നിര്‍ദേശിക്കാനാണ് എന്റെ ശ്രമം.\nമാതാപിതാക്കളുമായി സംസാരിക്കുമ്പോള് കോപാകുലരാകുന്ന മക്കളുണ്ട്. എന്നാല് മറ്റുള്ളവരുമായുള്ള ഇവരുടെ പെരുമാറ്റം ഏറെ ഹൃദ്യവും മയമുള്ളതുമാണ്. പലരുടെയും ചെറുപ്പത്തില് മാതാപിതാക്കളില് നിന്ന് ലഭ്യമാകേണ്ട ചില നന്മകള് ഇവര്‍ക്ക് നഷ്ടപ്പെട്ടതായി വേണം മനസ്സിലാക്കാന്.\nഈ പ്രതിസന്ധികളെ മറികടക്കാന് മാതാപിതാക്കള്‍ക്കായി ചില നിര്‍ദേശങ്ങള് ചുവടെ ചേര്‍ക്കട്ടെ. നിങ്ങളുടെ മക്കള് നിങ്ങള്‍ക്ക് തന്നെ ലഭിക്കട്ടെ.\nനിങ്ങള് മക്കള്‍ക്ക് മാതൃകയാവുക. വിശേഷിച്ചും സത്യസന്ധതയില്. അവര്‍ക്ക് നല്‍കുന്ന ഓഫറുകളും വാഗ്ദാനങ്ങളും പാലിക്കാന് ശ്രമിക്കുക.\nനിങ്ങള്‍ക്കും നിങ്ങളുടെ പത്‌നിക്കും അവരോടുള്ള സ്‌നേഹം ഉറക്കെ പ്രഖ്യാപിക്കുക. 'മുഖത്ത് അരിശവും അകത്ത് പിരിശവും' എന്ന നിലപാട് അവസാനിപ്പിച്ച് കുടുംബം സ്‌നേഹസാന്ദ്രമാക്കുക.\nനിങ്ങളെക്കുറിച്ചുള്ള വിശ്വാസം അവരില് നേടിയെടുക്കുക. നിങ്ങള് അവരെയും വിശ്വാസത്തിലെടുക്കുന്നുവെന്ന് അവരെ ബോധ്യപ്പെടുത്തുക. അവരുടെ പരിശ്രമങ്ങളെ അഭിനന്ദിക്കുകയും നേട്ടങ്ങളെ അനുമോദിക്കുകയും ചെയ്യുക.\nആഴ്ചയില് ചുരുങ്ങിയത് രണ്ട് മണിക്കൂറെങ്കിലും അവരുമായി തനിച്ചിരിക്കുക. അവരുടെ താല്‍പര്യങ്ങളെക്കുറിച്ചും അഭിപ്രായങ്ങളെക്കുറിച്ചും ആരായുക. മാസത്തിലൊരിക്കലെങ്കിലും അവരെയും കൂട്ടി പുറത്ത് പോയി ഭക്ഷണം കഴിക്കുക.\nഅവരുടെ അഭിരുചി എത്ര ചെറുതാണെങ്കിലും പരിപോഷിപ്പിക്കുക.അവരോടൊപ്പം വായിക്കുക, കളിക്കുക, ഉല്ലസിക്കുക\nഅവരുടെ ചെറുപ്പത്തിലെ കുസൃതികളും മറ്റും അവരുമായി പങ്ക് വെക്കുക. നിങ്ങള് അവരില് നിന്ന് പലതും പഠിച്ചിട്ടുണ്ടാകും. അതവരെ അറിയിക്കുക.\nഅവരുടെ ദീനീ-വിശ്വാസ കാര്യങ്ങളില് താല്‍പര്യം വളര്‍ത്തിയെടുക്കുക. ധാര്‍മിക മൂല്യങ്ങള് നിങ്ങളില് നിന്ന് അവര് നേരിട്ട് പഠിക്കാനുതകുംവിധം സന്ദര്‍ഭങ്ങള് ബോധപൂര്‍വം സൃഷ്ടിക്കുക.\nനിങ്ങളുടെ നിയന്ത്രണത്തിലായിരിക്കെതന്നെ പരിപൂര്‍ണ സ്വതന്ത്ര്യം അവര്‍ക്ക് നല്‍കുക. തീരുമാനങ്ങള് കൈക്കൊള്ളാനുള്ള ശേഷി വളര്‍ത്തിയെടുക്കുന്ന തരത്തില് പരിശീലനങ്ങള് നല്‍കുക.\nഅവരുടെ പാഠ്യപദ്ധതിയെക്കുറിച്ചും ടൈംടേബിളിനെക്കുറിച്ചും മനസ്സിലാക്കുക. സാധ്യമെങ്കില് ഹൃദിസ്ഥമാക്കുക. വ്യത്യസ്ത ഘട്ടങ്ങളില് പഠനം എവിടെ എത്തിയെന്ന് അവരോട് ചോദിക്കുമ്പോള് ഈ അറിവ് നിങ്ങള്‍ക്ക് ഉപകരിക്കും.\nകുടുംബ സന്ദര്‍ശന വേളയില് അവരെ കൂടെക്കൂട്ടുക. കുടുംബബന്ധത്തെക്കുറിച്ച സൂക്ഷ്മമായ ബോധം അവരില് വേര് പിടിക്കാന് ഇത് സഹായിക്കും.\n'ഞാന് ഇങ്ങനെയാണ് വളര്‍ന്നത്', 'എന്റെ വാപ്പ ഇങ്ങനെയാണ് എന്നെ വളര്‍ത്തിയത്' തുടങ്ങി സ്ഥിരം വര്‍ത്തമാനങ്ങള് ഒഴിവാക്കുക. കാരണം, നിങ്ങള് ജനിച്ചതും വളര്‍ന്നതും എത്രയോ മുമ്പാണ്. അവനാകട്ടെ ഈ പുതിയ കാലത്തിനായി സൃഷ്ടിക്കപ്പെട്ടവനാണ്\nപോസിറ്റീവ് ആയിട്ടല്ലാതെ ഒരു നിര്‍ദേശവും മക്കള്‍ക്ക് നല്‍കാതിരിക്കുക. ഗുണദോഷിക്കുന്ന സന്ദര്‍ഭത്തില് പോലും ജാഗ്രത പുലര്‍ത്തുക.\nഅടിയും വടിയും അവസാനത്തെ വഴികളാണ്. ഓര്‍ക്കുക. ''വടിക്ക് മുമ്പില് ബഹുമാനമല്ല, പേടിയാണ് വളരുക. ആ പേടിയോ, വടിയുടെ അഭാവത്തില് നിലനില്‍ക്കുകയുമില്ല.''\nവിവ. നഹാസ് മാള


സൂപ്പര് റോക്കറ്റ് ലോഞ്ചര് പരീക്ഷിച്ച് ഉത്തരകൊറിയ\nഅമേരിക്കയുമായി ആണവ ചര്‍ച്ചകള് പുനരാരംഭിക്കാനിരിക്കെയാണ് ഉത്തരകൊറിയയുടെ ഈ നടപടി.\n26 Aug, 2019 at 04:49 AM\nഒന്നിലധികം വലിയ റോക്കറ്റുകള് തൊടുക്കാവുന്ന സൂപ്പര് റോക്കറ്റ് ലോഞ്ചര് പരീക്ഷിച്ചതായി ഉത്തരകൊറിയ. ഉത്തരകൊറിയന് ഭരണാധികാരി കിം ജോങ് ഉന്നിന്റെ സാന്നിധ്യത്തിലായിരുന്നു പരീക്ഷണമെന്ന് സ്റ്റേറ്റ് ടെലിവിഷന് റിപ്പോര്‍ട്ട് ചെയ്തു.\nഞായറാഴ്ചയാണ് ഉത്തരകൊറിയ സൂപ്പര് ലാര്‍ജ് മള്‍ട്ടിറോക്കറ്റ് ലോഞ്ചര് പരീക്ഷണം നടത്തിയതായുള്ള വാര്‍ത്ത സ്റ്റേറ്റ് ടെലിവിഷന് പുറത്തുവിടുന്നത്. ഉത്തരകൊറിയന് ഭരണാധികാരി കിം ജോങ് ഉന്നിന്റെ സാന്നിധ്യത്തിലായിരുന്നു പരീക്ഷണം. ഒന്നിലധികം വലിയ റോക്കറ്റുകള് തൊടുക്കാവുന്നതാണ് ലോഞ്ചര്. ശത്രുക്കളില് നിന്ന് രാജ്യത്തെ രക്ഷിക്കാന് കൂടുതല് ആയുധങ്ങള് ആവശ്യമാണെന്ന് കിം ജോങ് ഉന് സൂചിപ്പിച്ചതായും വാര്‍ത്താ ഏജന്‍സി റിപ്പോര്‍ട്ട് ചെയ്തിട്ടുണ്ട്. ശനിയാഴ്ച രണ്ട് ഹ്രസ്വദൂര ബാലിസ്റ്റിക് മിസൈലും ഉത്തരകൊറിയ പരീക്ഷിച്ചിരുന്നു. ഒരു മാസത്തിനിടെ ഇത് ഏഴാമത്തെ തവണയാണ്.\nഅമേരിക്കയുമായി ആണവ ചര്‍ച്ചകള് പുനരാരംഭിക്കാനിരിക്കെയാണ് ഉത്തരകൊറിയയുടെ ഈ നടപടി. ദക്ഷിണ കൊറിയ - അമേരിക്ക സംയുക്ത സൈനിക അഭ്യാസം നടക്കുന്നതിന് പ്രതികരണമായാണ് പരീക്ഷണമെന്നാണ് ഉത്തരകൊറിയയുടെ നിലപാട്. എന്നാല് സൈനിക അഭ്യാസം അവസാനിച്ച ശേഷവും മിസൈല് പരീക്ഷണം നടത്തുകയാണെന്നും മേഖലയിലെ സമാധാനം നശിപ്പിക്കുന്ന നടപടിയാണിതെന്നും ദക്ഷിണകൊറിയ ആരോപിച്ചു.\nNorth Koreasuper large multiple rocket launcher


പുളിയഞ്ചേരിയിലെ സഞ്ചി നിര്‍മാണ യൂണിറ്റിന് നിരോധനം വിലങ്ങ് ടിയായി | KOYILANDY DIARY\nപുളിയഞ്ചേരിയിലെ സഞ്ചി നിര്‍മാണ യൂണിറ്റിന് നിരോധനം വിലങ്ങ് ടിയായി\nകൊയിലാണ്ടി: വിയ്യൂര് നീറ്റ് ബാഗ് സഞ്ചി നിര്‍മാണ യൂണിറ്റ് അതിജീവനത്തിന്റെ വഴിയിലാണ്. വിയ്യൂര് പുളിയഞ്ചേരിയില് 15 വനിതകള് വിജയകരമായി നടത്തിവന്ന സഞ്ചി നിര്‍മാണ യൂണിറ്റിന് അപ്രതീക്ഷിതമായാണ് നോണ് വൂവണ് സഞ്ചികളുടെ നിരോധനം വിനയായത്.\nകോഴിക്കോട് ഖാദി ഷോറൂമിലേക്ക് തുണിയിലും മറ്റ് നിരവധി സ്ഥാപനങ്ങള്‍ക്ക് നോണ് വൂവണിലും ബിഗ്‌ഷോപ്പര് ഉള്‍പ്പെടെ യുള്ള സഞ്ചികള് നിര്‍മിച്ചുനല്‍കി വരികയായിരുന്നു. അതിനായി വന്‍തോതില് അസംസ്കൃത വസ്തുക്കളും വാങ്ങി സൂക്ഷിച്ചിരുന്നു. ഇതിനിടെയാണ് നിരോധനം വന്നത്. നോണ് വോവണ് പ്ലാസ്റ്റിക് ആണോ അല്ലയോ എന്ന തര്‍ക്കം കോടതി കയറിയിരിക്കയാണ്. എന്തു തന്നെയായാലും പരിസ്ഥിതി സംരക്ഷണത്തിന് പ്രാമുഖ്യം നല്‍കുമെന്നതില് സംഘത്തിന് ഏകസ്വരം.\nപ്രതിസന്ധിയില് അന്ധാളിച്ചിരിക്കാനൊന്നും ഇവര് ഒരുക്കമല്ല. തുണിയില് വിവിധതരം സഞ്ചികള് നിര്‍മിച്ച് അതിജീവിക്കാനാണ് തീരുമാനം. പുതിയതുണിയിലും പഴയതുണിയിലും നിര്‍മിച്ച സഞ്ചികള്‍ക്ക് ആവശ്യക്കാരുമുണ്ട്. രണ്ട് വര്‍ഷം മുമ്പ് 20 പേര് ചേര്‍ന്ന് തുടങ്ങിയ സംരംഭമാണിത്. എല്ലാവരും ബാങ്ക് ലോണെടുത്താണ് മൂലധനം കണ്ടെത്തിയത്. കൂട്ടായ്മയില് നിന്ന് അഞ്ചുപേര് കൊഴിഞ്ഞുപോയി.\nപ്രതീക്ഷിച്ചതിലുമപ്പുറമായിരുന്നു വളര്‍ച്ച. സഞ്ചി നിര്‍മിക്കാനുള്ള തുണിയുടെ വിലയാണ് ഇപ്പോള് ഇവര് അഭിമുഖീകരിക്കുന്ന പ്രധാന പ്രശ്നം. എന്നാലതും തരണം ചെയ്ത് മുന്നേറുമെന്ന വിശ്വാസത്തിലാണ് തങ്ങളെന്ന് സംഘത്തിന് നേതൃത്വം നല്‍കുന്ന ടി.പി. ശൈലജ, എന്.കെ. അജിത, എന്. ബീന എന്നിവര് പറഞ്ഞു.


ലൈംഗിക അതിക്രമ ഇരകള് ഒരു ട്വീറ്റിലൂടെ തുറന്നു സംസാരിച്ചപ്പോള്\nലൈംഗിക അതിക്രമ ഇരകള്...\n16 Oct 2016 6:41 PM GMT\n'ലൈംഗിക അതിക്രമങ്ങളെ അതിജീവിച്ചവര്‍ക്ക് സുരക്ഷിതമായ ഇടങ്ങള് ഉണ്ടാക്കുന്നതിന് വേണ്ടി ശക്തമായി വാദിക്കുന്ന ഒരാളാണ് ഞാന്. ഇവര്‍ക്കുള്ള സുരക്ഷിതമായ ഒരിടമായി ഞാന് കാണുന്നത് ട്വിറ്റര് ആണ്. ഇതിന്റെ സംക്ഷിപ്ത രൂപം പലരെയും തങ്ങളുടെ അനുഭവങ്ങളെ വിവരിക്കാന് സഹായിക്കും.' ഹര്‍നിദ് കൌര് ന്യൂസ് പോര്‍ട്ടലായ സ്ക്രോളില് എഴുതിയ ലേഖനത്തിന്റെ പ്രസക്തഭാഗങ്ങള്.\nഒരിക്കലും വെള്ളിവെളിച്ചത്തിലെത്തി തങ്ങളുടെ അനുഭവങ്ങള് വെളിപ്പെടുത്താന് സാധിക്കാത്തവരാണ് ഇവരില് ഏറെയും. വ്യാഴാഴ്ച ഇത്തരം ഒരു ചര്‍ച്ച ഞാന് ട്വിറ്ററില് ആരംഭിച്ചപ്പോള് എന്റെ ചോദ്യം എത്രപേര് തങ്ങളുടെ വ്യക്തിപരമായ ആഘാതങ്ങളെ അതിജീവിച്ചു എന്നായിരുന്നു. ട്രോളുകളുടെ ഒരു പ്രവാഹമായിരുന്നു ഞാന് പ്രതീക്ഷിച്ചിരുന്നത്. എന്നാല് വളരെ ആഴത്തിലുള്ളതും അര്‍ത്ഥവത്തുമായ കുറെ സംവാദങ്ങളിലേക്കാണ് ഞാന് എത്തപ്പെട്ടത്. എന്റെ ജീവിതത്തില് എക്കാലവും വലിയ ആഘാതസൃഷ്ടിക്കാന് ത്രാണിയുള്ളവയായിരുന്നു ആ ആശയവിനിമയങ്ങള്.\nഭീതി കിലുങ്ങുന്ന ശബ്ദത്തില് വളരെ കുറച്ച് പുരുഷന്മാര് ഇല്ല എന്ന ഉത്തരം നല്‍കി. ഇത്തരം സംഭവങ്ങളെ കുറിച്ച് വേണ്ടത്ര ചര്‍ച്ചകള് നടന്നിട്ടില്ലാത്തതിനാല് സംഭവിച്ച ഹാനിയുടെ വ്യാപ്തി മനസിലാക്കാന് അവര്‍ക്ക് സാധിക്കാത്തതാവാം ഇതിന് കാരണം. ലൈംഗീക പിഡനത്തിനിരയാകുന്ന പുരുഷന്മാര്‍ക്കിടയില് വേണ്ടത്ര ബോധവല്‍ക്കരണം നടത്താത്തതിനാല് ഇത്തരം ചര്‍ച്ചകളില് പങ്കാളിയാകണം എന്നാഗ്രഹമുണ്ടെങ്കില് പോലും പല പുരുഷന്മാര്‍ക്കും സാധിക്കാറില്ല. പക്ഷെ അത്തരക്കാര്‍ക്കും ഇത്തരത്തിലുള്ള ഒരു ചര്‍ച്ച അനിവാര്യമായിരുന്നു. കാരണം വിഷയത്തിന്റെ വ്യാപ്തി വര്‍ദ്ധിക്കുകയും നിരവധി അനുഭവങ്ങള് വായിക്കുകയും ചെയ്യുന്നതുവഴി അവര് സ്വയം തിരിച്ചറിയുകയാണ്.\nതങ്ങള്‍ക്ക് നേരിടേണ്ടി വന്ന ലൈംഗിക അതിക്രമ അനുഭവങ്ങള് പങ്കുവെക്കാന് തയ്യാറായ പുരുഷന്മാരുടെ എണ്ണം എന്നെ അത്ഭുതപ്പെടുത്തി. അധികാരമുള്ളവരിലൂടെയാണ് പലപ്പോഴും ഇത്തരം അതിക്രമങ്ങള് വ്യാപിപ്പിക്കപ്പെടുന്നതെന്നതാണ് യാഥാര്‍ത്ഥ്യം. കുടുംബ ബന്ധങ്ങള്, സംരക്ഷകന്റെ കുപ്പായം തുടങ്ങിയവയിലെല്ലാം ഇത്തരം അധികാരം ഒളിഞ്ഞിരിക്കുന്നു. ലൈംഗീക അതിക്രമങ്ങള് വെറും ആകര്‍ഷണത്തിന്റെ പ്രശ്‌നമല്ല, മറിച്ച് അധികാരത്തിന്റെതാണ്. ഇവിടെയാണ് തങ്ങള് പീഡിപ്പിക്കപ്പെട്ടു എന്ന് പുരുഷന്മാര് തിരിച്ചറിയാതിരിക്കുന്നതിന്റെ യാഥാര്‍ത്ഥ്യം ഒളിഞ്ഞിരിക്കുന്നത്. അതുകൊണ്ടുതന്നെ ചര്‍ച്ചയില് പങ്കെടുത്ത ചിലര് അത് തള്ളിക്കളഞ്ഞപ്പോള് മറ്റുചിലര് അതിന്റെ പ്രത്യാഘാതത്തെ ലഘൂകരിച്ചുകാണാന് ശ്രമിച്ചു. എന്നാല് എല്ലാം തങ്ങളുടെ കുറ്റംകൊണ്ട് സംഭവിച്ചതാണെന്ന് ചിലര് പറഞ്ഞതായിരുന്നു ഏറ്റവും ഹൃദയഭേദകം.\nചെറുപ്രായത്തിലാണ് അധികം പേരും ലൈംഗിക അതിക്രമത്തിന് വിധേയരാവുന്നത്. എന്റെ ട്വീറ്റിനോട് പ്രതികരിച്ചവരില് 20 പേരുടെ കാര്യത്തിലും അവര്‍ക്ക് 12 വയസ്സില് താഴെയുള്ള സമയത്താണ് അതിക്രമം നേരിട്ടത്. മിക്ക മാതാപിതാക്കളും 'സമ്മതത്തെ' 'ലൈംഗിക പ്രവര്‍ത്തനങ്ങളുമായി' കൂട്ടിക്കുഴയ്ക്കും. ലൈംഗികാവയവങ്ങളില് സ്പര്‍ശിക്കുന്നതില് മാത്രമാണ് സമ്മതത്തിന്റെ ആവശ്യമെന്നാണ് അവര് കരുതുന്നത്. എന്നാല് സമ്മതം എന്ന പ്രയോഗത്തെ ലൈംഗിക സ്പര്‍ശം എന്നതിനെക്കാളുപരി 'ഏതൊരാളില് നിന്നും നിങ്ങളെ അസ്വസ്ഥരാക്കുന്ന തരത്തിലുള്ള സ്പര്‍ശം' എന്ന് മാറ്റി വായിക്കേണ്ടിയിരിക്കുന്നു. ഇതുവഴി ഒരു പരിധിവരെ ഗാര്‍ഹിക ലൈംഗിക പീഡനങ്ങളെ തടയാന് സാധിച്ചേക്കും. മുതിര്‍ന്നവരെ സംബന്ധിച്ചിടത്തോളവും ഇത് ബാധകമാണ്. സമ്മതത്തിന്റെ പരിധി എത്രത്തോളമാണെന്ന് പലരും തിരിച്ചറിയുന്നില്ല.\nസ്‌നേഹബന്ധം എന്ന സങ്കല്‍പത്തിനും ശാരീരികമായ സ്വയംതീരുമാനത്തെ കുറിച്ചും വളരെ സൂഷ്മവും വ്യക്തിപരവുമായ സാഹചര്യങ്ങളെ കുറിച്ചും തുറന്ന് സംസാരിക്കുന്നതിനും നിശബ്ദതയുടെ സംസ്‌കാരം ഇടം തടസ്സം നില്‍ക്കുന്നു. ആശയവിനിമയമാണ് ഇത്തരം സാഹചര്യങ്ങളില് ഏറ്റവും പ്രധാനമെന്നാണ് ഈ അനുഭവം എന്നെ പഠിപ്പിച്ചത്. കുടുംബങ്ങള്‍ക്കുള്ളില്, സുഹൃത്തുക്കള്‍ക്കിടയില്, ജോലിസ്ഥലങ്ങളില് ഒക്കെ തുറന്ന സംസാരങ്ങള് നടക്കേണ്ടിയിരിക്കുന്നു. അതുകൊണ്ട് നിങ്ങള്‍ക്ക് സാധിക്കുന്നിടത്തോളം സംസാരിക്കുക. സംസാരിക്കാന് മറ്റുള്ളവര്‍ക്ക് ഇടം നല്‍കുക. സത്യസന്ധമായി, നിരന്തരം സംസാരിക്കാന് ഇടം നല്‍കുക. ഒരു ട്വീറ്റുകൊണ്ട് ഇത്രയും പേര്‍ക്ക് ആശ്വാസം നല്‍കാന് കഴിഞ്ഞെങ്കില് ഒരു കൂട്ടായ സംഭാഷണത്തിന് സൃഷ്ടിക്കാന് കഴിയുന്ന അത്ഭുതങ്ങളെ കുറിച്ച് ഓര്‍ക്കുക.


നെല്ലുസംഭരണം നടത്തിയില്ലെന്ന് പരാതി : Deepika.com Nattu Visesham\nവണ്ടിത്താവളം: പെരുമാട്ടി കൃഷിഭവൻ പരിധിയിലുള്ള പോത്തനായ്ക്കൻചള്ള പാടശേഖരസമിതിയിൽ പത്തുടണ് നെല്ലിന്‍റെ സംഭരണം നടത്തിയില്ലെന്ന് പരാതി. കർഷകരായ ബേബി, സുരേഷ്, പദ്മാവതി, ദേവൻ, മനോജ്, സജിമോൻ എന്നിവരുടെ നെല്ലാണിത്.\nമിക്കവരും കറ്റക്കളങ്ങളില്ലാത്തതിനാൽ വീടുകൾക്കുള്ളിലെ കിടപ്പുമുറികളിലും മറ്റുമായി ചാക്കിൽകെട്ടിയാണ് നെല്ല് സൂക്ഷിച്ചിരുന്നത്. വീടുകൾക്കു മുന്നിൽ ടാർപോളിൻ മറച്ചും ചിലർ നെല്ല് സൂക്ഷിച്ചിട്ടുണ്ട്. മഴ തുടരുന്നതിനാൽ ഇപ്പോൾ നെല്ല് ഉണക്കാനുമാകില്ല. കൃഷിഭവനിൽ നെല്ലുസംഭരണത്തെക്കുറിച്ചു ചോദിക്കുന്പോൾ കൃത്യമായ മറുപടി ലഭിക്കുന്നില്ലത്രേ.\nമൂന്നുദിവസംകൂടി മഴയുണ്ടാകുമെന്ന വിവരത്തെ തുടർന്ന് നനവുള്ള നെല്ല് എങ്ങനെ കേടാകാതെ സൂക്ഷിക്കുമെന്നറിയാതെ ആശങ്കയിലാണ് കർഷകർ. ഇതിനിടെ കർഷകർ രണ്ടാംവിളയ്ക്കുള്ള ഞാറുപാകൽ നടപടികളും തുടങ്ങി.


Suresh Gopi | 'മഞ്ഞുരുകി തുടങ്ങി'; വര്‍ഷങ്ങള്‍ക്ക് ശേഷം 'AMMA' വേദിയില് മുഖ്യാതിഥിയായി സുരേഷ് ഗോപിയെത്തി | Actor Suresh Gopi attendafunction of association of malayalam movie artists amma after years – News18 Malayalam\nSuresh Gopi | 'മഞ്ഞുരുകി തുടങ്ങി'; വര്‍ഷങ്ങള്‍ക്ക് ശേഷം 'AMMA' വേദിയില് മുഖ്യാതിഥിയായി സുരേഷ് ഗോപിയെത്തി\nസംഘടനയിലെ അംഗങ്ങളുടെ ഒത്തുചേരലിനും ആരോഗ്യപരിശോധന ക്യാമ്പിനുമായി നടത്തിയ ഉണര്‍വ് എന്ന പരിപാടിയില് മുഖ്യാതിഥി പങ്കെടുക്കാനാണ് അദ്ദേഹം എത്തിയത്\nLast Updated : May 01, 2022, 16:58 IST\n'അമ്മ'യുടെ നേതൃത്വത്തില് 1997ല് അറേബ്യന് ഡ്രീംസ് എന്ന പേരില് നടന്ന പരിപാടിക്ക് ശേഷമാണ് സുരേഷ് ഗോപി സംഘടനയില് നിന്നും വിട്ടുനില്‍ക്കാന് തുടങ്ങിയത്. നാട്ടില് തിരിച്ചെത്തിയപ്പോള് തിരുവനന്തപുരം കാന്‍സര് സെന്‍റര്, കണ്ണൂര് കളക്ടര്‍ക്ക് അംഗന്‍വാടികള്‍ക്ക് കൊടുക്കാന്, പാലക്കാട് കളക്ടറുടെ ധനശേഖരണ പരിപാടിക്കുമായി ഇതേ ഷോ അഞ്ച് വേദികളില് അവതരിപ്പിച്ചു.\nഷോ നടത്തുന്നയാള് അഞ്ച് ലക്ഷം രൂപ 'അമ്മ'യിലേക്ക് തരുമെന്ന് സുരേഷ് ഗോപിയാണ് സംഘടനയെ അറിയിച്ചത്. പ്രതിഫലം വാങ്ങാതെയാണ് പല താരങ്ങളും ഈ ഷോയില് വന്നത്. എന്നാല് പണം നല്‍കാമെന്ന് ഏറ്റയാള് നല്‍കിയില്ല. ഇത് 'അമ്മ'യുടെ യോഗത്തില് ചര്‍ച്ചയ്ക്കും വാക്കേറ്റത്തിനും ഇടയാക്കി. തുടര്‍ന്ന് രണ്ട് ലക്ഷം രൂപ പിഴയടക്കാന് സുരേഷ് ഗോപിക്ക് സംഘടനയില് നിന്ന് നോട്ടീസ് ലഭിച്ചു. താന് ശിക്ഷിക്കപ്പെട്ടവനാണെന്നും അതുകൊണ്ട് സംഘടനയില് നിന്നും മാറിനില്‍ക്കാന് തീരുമാനിക്കുകയായിരുന്നു എന്നും അദ്ദേഹം വേദിയില് പറഞ്ഞു. അതേസമയം ഏത് പ്രധാന തീരുമാനം എടുക്കുമ്പോഴും നേതൃത്വം തന്നോടും ചര്‍ച്ച ചെയ്യാറുണ്ടെന്നും അദ്ദേഹം പറഞ്ഞിട്ടുണ്ട്.\n'സിംഹവാലനും പാപ്പാഞ്ഞിയുമായി തോന്നിയ ആ താടി വടിച്ചു; ഇനി രണ്ട് കൊമ്പുണ്ട്, ഒറ്റക്കൊമ്പന്റെ കൊമ്പ്’; സുരേഷ്ഗോപി\nസുരേഷ്ഗോപി അടുത്തിടെ സമൂഹ മാധ്യമങ്ങളിലൂടെ ശ്രദ്ധേയനായത് അദ്ദേഹത്തിന്റെ ലുക്കിലൂടെ ആയിരുന്നു. ഇതിന് കാരണം അദ്ദേഹത്തിന്റെ താടി ആയിരുന്നു. കറുത്ത മീശയും വെളുത്ത താടിയും വെച്ച് നടന്ന അദ്ദേഹത്തിന്റെ ലുക്ക് സമൂഹ മാധ്യമങ്ങളിൽ മാത്രമല്ല രാജ്യസഭയിലും ശ്രദ്ധ നേടിയിരുന്നു.\nഈ ലുക്കിനെ കളിയാക്കിയുള്ള ട്രോളുകളും വന്നിരുന്നു, ഇതിനിടയ്ക്ക് ഈ ലുക്കിനെ കളിയാക്കി കമന്റിട്ട വ്യക്തിക്ക് ലഭിച്ച ഒരു മറുപടിയും വൈറാലായി മാറിയിരുന്നു. എങ്ങും നിറഞ്ഞുനിന്ന ഈ താടി ലുക്കിൽ നിന്നും പുറത്തുവന്നിരിക്കുകയാണ് അദ്ദേഹം. ചർച്ചാവിഷയമായി മാറിയ തന്റെ താടി എടുത്തുകൊണ്ട് പുതിയ ലുക്കിലുള്ള ചിത്രം ഫേസ്‌ബുക്കിലൂടെ പങ്കവെച്ചിരിക്കുകയാണ് അദ്ദേഹം. ട്രോളുകൾക്കും മറ്റും ഉപയോഗമായി മാറിയ താടിയുടെ ആവശ്യം കഴിഞ്ഞത് കൊണ്ട് അത് എടുക്കുകയാണെന്നും ഇനിയുള്ളത് നല്ല കട്ടി മീശയാണെന്നുമാണ് അദ്ദേഹം പറയുന്നത്.\nതന്റെ പുതിയ ചിത്രത്തിന് വേണ്ടിയുള്ള ഒരു പ്രചാരണം കൂടിയായും ഈ പോസ്റ്റിനെ കാണാം. പുതിയ ലുക്ക് പങ്കുവെച്ച അദ്ദേഹം എംപി എന്ന നിലയിൽ തനിക്ക് നൽകിയ പിന്തുണയ്ക്കും നന്ദി പറയുന്നുണ്ട്.\nFirst published: May 01, 2022, 16:58 IST


ബോളിവുഡ് സംഗീത സംവിധായകൻ വാജിദ് അന്തരിച്ചു | Metro Journal Online\nബോളിവുഡ് സംഗീത സംവിധായകൻ വാജിദ് ഖാൻ അന്തരിച്ചു. 42 വയസ്സായിരുന്നു. വൃക്ക രോഗത്തെ തുടർന്ന് മുംബൈയിലെ ആശുപത്രിയിൽ ചികിത്സയിലായിരുന്നു അദ്ദേഹം. കുറച്ച് ദിവസങ്ങൾക്ക് മുമ്പാണ് വാജിദിനെ മുംബൈയിലെ ചെമ്പൂർ ആശുപത്രിയിലേക്ക് മാറ്റിയത്. പിന്നാലെ ആരോഗ്യനില വഷളാകുകയായിരുന്നു\nവാജിദിന് വൃക്കമാറ്റിവെക്കൽ ശസ്ത്രക്രിയ നടത്തിയിരുന്നു. മാറ്റിവെച്ച വൃക്കയിൽ ഇൻഫെക്ഷൻ വന്നതാണ് ആരോഗ്യനില തകരാറിലാക്കിയത്. കഴിഞ്ഞ നാല് ദിവസമായി അദ്ദേഹം വെന്റിലേറ്ററിലായിരുന്നു.\nസൽമാൻ ഖാൻ ചിത്രങ്ങളായ വാണ്ടഡ്, ഏക്താ ടൈഗർ, ദബാംഗ് തുടങ്ങിയ ചിത്രങ്ങളുടെ സംഗീതസംവിധായകനായിരുന്നു. സഹോദരൻ സാജിദുമായി ചേർന്ന് സാജിദ്-വാജിദ് എന്ന പേരിൽ നിരവധി സിനിമകളിൽ സംഗീത സംവിധാനവും നിർവഹിച്ചിട്ടുണ്ട്.\n← ട്രംപിനെ വെല്ലുവിളിച്ച് പ്രതിഷേധം വൈറ്റ് ഹൗസിന് മുന്നിലും; പോലീസ് കണ്ണീർ വാതകം പ്രയോഗിച്ചു, തലസ്ഥാന നഗരിയിൽ കർഫ്യൂ\nസുഹൃത്തുക്കൾക്കൊപ്പമിരുന്ന് മദ്യപിച്ചു, ഛർദിയെ തുടർന്ന് ആശുപത്രിയിൽ; പരിശോധിച്ചപ്പോൾ കൊവിഡ് →\nShare with your friendsവി കെ ശശികലയെ ബംഗാളൂരു ആശുപത്രിയിലെ തീവ്രപരിചരണ വിഭാഗത്തിൽ പ്രവേശിപ്പിച്ചു. ശാരീരിക അവശതകളെ തുടർന്ന് ഇന്നലെ ഉച്ചയോടെയാണ് ശശികലയെ ആശുപത്രിയിൽ പ്രവേശിപ്പിച്ചത്. ആരോഗ്യനില


Janmabhumi| മണ്‍മറഞ്ഞ സാഹിത്യ ശില്‍പ്പി\nമണ്‍മറഞ്ഞ സാഹിത്യ ശില്‍പ്പി\nAugust 25, 2021, 04:38 p.m.\nകമ്യൂണിസ്റ്റ് പ്രസ്ഥാനം കേരളത്തില് വളര്‍ന്നതിനെപ്പറ്റി നമ്മുടെ സംഘത്തിന്റെ ബൗദ്ധിക് വിഭാഗത്തിന്റെ വിശേഷവര്‍ഗില് അവതരണം നടത്താന് എന്നോടു നിര്‍ദ്ദേശിക്കപ്പെട്ടിരുന്നു. അതിന്റെ ആധാര പുസ്തകങ്ങള്‍ക്കു ഞാന് അദ്ദേഹത്തെ സമീപിച്ചപ്പോള് പുതുപ്പള്ളി രാഘവന് എന്ന ആദ്യകാല സഖാവ് എഴുതിയ എട്ട് ഖണ്ഡങ്ങളുള്ള ശേഖരം തരികയുണ്ടായി. റഷ്യയിലെ കമ്യൂണിസ്റ്റ് വിപ്ലവത്തിനു മുന്‍പുള്ള ആ പ്രസ്ഥാനത്തിന്റെ സ്ഥിതി പ്രതിപാദിക്കുന്ന പുസ്തകങ്ങള് ഉണ്ടായിരുന്നു. രാഘവന് കുത്തിക്കുറിച്ചുകൊണ്ടുവരുന്നവയെ പുസ്തകരൂപത്തിലാക്കിക്കൊടുക്കണമെന്ന സി. അച്യുതമേനോന്റെ അഭ്യര്‍ത്ഥനയാണ് അതു തയ്യാറാക്കാന് തുനിഞ്ഞതെന്നും അദ്ദേഹം പറഞ്ഞു.\nഎം.എസ്. ചന്ദ്രശേഖര വാര്യര്\nമലയാള ഭാഷയ്ക്കു വിലമതിക്കാനാവാത്ത സേവനമനുഷ്ഠിച്ച സാഹിത്യശില്‍പ്പി ആയിരുന്നു തൊണ്ണൂറാം വയസ്സില് ജീവന്മുക്തനായ എം.എസ്.ചന്ദ്രശേഖര വാര്യര്. തൊടുപുഴയ്ക്കടുത്ത് പെരുമ്പിള്ളിച്ചിറ മുണ്ടമറ്റത്ത് വാര്യം എന്ന കുടുംബത്തിലെ അംഗമായിരുന്നു അദ്ദേഹം. എട്ടു പതിറ്റാണ്ടോളം നീണ്ട ഭാഷാസേവനമായിരുന്നു അദ്ദേഹത്തിന്റേത്. തുടക്കത്തില് പത്രപ്രവര്‍ത്തനരംഗത്തായിരുന്നു. സ്വാതന്ത്ര്യലബ്ധിയോടൊപ്പം തന്നെ പത്രലോകത്തെത്തിയ ആദ്യകാല മലയാള പത്രങ്ങളിലൊന്നായ 'മലയാളി'യിലായിരുന്നു രംഗപ്രവേശം. സാഹിത്യരംഗമായിരുന്നു ഏറെയിഷ്ടം.\nഞാന് അദ്ദേഹത്തെ പരിചയപ്പെടുന്നത് 1940 ന് മുന്‍പാണ്. എന്റെ രണ്ടമ്മായിമാരെ, പിതൃസഹോദരിമാരെ സംഗീതം പഠിപ്പിക്കുവാന് അച്ഛന്റെ തറവാട് വീട്ടില് വരാറുണ്ടായിരുന്ന വാര്യര് സാറിനൊപ്പം അവിടെ വരാറുണ്ടായിരുന്ന കൗമാരക്കാരനായിരുന്നു രാജന് എന്നു വിളിക്കപ്പെട്ടിരുന്ന ചന്ദ്രവാര്യര്. അദ്ദേഹത്തിന്റെ അച്ഛനാകട്ടെ വാര്യത്താശാന് എന്നു പ്രസിദ്ധനായിരുന്ന പ്രഗത്ഭനായ ആയുര്‍വേദ വൈദ്യനായിരുന്നു. ആ തറവാട്ടില് വൈദ്യന്മാര് ധാരാളമുണ്ട്. ചന്ദ്രവാര്യര്‍ക്കുത്സാഹം കവിതയിലും സാഹിത്യത്തിലുമായിരുന്നു. ചങ്ങമ്പുഴയുമായി കവിതയില് ആശയവിനിമയം നടത്തുമായിരുന്നുവെന്നു കേട്ടിട്ടുണ്ട്.\nഞാന് തിരുവനന്തപുരത്തു കോളജ് പഠനത്തിനായി ചെന്നിറങ്ങിയ തമ്പാനൂരില് നടന്നു പോകുമ്പോള് അദ്ദേഹം എന്റെ അച്ഛനെ കണ്ട് അടുത്തുവന്ന് താനും കൂട്ടരും താമസിക്കുന്ന വഴുതക്കാട്ടെ ലോഡ്ജിലേക്ക് വിളിച്ചുകൊണ്ടുപോ\nയി. അന്നദ്ദേഹം ഡിഗ്രി കഴിഞ്ഞിരുന്നു. മലയാളി പത്രത്തില് ജോലി ചെയ്യുകയാണ്. തലസ്ഥാനത്തെ കലാസാഹിത്യരംഗത്തു അദ്ദേഹം ഇരുത്തം വന്നു തുടങ്ങിയെന്നു ആ ലോഡ്ജില് വന്നുപോകുന്ന ആളുകളെക്കൊണ്ടു തന്നെ അറിയാം. അന്നു തന്നെ പ്രസിദ്ധനായിരുന്ന കോഴിക്കോട് അബ്ദുല് ഖാദര് എന്ന നാടകചലച്ചിത്ര ഗായകനായിരുന്നു ഒരാള്. അന്നത്തെ ഗാനമേള എല്ലാവരേയും ലഹരിപിടിപ്പിച്ചിരുന്നുവത്രേ. അവിടെ തന്നെ താമസിച്ചു പഠിക്കാനും സാധിക്കുമെന്ന് വാര്യര് പറഞ്ഞിരുന്നു. അച്ഛന്റെ ഒരു സഹപാഠിയെ മഹാത്മാ ഗാന്ധി കോളജില് കണ്ടു. അദ്ദേഹം അവിടെ മാനേജരായിരുന്നു. തന്റെ കൂടെ താമസിക്കാമെന്ന ക്ഷണം സ്വീകരിച്ചതിനാല് വഴുതക്കാട്ടേക്കു പോ\nകേണ്ടിവന്നില്ല. ആ വീട്ടിലെ താമസമാണെനിക്ക് സംഘത്തിലേക്കു വാതില് തുറന്നത്. രാഘവന്‍പിള്ള സാര് തന്നെ സ്ഥലത്തെ എന്റെ ഗാര്‍ഡിയനായി. അദ്ദേഹത്തിന്റെ മക്കള്‍ക്കൊപ്പം ശാഖയില് പോക്കു തുടങ്ങി. പിന്നീട് മൂന്നുവര്‍ഷംകഴിഞ്ഞ് തിരുവനന്തപുരത്തെ ശ്രീചിത്ര ഗ്രന്ഥശാലയുടെ അങ്കണത്തില് നടന്ന പൂജനീയ ഗുരുജിയുടെ പൊതുപരിപാടിയില് ഞാന് ശാരീരികിന് അഗ്രേസരനായി അണിനിരന്നപ്പോള്, പ്രസ് ഗാലറിയിലെ മുന്‍സീറ്റില് വാര്യര്. പരിപാടി കഴിഞ്ഞ് നേരില് കണ്ട് കുറച്ചു സംസാരിക്കാന് അവസരമുണ്ടായി. ആ വര്‍ഷം തന്നെ താന് എംഎയ്ക്കു ചേരാന് യൂണിവേഴ്‌സിറ്റി കോളജില് എത്തുന്ന വിവരം പറഞ്ഞു. ഞാനന്ന് അവിടെയാണ് പഠിച്ചിരുന്നത്. അന്നവിടെ ഒഎന്‍വി സംസ്‌കൃതം എംഎയ്ക്കുണ്ട്. വാര്യര് ജോലി ചെയ്തിരുന്ന വീരകേസരി എന്ന പത്രം അന്ന് തിരുവനന്തപുരത്തുണ്ടായിരുന്നു. മന്നത്തു പത്മനാഭന്റെയും മറ്റും ഉത്സാഹത്തില് കുറേനാള് നടന്നിരുന്നതാണത്രേ. ടി.എന്. ഗോപിനാഥന് നായരായിരുന്നു പത്രാധിപര്. പക്ഷേ അധികം കഴിയുന്നതിനു മുന്‍പ് അതു പൂട്ടിപ്പോയി.\nവര്‍ഷങ്ങള്‍ക്കുശേഷം 1964-65 കാലത്ത് കോട്ടയത്ത് പ്രചാരകനായിരിക്കെ കോടിമതയില് കാര്യാലയത്തിലേക്കു പോകുംവഴിക്കായി ഒരു കെട്ടിടത്തില് ചന്ദ്രവാര്യരെ കണ്ടു. അതിനടുത്തു തന്നെയുണ്ടായിരുന്ന കേരള ധ്വനി പത്രത്തിലാണ് അദ്ദേഹം ജോലി ചെയ്തത്. ഏതാണ്ട് പത്രാധിപത്യം തികച്ചും അദ്ദേഹത്തിനു തന്നെയായിരുന്നു. കോട്ടയം പത്രങ്ങളുടെയും അക്ഷരത്തിന്റെയും നാടാണല്ലൊ. കേരളഭൂഷണത്തിലും ജോലി ചെയ്തിരുന്നു. അവിടെവച്ചായിരിക്കണം ഡി.സി. കിഴക്കെമുറിയുമായി ബന്ധപ്പെട്ടത്. ഡിസി 'ഭൂഷണ'ത്തില് കറുപ്പും വെളുപ്പും എന്ന ഒരു പംക്തി കൈകാര്യം ചെയ്തിരുന്നു. അതിനിടെ വാര്യരുടെ മഹത്വം അദ്ദേഹം കണ്ടറിഞ്ഞു. നാഷണല് ബുക്സ്റ്റാളില്‍നിന്ന് ഡിസിക്കു പുറത്തുപോകേണ്ടി വന്നപ്പോഴാണ് ഡി.സി ബുക്‌സിന് തുടക്കമായത്. സാഹിത്യകാരന്മാര്‍ക്കിടയില് നല്ല തഴക്കമുണ്ടായിരുന്ന ഡിസിക്കു പുസ്തകം കുറ്റമറ്റ രീതിയില് പുറത്തിറക്കാന് യോഗ്യനായി തോന്നിയ ആളായി ചന്ദ്രശേഖര വാര്യര്. ആ യോഗത്തില്‍നിന്ന് മലയാളത്തിലെ ഏതു വിഭാഗത്തിലും പെട്ട പുസ്തകങ്ങള് സംവിധാനം ചെയ്തു മഷി പുരണ്ട് മാര്‍ക്കറ്റിലിറങ്ങിയെന്നത് പ്രസിദ്ധീകരണരംഗത്തെ വിസ്മയമായിരുന്നു. അദ്ദേഹം ജോലിക്കായി ഉപയോഗിച്ചിരുന്ന മുറിയില് ചെല്ലുമ്പോള് പരിശോധനയുടെ വിവിധഘട്ടങ്ങളിലുള്ള പുസ്തകങ്ങള് ധാരാളമുണ്ടായിരുന്നു. നിഘണ്ടുക്കള് സംശോധനം ചെയ്തു പ്രസിദ്ധീകരിച്ചതിന്റെ ഒരു പ്രളയം തന്നെ ഒരവസരത്തില് നാം കണ്ടു. പുരാണഗ്രന്ഥങ്ങളുടെ പ്രളയം തന്നെയുണ്ടായി. വിശാലഹിന്ദു സമ്മേളനം രാമായണമാസ പ്രഖ്യാപനം നടത്തിയതും, ക്ഷേത്ര സംരക്ഷണ സമിതിയും വിശ്വഹിന്ദു പരിഷത്തും സജീവമാവുകയും ചെയ്തപ്പോള് പുരാണഗ്രന്ഥങ്ങളുടെയും വ്യാഖ്യാനങ്ങളുടെയും ആവശ്യം വര്‍ധിച്ചുവന്നു. ആ ഗ്രന്ഥങ്ങള്‍ക്ക് ഉചിതമായ അവതാരിക തയാറാക്കുന്നത് വാര്യരുടെ ആദ്ധ്യാത്മിക ചിന്തയില്‍നിന്നായിരുന്നു. ഹരിനാമകീര്‍ത്തനത്തിനദ്ദേഹം എഴുതിയ അര്‍ത്ഥവത്തും സംക്ഷിപ്തവുമായ വ്യാഖ്യാനം അതിശയ കരമാണ്. അദ്ധ്യാത്മ രാമായണം മലയാളത്തിലെ ഏറ്റവും കൂടുതല് വിറ്റഴിയുന്ന പുസ്തകമായി. ഡിസി തീപ്പെട്ടി വലിപ്പത്തിലുള്ള രാമായണം അച്ചടിച്ച് അതു വായിക്കാന് ഭൂതക്കണ്ണാടി കൂടി വിതരണം ചെയ്തിരുന്നു.\nഡിസിയുടെതായി നാലുവാല്യങ്ങളുള്ള അഖിലവിജ്ഞാനകോശം ഇറക്കിയപ്പോള് അയോധ്യാ പ്രിന്റേഴ്‌സിലാണ് അച്ചടിച്ചത്. അതിന്റെ ആവശ്യത്തിനായി ചന്ദ്രശേഖര വാര്യര് അവിടെ വരുമായിരുന്നു. വിജ്ഞാനകോശത്തിന് പേരിനായി എഡിറ്റര്‍മാര് ധാരാളമുണ്ടായിരുന്നെങ്കിലും അതിന്റെ യഥാര്‍ത്ഥ പ്രവര്‍ത്തനം അദ്ദേഹത്തിനെക്കൊണ്ടായിരുന്നു.\nകമ്യൂണിസ്റ്റ് പ്രസ്ഥാനം കേരളത്തില് വളര്‍ന്നതിനെപ്പറ്റി നമ്മുടെ സംഘത്തിന്റെ ബൗദ്ധിക് വിഭാഗത്തിന്റെ വിശേഷവര്‍ഗില് അവതരണം നടത്താന് എന്നോടു നിര്‍ദ്ദേശിക്കപ്പെട്ടിരുന്നു. അതിന്റെ ആധാര പുസ്തകങ്ങള്‍ക്കു ഞാന് അദ്ദേഹത്തെ സമീപിച്ചപ്പോള് പുതുപ്പള്ളി രാഘവന് എന്ന ആദ്യകാല സഖാവ് എഴുതിയ എട്ട് ഖണ്ഡങ്ങളുള്ള ശേഖരം തരികയുണ്ടായി. റഷ്യയിലെ കമ്യൂണിസ്റ്റ് വിപ്ലവത്തിനു മുന്‍പുള്ള ആ പ്രസ്ഥാനത്തിന്റെ സ്ഥിതി പ്രതിപാദിക്കുന്ന പു\nസ്തകങ്ങള് ഉണ്ടായിരുന്നു. രാഘവന് കുത്തിക്കുറിച്ചുകൊണ്ടുവരുന്നവയെ പുസ്തകരൂപത്തിലാക്കിക്കൊടുക്കണമെന്ന സി. അച്യുതമേനോന്റെ അഭ്യര്‍ത്ഥനയാണ് അതു തയ്യാറാക്കാന് തുനിഞ്ഞതെന്നും അദ്ദേഹം പറഞ്ഞു.\nഎന്റെ താമസസ്ഥലത്തുനിന്ന് ഒരു കി.മീ.അകലെയാണദ്ദേഹത്തിന്റെ താമസം. താമസസ്ഥലമാകട്ടെ പുസ്തകപ്രപഞ്ചമെന്നു തന്നെ പറയാം. അവരുടെ കുടുംബം മേല്‍നോട്ടം വഹിച്ചിരുന്ന പടിഞ്ഞാറു ദര്‍ശനമായ ശ്രീകൃഷ്ണ ക്ഷേത്രമുണ്ട്. വേദാനന്ദ സരസ്വതി സ്വാമികള്‍ക്കു അവര് അതു നല്‍കുകയായിരുന്നു. ആ അവസരത്തില് ക്ഷേത്ര സംരക്ഷണ സമിതിയുടെ പ്രവര്‍ത്തനം ശക്തമാക്കാന് മാധവജി വന്നിരുന്നു. സ്വാമിജി, ചിന്മയ മിഷനുവേണ്ടിയാണതേറ്റെടുത്തത്. ചിന്മയാനന്ദ സ്വാമിജി തന്നെ ക്ഷേത്രം സന്ദര്‍ശിക്കുകയും വാര്യത്തെ അംഗങ്ങള്‍ക്കു ദര്‍ശനം നല്‍കുകയും ചെയ്തു. സ്വാമിജി ചിന്മയാ മിഷനില്‍നിന്നു വിട്ടപ്പോള് അദ്ദേഹം അതു വിശ്വഹിന്ദു പരിഷത്തിനു കൈമാറി. നാട്ടുകാരുടെതായ ഒരു കമ്മിറ്റിയുടെ നേതൃത്വത്തില് ക്ഷേത്രകാര്യങ്ങള് അനുദിനം അഭിവൃദ്ധിപ്പെട്ടു വരികയാണ്.\nഏതാനും പ്രസിദ്ധമായ ഇംഗ്ലീഷു പുസ്തകങ്ങള് വാര്യര് വിവര്‍ത്തനം ചെയ്ത് പ്രസിദ്ധീകരിച്ചിട്ടുണ്ട്. ഫ്രീഡം അറ്റ് മിഡ്‌നൈറ്റ്, ഡിക്ലൈന് ഓഫ് നായര് കമ്യൂണിറ്റി, ജഡ്ജ്‌മെന്റ്, നെഹ്‌റു യുഗ സ്മരണകള്, സ്വപ്‌നം വിടരുന്ന പ്രഭാതം. നക്‌സലൈറ്റുകള്, അന്തിയും വാസന്തിയും, അകലെനിന്നു വന്നവര്, ഭാഷയും സാഹിത്യവും മലയാളപ്പിറവിക്കു മുന്‍പ്, സിദ്ധാര്‍ത്ഥന്റെ ചിന്താലോകം തുടങ്ങിയ ഒട്ടേറെ പുസ്തകങ്ങള് സ്വന്തമായിട്ടുമുണ്ട്.\nമകന് ഡോ. ജീവരാജ് വാര്യര് പ്രശസ്ത ഹോമിയോ ഡോക്ടറാണ്. സേവാഭാരതിയുടെയും ആരോഗ്യഭാരതിയുടെയും സേവന പ്രവര്‍ത്തനങ്ങള്‍ക്കു മുന്നിട്ടു നില്‍ക്കുന്നു.


സംസ്ഥാനത്തെ ഇരുചക്ര വാഹനങ്ങളുടെ മോട്ടോർ വാഹന നികുതി വർദ്ധിപ്പിച്ചു – The End Time News\nതിരുവനന്തപുരം: സംസ്ഥാനത്തെ ഇരുചക്ര വാഹനങ്ങളുടെ മോട്ടോർ വാഹന നികുതി വർദ്ധിപ്പിച്ചു. രണ്ട് ലക്ഷം വരെയുള്ള വാഹനങ്ങളുടെ ഒറ്റത്തവണ നികുതി ഒരു ശതമാനമാണ് വർദ്ധിപ്പിച്ചത്. ധനമന്ത്രി കെ.എൻ ബാലഗോപാലാണ് ഇക്കാര്യം സംസ്ഥാന ബജറ്റിൽ അറിയിച്ചത്.\nഇതിലൂടെ പത്ത് കോടി അധിക വരുമാനമാണുണ്ടാകുക. മോട്ടോർ വാഹന നികുതി കുടിശ്ശിക അടച്ചുതീർക്കൽ തുടരും. കൂടാതെ, പഴയ വാഹനങ്ങൾക്ക് ഹരിത നികുതി 50 ശതമാനമായി കൂട്ടി. കൂടാതെ, മോട്ടോർ സൈക്കിളുകൾ ഒഴികെയുള്ള മുച്ചക്ര വാഹനങ്ങൾ, സ്വകാര്യ വാഹനങ്ങൾ, മറ്റ് ഡീസൽ വാഹനങ്ങൾ എന്നിവയ്ക്കും ഹരിത നികുതി ചുമത്തും. കാരവൻ വാഹനങ്ങളുടെ നികുതി കുറച്ചു.\nസൂം കോളിലൂടെ ജോലിക്കാരെ പിരിച്ചുവിടുന്നത് ട്രൻഡ് ആക്കി കമ്പനികൾ; 900 ജീവനക്കാരെ ഒറ്റയടിക്ക് പറഞ്ഞുവിട്ട് ബ്രിട്ടീഷ് കമ്പനി


ഡിവൈഎസ്പിയുമായുണ്ടായ തര്‍ക്കത്തിനിടെ യുവാവ് വാഹനമിടിച്ച് മരിച്ച സംഭവം; മൃതദേഹവുമായി നെയ്യാറ്റിന്‍കരയില് ദേശീയപാത ഉപരോധം,protest aganist dysp in kollamkeralaonlinenews.com | Malayalam news, kerala news, onlinenews,\nഡിവൈഎസ്പിയുമായുണ്ടായ തര്‍ക്കത്തിനിടെ യുവാവ് വാഹനമിടിച്ച് മരിച്ച സംഭ...\nഡിവൈഎസ്പിയുമായുണ്ടായ തര്‍ക്കത്തിനിടെ യുവാവ് വാഹനമിടിച്ച് മരിച്ച സംഭവം; മൃതദേഹവുമായി നെയ്യാറ്റിന്‍കരയില് ദേശീയപാത ഉപരോധം\nPublished: Tuesday6November 2018 05:07:16 PM\nതിരുവനന്തപുരം: ഡിവൈഎസ്പിയുമായുണ്ടായ വാക്കുതര്‍ക്കത്തിനിടെ യുവാവ് വാഹനമിടിച്ച് മരിച്ച സംഭവത്തില് നാട്ടുകാര് ദേശീയപാത ഉപരോധിക്കുന്നു. സനല്‍കുമാറിന്റെ മൃതദേഹവുമായാണ് റോഡ് ഉപരോധം. ഡിവൈഎസ്പിയെ അറസ്റ്റ് ചെയ്യണമെന്നാണ് നാട്ടുകാര് ആവശ്യപ്പെടുന്നത്. സംഭവത്തില് ഡിവൈഎസ്പി ഹരികുമാറിനെതിരെ കൊലക്കുറ്റത്തിന് കേസെടുത്തിട്ടുണ്ട്..\nഡിവൈഎസ്പിയെ സസ്പെന്‍ഡ് ചെയ്തതായും സംഭവം ഗൗരവത്തോടെ അന്വേഷിക്കുമെന്നും നേരത്തെ മുഖ്യമന്ത്രി പറഞ്ഞിരുന്നു. അതേസമയം ഹരികുമാര് ഒളിവില് പോയിരിക്കുകയാണെന്നും റിപ്പോര്‍ട്ടുകളുണ്ട്. ഹരികുമാറിനെതിരെ വകുപ്പുതല അന്വേഷണത്തിനും ഉത്തരവിട്ടിട്ടുണ്ട്. പൊലീസ് ആസ്ഥാന എസ്പി കെഎസ് വിമലിനാണ് അന്വേഷണ ചുമതല.\nതിങ്കളാഴ്ച രാത്രി 11 മണിയോടെ നെയ്യാറ്റിന്‍കര കൊടങ്ങാവിളയില് വച്ചുണ്ടായ വാക്ക് തര്‍ക്കത്തിനൊടുവിലാണ് കൊടങ്ങാവിള കാവുവിള വീട്ടില് സനല് (32) മരിച്ചത്. ഡിവൈഎസ്പി ഹരികുമാര് ജുവലറി ഉടമയായ കൊടങ്ങാവിള സ്വദേശി ബിനുവിന്റെ വീട്ടില് പോയി മടങ്ങുമ്പോഴായിരുന്നു സംഭവം. സമീപത്തെ ഒരു വീടിന് മുന്നില് മറ്റ് വാഹനങ്ങള്‍ക്ക് പോകാന് കഴിയാത്ത വിധം കാര് പാര്‍ക്ക് ചെയ്ത ശേഷമാണ് ഡിവൈഎസ്പി പോയത്.\nടെസ്റ്റ് ക്രിക്കറ്റില് ഇനിമുതല് ജഴ്‌സിയില് നമ്പറും പേരും; പരിഷ്‌കാരത്തിന് ഐസിസിയുടെ പച്ചക്കൊടി\nRead more topics: protest, aganist, dysp, in kollam,\nprotest aganist dysp in kollam


തമിഴ്‌നാട്ടില് ഇന്ന് സമ്പൂര്‍ണ ലോക്ഡൗണ്.\n\_u0D24\_u0D2E\_u0D3F\_u0D34\_u0D4D\_u0D28\_u0D3E\_u0D1F\_u0D4D\_u0D1F\_u0D3F\_u0D32\_u0D4D \_u0D07\_u0D28\_u0D4D\_u0D28\_u0D4D \_u0D38\_u0D2E\_u0D4D\_u0D2A\_u0D42\_u0D30\_u0D4D\_u0D23 \_u0D32\_u0D4B\_u0D15\_u0D4D\_u0D21\_u0D57\_u0D23\_u0D4D.\nചെന്നൈ: കൊവിഡ് കേസുകള് വര്‍ധിക്കുന്നതിനെ തുടര്‍ന്ന് തമിഴ്‌നാട്ടില് ഇന്ന് സമ്പൂര്‍ണ ലോക്ഡൗണ്. കൊവിഡ് കേസുകള് കുതിച്ചുയരുന്ന സാഹചര്യത്തിലാണ് സര്‍ക്കാര് മറ്റ് നിയന്ത്രണങ്ങള്‍ക്കൊപ്പം ഞായറാഴ്ച ലോക്ഡൗണ് പ്രഖ്യാപിച്ചത്. അവശ്യ സര്‍വീസുകള്‍ക്ക് മാത്രമാണ് സംസ്ഥാനത്ത് ഇന്ന് പ്രവര്‍ത്തിക്കാന് അനുമതി.\nഇതിനിടെ സംസ്ഥാനത്തെ പ്രതിദിന രോഗബാധിതരുടെ എണ്ണം കഴിഞ്ഞ ദിവസം പതിനായിരം കടന്നു. 24 മണിക്കൂറില് 10978 പേര്‍ക്കാണ് രോഗബാധ സ്ഥിരീകരിച്ചത്. ചെന്നൈയില് മാത്രം 5098 പേര്‍ക്ക് രോഗം കണ്ടെത്തി. 74 പേര്‍ക്ക് കൂടി ഒമിക്രോണ് വകഭേദം കണ്ടെത്തി. ഇതോടെ സംസ്ഥാനത്തെ ഒമിക്രോണ് ബാധിതരുടെ എണ്ണം195 ആയി.


Parumala | - നാണയതുട്ടുകള്\nCategory :- ലേഖനങ്ങള് Author :- Nijaz Asanar\n5 രൂപയ്ക്കാണ് സാധാരണ ദിവസങ്ങളിൽ പത്രം വാങ്ങാറ്. ഇടയ്ക്കൊരു ഞായറാഴ്ച ദിവസം കൈയിലിരുന്ന ചില്ലറ5രൂപ കൊടുത്തതിനു ശേഷമാണ് പത്രത്തിനു മുകളിൽ 5.50 (വാരാന്ത്യ സ്പെഷ്യൽ കൂടി ഉള്ളതിനാൽ) എന്നെഴുതിയിരിക്കുന്നത് കണ്ടത്. അത് വാങ്ങിയെങ്കിലും ഒന്നും പറയാത്തതിനാൽ ഇതിന്റെ വിലയെന്തെന്ന് ചോദിച്ചപ്പോൾ "6 രൂപയ്ക്കാണ് കൊടുക്ക്‌ണത്, എങ്കിലും മക്കളടത്ത് ഒള്ളത് തന്നല്ല, അത് മതി" എന്നായിരുന്നു മറുപടി. അത് വേണ്ട, ഇതെടുത്തിട്ടു ബാക്കി തരൂ എന്ന് പറഞ്ഞു ചില്ലറയില്ലാത്തതിനാൽ 100 ന്റെ നോട്ടു കൊടുത്തു നോക്കി. വേണ്ട മോനെ, എന്റെ കയ്യിൽ അതിനു ബാക്കി തരാൻ തെകയൂല്ല.\nഞാൻ പറഞ്ഞു: അത് സാരമില്ല, ബാക്കി അമ്മയുടെ കയ്യിൽ ഇരിക്കട്ടെ, ഇപ്പോൾ ഉടനെ വേണ്ട, ഞാൻ പിന്നെ വാങ്ങിച്ചോളാം.\nസമ്മതിക്കുന്നില്ല. കൊടുത്തത് മതിയെന്ന നിലപാടിൽ തന്നെ. ശരി എന്നാൽ ബാക്കി നാളെ തരാം എന്ന് പറഞ്ഞു ഞാൻ പോയി.\nപിറ്റേന്ന് പത്തുരൂപ കൊടുത്തപ്പോൾ ബാക്കി അഞ്ചു തന്നു. ഇന്നലത്തെ ഒരു രൂപ കൂടി എടുക്കാൻ ഓർമ്മപ്പെടുത്തിയപ്പോൾ "അത് വേണ്ട മോനെ, ഇന്നലെ ഞാൻ പറഞ്ഞതല്ലേ" എന്നു പറഞ്ഞ് അടുത്ത ആളിലേക്ക് തിരിഞ്ഞു. ബാക്കി കിട്ടിയ അഞ്ചു രൂപയുടെ നാണയം പിടിച്ചു കുറച്ചു നേരം നിന്ന് ഞാൻ മടങ്ങി.\nതിരുവനന്തപുരം കോസ്മോപോളിറ്റൻ ആശുപത്രിക്ക് മുന്നിലുള്ള റോഡരികിൽ എന്നും രാവിലെ കാണുന്ന ദൃശ്യമാണ് ചിത്രത്തിൽ. ആർത്തി നിറഞ്ഞ ലോകത്തിനു മുന്നിൽ ഈ പത്രങ്ങളും മാഗസിനുകളും വിറ്റുകിട്ടുന്ന ചില്ലറത്തുട്ടുകൾ കൊണ്ട് സന്തോഷത്തോടെ കഴിഞ്ഞുകൂടുന്ന ഒരു പുഞ്ചിരിയുണ്ട് ഈ മുഖത്ത് എപ്പോഴും. 8 ദിവസം ഞാനും ഈ അമ്മുമ്മയുടെ കസ്റ്റമർ ആയിരുന്നു. ഡിസ്ചാർജ് ചെയ്യുന്നതിന്റെ തലേന്ന് ഒരു ഫോട്ടോ എടുക്കട്ടെ എന്ന് ചോദിച്ചപ്പോൾ എന്റെ മുഖം അതിനൊക്കെ കൊള്ളാമോ മോനെ എന്ന നിഷ്കളങ്കമായ മറുചോദ്യം കേട്ട് ഒരുനിമിഷം ഞാൻ തരിച്ചുപോയി. വെച്ചുകെട്ടും മുഖത്തെഴുത്തുമായി ആർഭാടപൂർവ്വം നിന്നു തരുന്ന 'കൊള്ളാവുന്ന'വരുടെ ലോകത്തിനു നേർക്ക് ഇതുപോലുള്ള 'കൊള്ളരുതാത്ത'വരുടെ ചോദ്യങ്ങൾ പ്രകന്പനങ്ങളോ പ്രകോപനങ്ങളോ ആയിത്തീരുന്നുണ്ട്. അനുഭവങ്ങളിൽ നിന്ന് കരുപ്പിടിപ്പിച്ച കരുത്തിൽ നിന്ന് സരളമായി ചോദിക്കുന്ന ചോദ്യം നമ്മുടെ എല്ലാ വിധ ജാഡകളെയും വിയർപ്പിച്ചു വെയിലത്ത് നിർത്തും. ഒടുവില്, "വേണ്ടെന്നു പറഞ്ഞാൽ മോന് വിഷമമാവൂലേ, അതുകൊണ്ട് എടുത്തോ" എന്ന ആനുകൂല്യത്തിൽ നിന്നുണ്ടായ ക്ലിക്ക്.\nTagged Keywords: Nijaz Asanar, Hospital, Trivandrum, നാണയതുട്ടുകള്


രാംദേവിന്റെ പുതിയ ഹിറ്റ് ലിസ്റ്റ്; മക്ഡൊണാള്‍ഡ്, കെ എഫ് സി, സബ് വെ..\n6 May 2017 10:22 AM GMT\nസൗന്ദര്യവര്‍ദ്ധക സാധനങ്ങളുടെ വിപണനത്തിലൂടെ യൂണിലിവര് പോലുള്ള കമ്പനികള്‍ക്ക് ശക്തമായ എതിരാളിയായി തീര്‍ന്ന പതഞ്ജലി ഇനി ഭക്ഷ്യവിതരണ രംഗത്തേക്കും പ്രവേശിക്കുന്നു. മക്‌ഡൊണാള്‍ഡ്, കെന്റുകി ഫ്രൈഡ് ചിക്കന്, രാജ്യത്തെ മറ്റ് റസ്റ്റോറന്റ് ശൃംഖലകള് എന്നിവയ്ക്ക് വെല്ലുവിളിയായിരിക്കും പതഞ്ജലിയുടെ ഈ രംഗത്തേക്കുള്ള പ്രവേശനം എന്ന് വിലയിരുത്തപ്പെടുന്നു.\nരാജ്യത്ത് ഒരു റസ്റ്റോറന്റ് ശൃംഗല ആരംഭിക്കുന്നതിനുള്ള ഒരു വിശാല പദ്ധതി ആവിഷ്‌കരിച്ചു വരികയാണെന്ന് ബാബ രാംദേവ് വ്യാഴാഴ്ച മാധ്യമങ്ങളോട് പറഞ്ഞു. മനസിന്റെയും ശരീരത്തിന്റെയും ആത്മാവിന്റെയും സന്തുലിതാവസ്ഥയിലൂടെ മാത്രമേ ആരോഗ്യം നിലനിറുത്താനാവൂ എന്നാണ് ആയൂര്‍വേദം പഠിപ്പിക്കുന്നതെന്നും അതിനാലാണ് ഭക്ഷ്യവിതരണത്തിലേക്ക് പ്രവേശിക്കുന്നതിനെ കുറിച്ച് ആലോചിക്കുന്നതെന്നുമാണ് യോഗ ഗുരുവിന്റെ പക്ഷം. പച്ചമരുന്നുകളും പ്രത്യേക വിഭവങ്ങളും അടങ്ങിയ ഭക്ഷ്യശൃംഖലയാണ് ഇവര് വിഭാവനം ചെയ്യുന്നത്.\nപതഞ്ജലിയുടെ പ്രവേശനത്തോടെ ഇതിനകം തന്നെ നിരവധി പേര് മത്സരിക്കുന്ന രാജ്യത്തെ ഭക്ഷ്യകമ്പോളത്തിലെ മത്സരം വര്‍ദ്ധിക്കും. ഇന്ത്യയിലെ ചില്ലറ വ്യാപാരത്തിന്റെ 57 ശതമാനവും ഭക്ഷ്യോല്‍പന്നങ്ങളാണ്. 2025 ഓടെ മൊത്തം വ്യാപാരം 7.1 ട്രില്യണ് രൂപയായി ആയി വര്‍ദ്ധിക്കുമെന്നാണ് വിദഗ്ധര് കണക്കാക്കുന്നുത്. നിലവില് ഇത് 1.1 ട്രില്യണ് രൂപയാണ്. ആഗോള ഭക്ഷ്യഭീമനായ ഡോമിനോസിനെ പോലെയുള്ള കമ്പനികള് ഇന്ത്യന് കമ്പോളത്തില് ചുവടുറപ്പിക്കാന് മത്സരിക്കുകയാണ്.\nഅനാരോഗ്യകരമായ ഭക്ഷണരീതികളില് നിന്നും ഇന്ത്യക്കാരെ മോചിപ്പിക്കുകയാണ് തങ്ങളുടെ ലക്ഷ്യമെന്ന് രാംദേവ് പറയുന്നു. ഉപഭോക്തൃ, സൗന്ദര്യവര്‍ദ്ധ ഉല്‍പന്നങ്ങളില് തങ്ങള് കൈവരിച്ച വിജയം ഭക്ഷ്യവിപണനത്തിലും ആവര്‍ത്തിക്കാനാവും എന്നാണ് പ്രതീക്ഷയെന്നും അദ്ദേഹം അറിയിച്ചു. ഒരു ദശാബ്ദം മുമ്പ് ആരംഭിച്ച കമ്പനിക്ക് രാജ്യത്തെ സൗന്ദര്യവര്‍ദ്ധക സാധന കമ്പോളത്തില് 2011ല് 0.2 ശതമാനം വിഹിതമാണുണ്ടായിരുന്നത്. എന്നാല് 2015ല് ഇത് 1.2 ശതമാനമായി വര്‍ദ്ധിച്ചു. 2016-17ല് കമ്പനിയുടെ മൊത്തം വിറ്റുവരവ് 105 ബില്യണ് രൂപയാണെന്ന് രാംദേവ് പറയുന്നു. നിലവില് 300 ബില്യണ് രൂപയുടെ ഉല്‍പന്നങ്ങള് നിര്‍മ്മിക്കാനുള്ള ശേഷി കമ്പനിക്കുണ്ടെന്നും അടുത്ത വര്‍ഷം ഉല്‍പാദനം ഇരട്ടിയാക്കുമെന്നും അദ്ദേഹം അറിയിച്ചു. വസ്ത്രനിര്‍മ്മാണ രംഗത്തേക്ക് പ്രവേശിക്കാനും കമ്പനി ആലോചിക്കുന്നു. കൊല്ലപ്പെടുന്ന പട്ടാളക്കാരുടെ മക്കള്‍ക്ക് മാത്രമായി ഒരു സ്‌കൂള് തുടങ്ങാനുള്ള പദ്ധതിയുമുണ്ട്.\nതാന് കമ്പനിയുടെ വേതനം വാങ്ങാത്ത അംബാസിഡര് ആണെന്നും ബാല്യകാല സുഹൃത്ത് ആചാര്യ ബാലകൃഷ്ണയ്ക്കാണ് പതഞ്ജലിയുടെ 97 ശതമാനം ഓഹരികളെന്നും രാംദേവ് പറയുന്നു. ബഹുരാഷ്ട്ര കമ്പനികളുടെ കുത്തക പ്രദേശങ്ങളില് കടന്നുകയറാന് പതഞ്ജലിയുടെ ഉല്‍പന്നങ്ങള്‍ക്ക് സാധിച്ചിട്ടുണ്ടെന്നും വിദേശ കമ്പനികളുടെ പിടിയില് നിന്നും ഇന്ത്യയെ മോചിപ്പിക്കുകയാണ് അന്തിമ ലക്ഷ്യമെന്നും രാംദേവ് മാധ്യമങ്ങളോട് പറഞ്ഞു.\nbaba ramdev business foodhabbit kfc mcdonald pathanjali rastaurantcahin subway


Ballon d'Or | ഏഴഴകിൽ മിശിഹാ! ബാലൺ ഡി ഓർ സ്വന്തമാക്കി ലയണൽ മെസ്സി – News18 Malayalam\nബയേൺ മ്യൂണിക്കിന്റെ പോളിഷ് സ്‌ട്രൈക്കർ റോബർട്ട് ലെവൻഡോസ്‌കി, ചെൽസി താരം ജോർജീഞ്ഞോ എന്നിവരെ മറികടന്നാണ് മെസ്സി ഏഴാം തവണയും ബാലൺ ഡി ഓർ സ്വന്തമാക്കിയത്.\n(Image: PSG, Twitter)\nLast Updated : November 30, 2021, 07:04 IST\nബാലൺ ഡി ഓർ (Ballon d'Or) വേദിയിൽ വീണ്ടുമൊരിക്കൽ കൂടി മിന്നിത്തിളങ്ങി അർജന്റൈൻ സൂപ്പർ താരം ലയണൽ മെസ്സി (Lionel Messi). 2021ലെ മികച്ച ഫുട്ബോൾ താരത്തിനുള്ള ബാലൺ ഡി ഓർ പുരസ്‌കാരം വീണ്ടും കൈക്കലാക്കി മെസ്സി. പാരീസിൽ വെച്ച് നടന്ന അവാർഡ് ദാന ചടങ്ങിലാണ് മെസ്സിയെ ഈ വർഷത്തെ പുരസ്‌കാര ജേതാവായി പ്രഖ്യാപിച്ചത്. സമാനതകളില്ലാത്ത നേട്ടമാണ് മെസ്സി ഇതോടെ സ്വന്തമാക്കിയിരിക്കുന്നത്.\nഇത് ഏഴാം തവണയാണ് അർജന്റീന സൂപ്പർതാരം ഈ വ്യക്തിഗത ബഹുമതി സ്വന്തമാക്കുന്നത്. തന്റെ സമകാലികനായ പോർച്ചുഗൽ താരം റൊണാൾഡോയെക്കാൾ (Cristiano Ronaldo) രണ്ടടി മുന്നിലാണ് മെസ്സിയിപ്പോൾ നിൽക്കുന്നത്. റൊണാൾഡോ അഞ്ച് ബാലൺ ഡി ഓർ പുരസ്‌കാരങ്ങളാണ് നേടിയിട്ടുള്ളത്. 34 കാരനായ മെസ്സി 2009, 2010, 2011, 2012, 2015, 2019, ഇപ്പോൾ 2021 വർഷങ്ങളിലായാണ് ബാലൺ ഡി ഓർ നേടിയിട്ടുള്ളത്. കോവിഡ് മഹാമാരി പടർന്ന് പിടിച്ചത് മൂലം കഴിഞ്ഞ വർഷം ബാലൺ ഡി ഓർ നൽകിയിരുന്നില്ല.\nഇത്തവണ ബാലൺ ഡി ഓർ നേടാൻ കൂടുതൽ സാധ്യത കൽപിച്ചിരുന്ന ബയേൺ മ്യൂണിക്കിന്റെ പോളിഷ് സ്‌ട്രൈക്കർ റോബർട്ട് ലെവൻഡോസ്‌കി (Robert Lewandowski), ചെൽസി താരം ജോർജീഞ്ഞോ (Jorginho) എന്നിവരെ മറികടന്നാണ് മെസ്സി വീണ്ടും ബാലൺ ഡി ഓർ സ്വന്തമാക്കിയത്. ലെവൻഡോസ്‌കി രണ്ടാം സ്ഥാനത്തും, ജോർജീഞ്ഞോ മൂന്നാം സ്ഥാനത്തും ഫിനിഷ് ചെയ്‌തപ്പോൾ, അഞ്ച് തവണ അവാർഡ് കരസ്ഥമാക്കിയിട്ടുള്ള ക്രിസ്റ്റ്യാനോ റൊണാൾഡോ ആറാം സ്ഥാനത്തായാണ് എത്തിയത്.\nവനിതാ ഫുട്ബോൾ താരങ്ങൾക്കുള്ള ബാലൺ ഡി ഓർ ബാഴ്‌സലോണയുടെ വനിതാ ടീം താരം അലക്സിയ പുറ്റെല്ലാസ് നേടി. യുവതാരങ്ങൾക്കായി നൽകുന്ന കോപ ട്രോഫി ബാഴ്സയുടെ തന്നെ സ്‍പാനിഷ് താരമായ പെഡ്രി സ്വന്തമാക്കി.\nബാലൺ ഡി ഓർ നേടിയതിൽ സന്തോഷം പ്രകടിപ്പിച്ച അർജന്റൈൻ സൂപ്പർ സ്റ്റാർ, പുരസ്‌കാര പോരാട്ടത്തിൽ തനിക്ക് മികച്ച വെല്ലുവിളി ഉയർത്തി ഒപ്പമുണ്ടായിരുന്ന ലെവൻഡോസ്‌കിയെ അഭിനന്ദിക്കുകയും ചെയ്തു. "കളത്തിൽ ഇനി എത്ര വർഷം ബാക്കിയുണ്ടെന്ന് എനിക്കറിയില്ല, പക്ഷേ ഇനിയും ഒരുപാട് മുന്നേറാനുണ്ടെന്ന് ഞാൻ പ്രതീക്ഷിക്കുന്നു, കാരണം ഈ കളി ഞാൻ വളരെയധികം ആസ്വദിക്കുന്നു," പുരസ്‌കാരം ഏറ്റുവാങ്ങിയ ശേഷമായിരുന്നു മെസ്സി ലെവൻഡോസ്‌കിയെ കുറിച്ച് സംസാരിച്ചത്. "നിങ്ങൾ ബാലൺ ഡി ഓർ അർഹിക്കുന്നു, കഴിഞ്ഞ വർഷത്തെ പുരസ്‌കാരം സ്വന്തമാക്കുമെന്ന് ഏവരും ഒരുപോലെ കരുതിയിരുന്ന വ്യക്തിയാണ് താങ്കൾ, വൈകാതെ തന്നെ ഈ നേട്ടം സ്വന്തമാക്കാൻ കഴിയട്ടെ." - മെസ്സി പറഞ്ഞു. കോവിഡ് മഹാമാരി മൂലം കഴിഞ്ഞ വർഷത്തെ പുരസ്‌കാര ദാനം റദ്ദാക്കിയപ്പോൾ അത് ഏറ്റവും വലിയ നിരാശ നൽകിയത് ലെവൻഡോസ്‌കിക്ക് ആയിരുന്നു. ബയേണിനായി തകർപ്പൻ പ്രകടനമായിരുന്നു ലെവൻഡോസ്‌കി നടത്തിയത്. കഴിഞ്ഞ സീസണിലെ പ്രകടനം ഈ സീസണിലും ലെവൻഡോസ്‌കി തുടർന്നെങ്കിലും ദേശീയ ടീമിനൊപ്പം കിരീട നേട്ടങ്ങളില്ല എന്നത് പോളിഷ് താരത്തിന് ചെറിയ തിരിച്ചടി ആവുകയായിരുന്നു.\nകഴിഞ്ഞ സീസണിൽ ബാഴ്‌സലോണയ്ക്ക് വേണ്ടി മികച്ച പ്രകടനം പുറത്തെടുക്കുകയും, കോപ്പ അമേരിക്കയിൽ അർജന്റീനയുടെ വിജയത്തിൽ നിർണായക സാന്നിധ്യമായതുമാണ് മുൻ വർഷങ്ങളേക്കാൾ ശക്തമായ പോരാട്ടം കണ്ട ഇത്തവണ അവാർഡിന് മെസ്സിയെ അർഹനാക്കിയത്. അർജന്റീന ജേഴ്സിയിൽ ആദ്യത്തെ കിരീടനേട്ടം കൂടിയാണ് മെസ്സി കോപ്പ നേടിയതോടെ സ്വന്തമാക്കിയത്. കോപ്പ അമേരിക്ക ഫൈനലിൽ ചിരവൈരികളായ ബ്രസീലിനെ ഒരു ഗോളിന് തോൽപിച്ചാണ് അർജന്റീന കിരീടം ചൂടിയത്. ടൂർണമെന്റിലുടനീളം മികച്ച പ്രകടനവുമായി മിന്നിയ മെസ്സിയുടെ കാലിൽ നിന്നായിരുന്നു ഫൈനൽ മത്സരത്തിലെ ഏക ഗോളിനുള്ള അസിസ്റ്റ് പിറന്നത്.\nബാലൺ ഡി ഓർ - ജേതാവിനെ കണ്ടെത്തുന്നത് എങ്ങനെ?\nഫ്രഞ്ച് ഫുട്ബോൾ മാസികയായ ഫ്രാൻസ് ഫുട്ബോളാണ് ലോകത്തെ മികച്ച ഫുട്‍ബോളർക്ക് ബാലൺ ഡി ഓർ പുരസ്‌കാരം നൽകുന്നത്. 2021ലെ ടീം ട്രോഫികളും വ്യക്തിപരമായ പ്രകടനവും, ഓവറോള് കരിയര് പെര്‍ഫോമന്‍സ്, തുടങ്ങി പല ഘടകങ്ങളാണ് ബാലൺ ഡി ഓറിനായുള്ള മാനദണ്ഡമായി പരിഗണിക്കുക.\n30 പേരുടെ പട്ടികയിൽ നിന്ന് ആദ്യ ഘട്ട വോട്ടെടുപ്പിലെ ഫലം പരിശോധിച്ച് അവസാന പത്തു പേരുടെയും പിന്നാലെ മൂന്ന് പേരുടെയും ചുരുക്കപ്പട്ടികയുണ്ടാക്കും. വിവിധ രാജ്യങ്ങളുടെയും ക്ലബുകളുടെയും പരിശീലകരും ക്യാപ്റ്റന്മാരും സ്പോര്‍ട്സ് ജേര്‍ണലിസ്റ്റുകളും വോട്ടിങ്ങില് പങ്കെുടുക്കും. പൊസിഷണല് വോട്ടിങ് സിസ്റ്റമാണ് രീതി. ഓരോരുത്തര്‍ക്കും അഞ്ച്, മൂന്ന്, ഒന്ന് വീതം പോയന്‍റുകളുള്ള മൂന്നു വോട്ടുകള് നല്‍കാം. ആകെ പോയന്‍റുകള് കൂട്ടിനോക്കിയാണ് ജേതാവിനെ കണ്ടെത്തുന്നത്.\nFirst published: November 30, 2021, 07:04 IST\nBallon d'OrBallon d'Or awardslionel messi


ചാര്‍ജറില്ലാതെ ഐഫോണ് വിറ്റു; ആപ്പിളിന് എതിരെ പരാതിയുമായി ഒരുകൂട്ടം വിദ്യാര്‍ത്ഥികള്\n2021-10-28 10:19:57 pm IST\nബീജിംഗ്: ഐഫോണിനൊപ്പം ചാര്‍ജര് നല്‍കാത്തതിന് ആപ്പിളിനെതിരെ പരാതിയുമായി ഒരുകൂട്ടം വിദ്യാര്‍ത്ഥികള്. ചൈനയിലെ ഒരു കൂട്ടം യൂണിവേഴ്സിറ്റി വിദ്യാര്‍ത്ഥികളാണ് കമ്പനിക്കെതിരെ കേസ് ഫയല് ചെയ്തിരിക്കുന്നത്. 2020 വരെ ടിം കുക്കിന്റെ ഉടമസ്ഥതയിലുള്ള കമ്പനി ഫോണിനൊപ്പം പവര് അഡാപ്റ്ററുകളും ഇയര്‍പോഡുകളും നല്‍കിയിരുന്നു.\nവയര്‍ലെസ് ചാര്‍ജറുകള് വയേര്‍ഡ് ചാര്‍ജറുകളേക്കാള് കൂടുതല് ഊര്‍ജം പാഴാക്കുന്നുണ്ടെങ്കിലും മാഗ്‌സേഫ് ചാര്‍ജറുകളുടെ പ്രമോഷനുകള്‍ക്ക് മറയായി ആപ്പിള് പാരിസ്ഥിതിക കാരണങ്ങള് ഉപയോഗിക്കുന്നതായും വിദ്യാര്‍ത്ഥികള് പറയുന്നു. കൂടാതെ, വൈസ് റിപ്പോര്‍ട്ട് അനുസരിച്ച്, യു.എസ്.ബി-സി ടു ലൈറ്റിംഗ് കേബിളുകള് വിപണിയില് ലഭ്യമായ മറ്റ് അഡാപ്റ്ററുകളോട് പൊരുത്തപ്പെടുന്നില്ലെന്നും വിദ്യാര്‍ത്ഥികള് വാദിച്ചു. അതുകൊണ്ട് തന്നെ കേബിള് മാത്രം പോരാ യു.എസ്.ബി-സി അഡാപ്റ്ററും ആവശ്യമാണെന്നാണ് വിദ്യാര്‍ത്ഥികളുടെ ആവശ്യം.\nകൂടാതെ മിക്ക ഉപയോക്താക്കള്‍ക്കും യു.എസ്.ബി എ അഡാപ്റ്ററുകള് ഉണ്ട്, അവ യു.എസ്.്ബി-സി കേബിളിന് അനുയോജ്യമല്ല. ആപ്പിളിന്റെ ഐഫോണ് 12ന് എതിരെയാണ് ചൈനീസ് വിദ്യാര്‍ത്ഥികള് കേസ് ഫയല് ചെയ്തിരിക്കുന്നത്. വിധി വിദ്യാര്‍ത്ഥികള്‍ക്ക് അനുകൂലായാലും പ്രതികൂലമായാലും കേസ് കമ്പനിയുടെ ഏറ്റവും പുതിയ സീരീസായ ഐഫോണ് 13ന്റെ വില്‍പ്പനയെ ബാധിച്ചേക്കുമെന്നാണ് വിലയിരുത്തല്.


ആണ്‍കുട്ടി | കൂട്\nആണ്‍കുട്ടി\tഡിസംബര് 3, 2005\nചാവെസ് ആണ്‍കുട്ടിയാണെന്ന് എനിക്കു നന്നേ ബോധ്യമായത് കത്രീനയുടെ നേരത്താണ്. ചുഴലി വീശിയടിക്കുമ്പോള് ടെക്സാസില് ഒഴിവുകാലം ചിലവഴിക്കുകയായിരുന്ന ജോര്‍ജ് ബുഷിന് ഈ ചുണക്കുട്ടി നല്‍കിയ വിശേഷണം എനിക്ക് ക്ഷ പിടിച്ചു; ”ഒഴിവുകാലങ്ങളുടെ തമ്പുരാന്”. ബുഷങ്കിളിനെ അങ്ങനെ കളിയാക്കിയിട്ടു കൈയ്യും വീശിപ്പോയില്ല ചാവെസ്. കത്രീന തകര്‍ത്ത പാവങ്ങള്‍ക്കായി സഹായ വാഗ്ദാനം നല്‍കിയ ആദ്യ വിദേശ രാജ്യം വെനിസ്വല ആയിരുന്നു എന്നതോര്‍ക്കണം. പക്ഷേ, ഈ വിശാല മനസിനെ വേണ്ടെന്നു വയ്ക്കാനേ അമേരിക്കക്കാര്‍ക്കു പറ്റുമായിരുന്നുള്ളു.\n1.\tചില നേരത്ത്.. - ഡിസംബര് 4, 2005\nപക്ഷേ, മെക്സിക്കന് രാഷ്ട്രത്തലവനെ’puppy’ എന്ന് വിളിച്ചത് എന്തായാലും ശരിയായില്ല. നട്ടെല്ലിനുള്ള ബലം നാക്കിന് കൂടെ ഉണ്ടാകട്ടെ ഷാവേസിന്. ആണ്‍കുട്ടികള് കൂടുതലും ലാറ്റിനമേരിക്കയില് നിന്നാണെന്നത് ഒരു അല്‍ഭുതം തന്നെ. നമ്മള്‍ക്ക് അദ്ദേഹത്തിന്റെ പോസ്റ്ററടിച്ച T shirt-ഉം ധരിച്ച് ഗ്വാ ഗ്വാ വിളിക്കാം.\n2.\tThulasi - ഡിസംബര് 4, 2005\nഅര്‍ജന്റീനയില് നടമാടിയ രാഷ്ട്രീയ സാമ്പത്തിക അരാജകത്വത്തില് നിന്നും ഒന്നും പഠിക്കാന് കൂട്ടാകാതെ,വീണ്ടും അമേരിക്കയുമായി കൂടി ചേര്‍ന്ന് ‘തുറന്ന വിപണിക്ക് വേണ്ടി വാദിച്ച മെക്‌സിക്കന് രാഷ്ട്ര തലവനെ ചീത്ത വിളിക്കാന് തയ്യാറായ ഹ്യൂഗോ ഷാവേസ് ചുണക്കുട്ടിതന്നെയാണ്.ഷാവേസിന്റെ സ്വപ്നം പട്ടിണിയും, യുദ്ധവും, അതിരുകളുമില്ലാത്ത ഒരു ലാറ്റിന് അമേരിക്കയാണ്.ഷാവേസിന്റെ കൂടെ “ജോര്‍ജ്ജ് ബുഷ് ഒരു കൊലയാളി” എന്ന ടീ ഷര്‍ട്ട് ധരിച്ച്,കയ്യില് ചെഗുവേരയുടെ ചിത്രം പച്ചകുത്തി\n3.\tചില നേരത്ത്.. - ഡിസംബര് 4, 2005\n4.\tദേവന് - ഡിസംബര് 5, 2005\n5.\tThulasi - ഡിസംബര് 6, 2005\nഇബ്രൂ,എങ്ങനത്തെ എന്നൊന്നും പറയാന് കയ്യൂലാ.വിപ്ലവം ദാ അടുത്ത “ഒക്‌ടോബറില്” തുടങ്ങല്ലേ\n6.\tprapra - ജനുവരി 30, 2006\nകഥ ഇത് കൊണ്ടൊന്നും തീരാന് പോകുന്നില്ല എന്നാണു ഈ ചുണക്കുട്ടി നല്‍കുന്ന സൂചന. താഴ്ന്ന് വരുമാനക്കാര്‍ക്‌ക് വേണ്ടി കുറഞ്ഞ നിരക്കില് ഹീറ്റിംഗ് ഓയില് കൊടുക്കാന് കനിവു ഉണ്ടാകണം എന്ന മേയിന് സംസ്ഥാന ഗവര്‍ണറുടെ അഭ്യര്‍ഥന കേള്‍ക്കാന് ‘സിറ്റ്ഗോ’ മാത്രമേ ഉണ്ടായുള്ളു. കാര്യങ്ങള് ഇത്രയൊക്കെ ആണെങ്ങിലും ഇത്തരം കഥകള് പുറം ലോകം അറിയുന്നുണ്ടൊ എന്തോ? ഇങ്ങനേ പോയാല് വേദനിക്കുന്ന മനസ്സുകള്‍ക്കു ഒരു താങ്ങാണു ചാവേസ് എന്നുവരെ നാളെ ‘ദേശാഭിമാനി’ പറഞ്ഞാല് അതിശയിക്കാന് ഇല്ല.\n7.\tസിബു::cibu - ഫെബ്രുവരി 16, 2006\nഇന്നുച്ചയ്ക്ക് (ചിക്കാഗോ സമയം: GMT-6; അതായത് ഈ കമന്റിട്ടിട്ട് ഒരു മണിക്കൂര് കൂടി കഴിഞ്ഞാല്) ചിക്കാഗോ പബ്ലിക് റേഡിയോയില് ചാവേസിനെ പറ്റി ഒരു മണിക്കൂര് സംവാദം. രണ്ട് വശവും സംസാരിക്കും എന്നു പരസ്യം ചെയ്തിരിക്കുന്നു. താത്പര്യമുള്ളവര് http://www.chicagopublicradio.com/ -ഇല് പോയി വലതുവശത്ത് മുകളിലുള്ള ‘live webcast’-ഇല് ക്ലിക്ക് ചെയ്താല് മതി.